Постановление № 365 от 30 декември 2004 г. за предоставяне на средства от републиканския бюджет за увеличаване капитала на “Публични инвестиционни проекти” - ЕАД, София

ПОСТАНОВЛЕНИЕ № 365 ОТ 30 ДЕКЕМВРИ 2004 Г. за предоставяне на средства от републиканския бюджет за увеличаване капитала на “Публични инвестиционни проекти” - ЕАД, София

МИНИСТЕРСКИЯТ СЪВЕТ ПОСТАНОВИ: Чл. 1. Предоставя средства от републиканския бюджет в размер до 80 000 000 лв. за увеличаване капитала на “Публични инвестиционни проекти” - ЕАД, София.

Чл. 2. Министърът на финансите да предостави средствата по чл. 1 от предвидените средства по чл. 1, ал. 4, т. 2 от Закона за държавния бюджет на Република България за 2004 г. по бюджета на Министерството на финансите за 2004 г. и да извърши съответните корекции по централния бюджет и по бюджета на Министерството на финансите по реда на § 23, ал. 11 от Закона за държавния бюджет на Република България за 2004 г.

Заключителни разпоредби § 1. Постановлението се приема на основание § 5 от преходните и заключителните разпоредби на Закона за държавния бюджет на Република България за 2004 г. във връзка с чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите. § 3. Постановлението влиза в сила от 30 декември 2004 г.

Министър-председател: Симеон Сакскобургготски

За главен секретар на Министерския съвет: Веселин Даков