Решение за избиране на Комисия за борба с корупцията и конфликт на интереси и парламентарна етика

РЕШЕНИЕ за избиране на Комисия за борба с корупцията и конфликт на интереси и парламентарна етика

Народното събрание на основание чл. 79, ал. 1 от Конституцията на Република България и чл. 18, ал. 1 и ал. 2, т. 15 и чл. 20, ал.1, 2 и 4 от Правилника за организацията и дейността на Народното събрание РЕШИ: 1. Комисията за борба с корупцията и конфликт на интереси и парламентарна етика се състои от 6 народни представители - по един от всяка парламентарна група, и се председателства на ротационен принцип на две последователни сесии от представители на парламентарните групи извън най-голямата парламентарна група.

2. Избира за членове, както следва: Николай Горанов Коцев

Бойко Стефанов Великов

Димо Георгиев Гяуров

Валентин Николов Иванов

Яне Георгиев Янев.

3. На основание чл. 20, ал. 2 от Правилника за организацията и дейността на Народното събрание председателстването на Комисията за борба с корупцията и конфликт на интереси и парламентарна етика започва от най-малката парламентарна група в Народното събрание и продължава по реда на увеличаване на числения състав на следващите парламентарни групи.

Решението е прието от 41-то Народно събрание на 29 юли 2009 г. и е подпечатано с официалния печат на Народното събрание.

Председател на Народното събрание: Цецка Цачева