Решение № 321 от 11 май 2018 г. за удължаване срока на разрешението за търсене и проучване на нефт и природен газ – подземни богатства по чл. 2, ал. 1, т. 3 от Закона за подземните богатства, в площта „Блок 1-7 Търнак“, разположена на територията на областите Плевен и Враца

РЕШЕНИЕ № 321

ОТ 11 МАЙ 2018 Г. за удължаване срока на разрешението за търсене и проучване на нефт и природен газ – подземни богатства по чл. 2, ал. 1, т. 3 от Закона за подземните богатства, в площта „Блок 1-7 Търнак“, разположена на територията на областите Плевен и Враца

На основание чл. 5, т. 2 от Закона за подземните богатства, чл. 31, т. 31.1 и 31.2 от Договора за търсене и проучване на суров нефт и природен газ в площта „Блок 1-7 Търнак“, разположена на територията на областите Плевен и Враца, сключен на 27 май 2013 г. между Министерския съвет на Република България, представляван от министъра на икономиката, енергетиката и туризма, и Моезия Ойл енд Газ ПЛС, изменен с допълнително споразумение № 1 от 28 април 2015 г., уведомление от титуляря с вх. № 99-00-588 от 21 октомври 2014 г. на Министерството на икономиката и енергетиката за наличие на обстоятелство, представляващо непреодолима сила, и мотивирано предложение на министъра на енергетиката

МИНИСТЕРСКИЯТ СЪВЕТ

РЕШИ: 1. Към срока на разрешението за търсене и проучване на нефт и природен газ – подземни богатства по чл. 2, ал. 1, т. 3 от Закона за подземните богатства, в площта „Блок 1-7 Търнак“, разположена на територията на областите Плевен и Враца, се добавя срок 399 дни в резултат на забава, причинена от непреодолима сила.

2. За добавения срок титулярят на разрешението „Мизия Ойл енд Газ (България)“ – ЕООД, се задължава да извърши търсещо-проучвателни дейности по видове и обеми съгласно одобрената от министъра на икономиката, енергетиката и туризма работна програма – неразделна част от Договора за търсене и проучване на суров нефт и природен газ в площта „Блок 1-7 Търнак“, разположена на територията на областите Плевен и Враца, сключен на 27 май 2013 г. между Министерския съвет на Република България, представляван от министъра на икономиката, енергетиката и туризма, и

Моезия Ойл енд Газ ПЛС, изменен с допълнително споразумение № 1 от 28 април 2015 г.

3. Оправомощава министъра на енергетиката да сключи с „Мизия Ойл енд Газ (България)“ – ЕООД, допълнително споразумение за добавяне на срок към срока на разрешението за търсене и проучване на нефт и природен газ – подземни богатства по чл. 2, ал. 1, т. 3 от Закона за подземните богатства, в площта „Блок 1-7 Търнак“, разположена на територията на областите Плевен и Враца, в едномесечен срок от обнародването на решението в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков