Административният съд – Благоевград, обявява, че по жалба на Стойчо Тодоров Стефанов с адрес Благоевград, ж.к. Еленово, бл. 127, ап. 7, против Решение № 201 от проведено заседание на Общинския съвет – Благоевград, на 7.08.2009 г. по протокол № 7, с което на основание чл. 21, ал. 1, т. 11 ЗМСМА и чл. 129, ал. 1 ЗУТ е одобрен ПУП – актуализация на ж.к. Еленово 2, със съставните му части: проект за регулация, проект за застрояване, проект за вертикално планиране на уличната мрежа, проекти В и К и ел. захранване, е образувано адм.д. № 874/2009, насрочено за разглеждане в открито съдебно заседание на 5.10.2011 г., 10 ч., в зала 001. Заинтересованите лица могат да се конституират като ответници в производството пред съда в едномесечен срок от обявяване на оспорването в „Държавен вестник“ чрез подаване на заявление до съда, което трябва да съдържа: а) трите имена и адреса, телефон, факс и електронен адрес, ако има такъв – за българските граждани; б) трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв; в) фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и електронния му адрес; г) номер на делото; д) акта, който се оспорва, и органа, който го е издал; е) изявление, че заинтересуваното лице желае да бъде конституирано в производството като ответник; ж) подпис на заявителя. Към заявлението се прилагат писмени доказателства, удостоверяващи качеството на заинтересувано лице на заявителя. Със заявлението е недопустимо да се правят искания за отмяна на индивидуалния административен акт, както и за присъединяване към подадени жалби в законоустановения срок.