Наредба за изменение и допълнение на Наредба № 1 от 2007 г. за водене, съхраняване и достъп до търговския регистър

МИНИСТЕРСТВО НА ПРАВОСЪДИЕТО

Наредба за изменение и допълнение на Наредба № 1 от 2007 г. за водене, съхраняване и достъп до търговския регистър (обн., ДВ, бр. 18 от 2006 г.; попр., бр. 20 от 2007 г.) § 1. В чл. 6 се правят следните изменения и допълнения: 1. В ал. 1 думите “№ А1-А8, Б1-Б7, В1-В3” се заменят с “№ А1-А9, Б1-Б6, В1, В2-1, В2-2, В2-3, В3-1 и В3-2”.

2. В ал. 2: а) в т. 1: аа) в буква “г” след думите “се посочват” се добавя “държавата”; бб) буква “е” се отменя; б) точка 2 се отменя; в) досегашната т. 3 става т. 2 и в нея думите “ЕИК” се заменят с “ЕИК и фирма”, а след думата “обявяване” се добавя “и фирмата на търговеца или клона на чуждестранен търговец към момента на подаване на заявлението (контролно вътрешно поле)”; г) досегашната т. 4 става т. 3 и в нея думите “дали има продължение към заявлението, и образецът, по който е допълнителното заявление” се заменят с “когато има продължение към заявлението, като се посочват оставащите допълнителни заявления, подредени в намаляваща поредност; това поле не се попълва при подаване на заявление по електронен път;” д) досегашните т. 5 и 6 стават съответно т. 4 и 5; е) досегашната т. 7 става т. 6 и в нея буква “в” се отменя.

3. В ал. 3 изречения второ и трето се заличават и в последното изречение думите “т. 7, буква “а” се заменят с “т. 6, буква “а”.

4. Създава се нова ал. 4: “(4) Когато заявителят заявява за вписване промяна на обстоятелство, при която вписаното обстоятелство вече не съществува, в образеца на заявление срещу съответното поле се отбелязва “Заличаване”.”

5. Досегашните ал. 4 и 5 стават съответно ал. 5 и 6.

6. Досегашната ал. 6 става ал. 7 и в нея: а) в изр. първо думите “т. 4” се заменят с “ал. 2, т. 3”; б) създава се ново изр. второ: “Полетата, които може да бъдат допълвани, са отбелязани в образеца на заявлението.”; в) досегашното изр. второ става трето и в него думите “новоучреденото, съответно приемащото дружество, се прилага и при преобразуване на търговски дружества” се заменят с “новоучредения, съответно приемащия търговец, се прилага и при преобразуване на търговски дружества и преустройство на кооперации”.

7. Досегашната ал. 7 става ал. 8 и в нея накрая се добавя “(например при двама управители)”.

8. Създава се ал. 9: “(9) Когато заявителите са повече от едно лице групи “Данни за заявителя” и “Заявител” се попълват за всеки един от тях.” § 2. В чл.7 се правят следните изменения и допълнения: 1. В ал. 3 думите “със заверен превод на български език” се заменят със “с превод на български език, заверен съгласно чл. 2а от Правилника за легализациите, заверките и преводите на документи и други книжа”.

2. В ал. 4 след думата “оригинал” се добавя “нотариално удостоверен препис”. § 3. В чл. 9 се правят следните изменения и допълнения: 1. В т. 3 след думите “се посочват” се добавя “държавата”.

2. Създава се нова т. 5: “5. поле № 6а “Основна дейност по НКИД”, в което се посочва основната икономическа дейност на търговеца, класифицирана в Националната класификация на икономическите дейности, определена съобразно § 1, т. 3 от Закона за регистър БУЛСТАТ; попълването на това поле не е задължително;”.

3. Досегашните точки 5 и 6 стават съответно т. 6 и 7. § 4. В чл. 10, т. 1, буква “б” след думите “специален режим” се добавя “и това е условие за регистрацията”. § 5. В чл. 11 се правят следните изменения и допълнения: 1. В ал. 1 думите “ЕИК” се заменят с “ЕИК и фирма”, след думите “идентификационен код” се добавя “и фирмата” и се създава изречение второ: “Ако се заявява промяна на фирмата, тук се посочва наименованието, с което е вписана.”

2. Създава се ал. 3: “(3) При промяна на предмета на дейност, когато предметът на дейност е подчинен на специален режим и това е условие за регистрацията, се прилага съответният лиценз, разрешение, удостоверение за професионална правоспособност или друг документ.” § 6. В чл. 12, ал. 1 думите “ЕИК” се заменят с “ЕИК и фирма” и след думите “идентификационен код” се добавя “и фирмата”. § 7. В чл. 13 се правят следните изменения и допълнения: 1. В т. 3 след думите “се посочват” се добавя “държавата”.

2. Създава се нова т. 5: “5. поле № 6а “Основна дейност по НКИД”, в което се посочва основната икономическа дейност на търговеца, класифицирана в Националната класификация на икономическите дейности, определена съобразно § 1, т. 3 от Закона за регистър БУЛСТАТ; попълването на това поле не е задължително;”.

3. Досегашната т. 5 става т. 6 и се изменя така: “6. поле № 7а “Лица, на които е възложено управлението”, в което се посочват името и ЕГН/ЛНЧ, съответно фирмата/наименованието и ЕИК/код по БУЛСТАТ на лицата, на които е възложено с дружествения договор или с решение на съдружниците да управляват дружеството (когато управлението е възложено на един или няколко съдружници);”.

4. Досегашната т. 6 става т. 7 и в нея навсякъде думата “управляване” се заменя с “управление”.

5. Досегашната т. 7 става т. 8 и в нея след думите “ЕГН/ЛНЧ” се добавя “съответно фирмата/наименованието и ЕИК/код по БУЛСТАТ”.

6. Досегашните т. 8 и 9 стават съответно т. 9 и 10.

7. Създава се нова т. 11: “11. поле № 17 “Специални условия”, в което се посочват условията във връзка с учредяването, съществуването и прекратяването на дружеството (например цел);”.

8. Досегашната т. 10 става т. 12 и се изменя така: “12. поле № 20 “Неограничено отговорни съдружници”, в което се посочват името, ЕГН/ЛНЧ и държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента, където е постоянният адрес на съдружниците, съответно фирмата/наименованието, ЕИК/кодът по БУЛСТАТ и държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса, където е седалището и адресът на управление на съдружниците;”.

9. Досегашната т. 11 става т. 13. § 8. В чл. 14 се правят следните допълнения: 1. В т. 5 накрая се добавя “когато това се изисква от закон за извършване на вписването”.

2. Създава се т. 6: “6. другите документи, предвидени със закон.” § 9. В чл. 15 се правят следните изменения и допълнения: 1. В ал. 1 думите “ЕИК” се заменят с “ЕИК и фирма” и след думите “идентификационен код” се добавя “и фирмата”.

2. В ал. 3 се създава т. 5: “5. другите документи, предвидени със закон.” § 10. В чл. 16 се правят следните изменения и допълнения: 1. В т. 3 след думите “се посочват” се добавя “държавата”.

2. Създава се нова т. 5: “5. поле № 6а “Основна дейност по НКИД”, в което се посочва основната икономическа дейност на търговеца, класифицирана в Националната класификация на икономическите дейности, определена съобразно § 1, т. 3 от Закона за регистър БУЛСТАТ; попълването на това поле не е задължително;”.

3. Досегашната т. 5 става т. 6 и се изменя така: “6. поле № 7а “Лица, на които е възложено управлението”, в което се посочват името и ЕГН/ЛНЧ, съответно фирмата/наименованието и ЕИК/код по БУЛСТАТ, на лицата, на които е възложено с дружествения договор или с решение на съдружниците да управляват дружеството (когато управлението е възложено на един или няколко съдружници);”.

4. Досегашната т. 6 става т. 7 и в нея навсякъде думата “управляване” се заменя с “управление”.

5. Досегашната т. 7 става т. 8 и в нея след думите “ЕГН/ЛНЧ” се добавя “съответно фирмата/наименованието и ЕИК/код по БУЛСТАТ”.

6. Досегашните т. 8 и 9 стават съответно т. 9 и 10.

7. Създава се нова т. 11: “11. поле № 17 “Специални условия”, в което се посочват условията във връзка с учредяването, съществуването и прекратяването на дружеството (например цел);”.

8. Досегашната т. 10 става т. 12 и в нея след думите “ЕГН/ЛНЧ и” се добавя “държавата” и след думите “ЕИК/кодът по БУЛСТАТ и” се добавя “държавата”.

9. Досегашната т. 11 става т. 13 и в нея след думите “ЕГН/ЛНЧ и” се добавя “държавата” и след думите “ЕИК/кодът по БУЛСТАТ и” се добавя “държавата”.

10. Досегашната т. 12 става т. 14. § 11. В чл. 17 се правят следните допълнения: 1. В т. 5 накрая се добавя “когато това се изисква от закон за извършване на вписването;”.

2. Създава се т. 6: “6. другите документи, предвидени със закон.” § 12. В чл. 18 се правят следните изменения и допълнения: 1. В ал. 1 думите “ЕИК” се заменят с “ЕИК и фирма” и след думите “идентификационен код” се добавя “и фирмата”.

2. В ал. 3 се създава т. 5: “5. другите документи, предвидени със закон.” § 13. В чл. 19 се правят следните изменения и допълнения: 1. В т. 1: а) в буква “в” след думите “се посочват” се добавя “държавата”; б) създава се нова буква “д”: “д) поле № 6а “Основна дейност по НКИД”, в което се посочва основната икономическа дейност на търговеца, класифицирана в Националната класификация на икономическите дейности, определена съобразно § 1, т. 3 от Закона за регистър БУЛСТАТ; попълването на това поле не е задължително;” в) досегашните букви “д”, “е”, “ж” и “з” стават съответно букви “е”, “ж”, “з” и “и”; г) досегашната буква “и” става буква “к” и в нея накрая се добавя “както и размерът на дяловото им участие (това вътрешно поле не е задължително за попълване);” д) досегашната буква “к” става буква “л”; е) досегашната буква “л” става буква “м” и в нея думата “прехвърлителя” се заменя с “прехвърлителя/прехвърлителите” и думата “правоприемника” се заменя с “правоприемника/правоприемниците, размерът на дяловото участие (това вътрешно поле не е задължително за попълване)”; ж) досегашната буква “м” става буква “н”.

2. В т. 2 буква “а” се изменя така: “а) поле № 31 “Размер”, в което се посочва размерът на капитала;”. § 14. В чл. 20 се правят следните изменения и допълнения: 1. В т. 1: а) в буква “д” накрая се добавя “както и декларацията за съответствие с изискванията на чл. 20 от Правилника за реда за упражняване правата на държавата в търговските дружества с държавно участие в капитала за управител на еднолично дружество с ограничена отговорност с държавно участие в капитала;” б) в буква “ж” думата “специален” се заличава.

2. В т. 2: а) в буква “а” след думите “внесен” се добавя “в банка”; б) в буква “б” след думите “Търговския закон” се добавя “освен в изрично предвидените със закон случаи” и след думите “моторно превозно средство)” се добавя “доказателствата, че вносителят е съобщил на длъжника за прехвърляне на вземането, с изключение на случаите, когато вземането е срещу самото дружество (при апортиране на вземане);”, а думите “и писменото съгласие на вносителя с описание на вноската и нотариална заверка на подписа му” се заличават; в) в буква “в” думата “специален” се заличава. § 15. В чл. 21 се правят следните изменения и допълнения: 1. В ал. 1 думите “ЕИК” се заменят с “ЕИК и фирма” и след думите “идентификационен код” се добавя “и фирмата”.

2. В ал. 3: а) в т. 5 накрая се добавя “както и декларацията за съответствие с изискванията на чл. 20 от Правилника за реда за упражняване правата на държавата в търговските дружества с държавно участие в капитала за управител на еднолично дружество с ограничена отговорност с държавно участие в капитала;” б) в т. 6 в началото преди думата “договорът” се добавя “молбата за приемане на нов съдружник, решението на общото събрание, съответно едноличния собственик на капитала, за приемането му,” и накрая се добавя “както и молбата от наследника за приемането му за съдружник;” в) създава се т. 9: “9. другите документи съгласно изискванията на закон.”

3. В ал. 4: а) в т. 4 след думата “внесен” се добавя “в банка”; б) в т. 5 след думите “Търговския закон” се добавя “освен в изрично предвидените със закон случаи”, след думите “моторно превозно средство)” се добавя “доказателствата, че вносителят е съобщил на длъжника за прехвърляне на вземането, с изключение на случаите, когато вземането е срещу самото дружество (при апортиране на вземане);” и думите “и писменото съгласие на вносителя с описание на вноската и нотариална заверка на подписа му” се заличават; в) създава се т. 9: “9. другите документи съгласно изискванията на закон.” § 16. В чл. 22 се правят следните изменения и допълнения: 1. В т. 1: а) в буква “в” след думите “се посочват” се добавя “държавата”; б) създава се нова буква “д”: “д) поле № 6а “Основна дейност по НКИД”, в което се посочва основната икономическа дейност на търговеца, класифицирана в Националната класификация на икономическите дейности, определена съобразно § 1, т. 3 от Закона за регистър БУЛСТАТ; попълването на това поле не е задължително;” в) досегашната буква “д” става буква “е” и се изменя така: “е) поле № 10 “Представители”, в което се посочват името/наименованието и ЕГН/ЛНЧ/ЕИК/код по БУЛСТАТ на лицата, представляващи дружеството, а в случаите, когато представител е юридическо лице - и името и ЕГН/ЛНЧ на лицата, представляващи юридическото лице - представител;” г) досегашните букви “е”, “ж”, “з”, “и”, “к”, “л” и “м” стават съответно букви “ж”, “з”, “и”, “к”, “л”, “м” и “н”; д) създава се буква “о”: “о) поле № 24а “Скрита непарична вноска”, в което се отбелязва обстоятелството, че е взето решение на общото събрание на акционерите по чл. 73б от Търговския закон;” е) досегашната буква “н” става буква “п”.

2. В т. 2: а) буква “а” се изменя така: “а) поле № 31 “Размер”, в което се посочва размерът на капитала;” б) създава се нова буква “б”: “б) поле № 31а “Акции”, в което се посочват видът, броят и номиналната стойност на акциите, правата за отделните класове акции и особените условия за тяхното прехвърляне;” в) досегашните букви “б”, “в” и “г” стават съответно букви “в” “г” и “д”; г) създава се буква “е”: “е) поле № 34 “Решение за обратно изкупуване на акции”, в което се отбелязва обстоятелството, че е взето решение за обратно изкупуване на акции.” § 17. В чл. 23 се правят следните изменения и допълнения: 1. В т. 1: а) в буква “м” накрая се добавя “както и декларациите за съответствие с изискванията на чл. 22 от Правилника за реда за упражняване правата на държавата в търговските дружества с държавно участие в капитала на лицата в случаите на еднолично акционерно дружество с държавно участие в капитала;” б) в буква “н” думите “фондова борса” се заменят с “регулиран пазар на финансови инструменти”; в) създава се нова буква “о”: “о. документът (диплом, сертификат на БНБ и др.) за професионална квалификация или правоспособност за член на управителен орган съгласно изискванията на закон;” г) досегашната буква “о” става буква “п” и в нея думата “специален” се заличава.

2. В т. 2: а) в буква “а” след думата “внесен” се добавя “в банка”; б) в буква “б” след думите “Търговския закон” се добавя “освен в изрично предвидените със закон случаи” и след думите “моторно превозно средство)” се добавя “доказателства, че вносителят е съобщил на длъжника за прехвърляне на вземането с изключение на случаите, когато вземането е срещу самото дружество (при апортиране на вземане);” в) създават се букви “г” и “д”: “г) при заявяване за вписване на обстоятелството, че е взето решение по чл. 73б, ал. 1 от Търговския закон - решението на общото събрание на акционерите за одобряване на сделката и заключението на вещите лица по чл. 72, ал. 2 от Търговския закон; д) другите документи съгласно изискванията на закон.” § 18. В чл. 24 се правят следните изменения и допълнения: 1. В ал. 1 думите “ЕИК” се заменят с “ЕИК и фирма” и след думите “идентификационен код” се добавя “и фирмата”.

2. В ал. 3: а) в т. 1 накрая се добавя “в случаите по чл. 227, ал. 3 от Търговския закон се представя копие от протокола от първото заседание на общото събрание;” б) в т. 6 накрая се добавя “и декларациите за съответствие с изискванията на чл. 22 от Правилника за реда за упражняване правата на държавата в търговските дружества с държавно участие в капитала в случаите на еднолично акционерно дружество с държавно участие в капитала;” в) създават се нови т. 8 и т. 9: “8. когато капиталът на дружеството се придобива от едно лице - декларация от лицето за придобиване на акциите; 9. документът (диплом, сертификат на БНБ и др.) за професионална квалификация или правоспособност за член на управителен орган съгласно изискванията на закон;” г) досегашната т. 8 става т. 10; д) създава се т. 11: “11. другите документи съгласно изискванията на закон.”

3. В ал. 4: а) в т. 1 накрая се добавя “в случаите по чл. 227, ал. 3 от Търговския закон се представя и копие от протокола от първото заседание на общото събрание;” б) в т. 3 думите “чл. 75а от Закона за банките” се заменят с “чл. 110, ал. 1 и 4 от Закона за кредитните институции”; в) в т. 4 след думите “внесен капитал” се добавя “в банка”; г) в т. 5 след думите “Търговския закон” се добавя “освен в изрично предвидените със закон случаи”, след думите “моторно превозно средство)” се добавя “доказателства, че вносителят е съобщил на длъжника за прехвърляне на вземането, с изключение на случаите, когато вземането е срещу самото дружество (при апортиране на вземане);” д) в т. 6 след думата “внесена” се добавя “в банка” и накрая се добавя “удостоверен от съвета на директорите, съответно управителния съвет, ако не е издадено от банка удостоверение, в което са посочени вносителите и съответно внесените суми;” е) създават се т. 11 и 12: “11. при намаляване на капитала - доказателствата, че са спазени изискванията на чл. 150 от Търговския закон и декларациите по чл. 151, ал. 2 от Търговския закон от членовете на съвета на директорите, съответно управителния съвет, освен в случаите по чл. 202, ал. 2 и 3 от Търговския закон; 12. другите документи съгласно изискванията на закон.” § 19. В чл. 25 се правят следните изменения и допълнения: 1. В т. 1: а) в буква “в” след думите “се посочват” се добавя “държавата,”; б) създава се нова буква “д”: “д) поле № 6а “Основна дейност по НКИД”, в което се посочва основната икономическа дейност на търговеца, класифицирана в Националната класификация на икономическите дейности, определена съобразно § 1, т. 3 от Закона за регистър БУЛСТАТ; попълването на това поле не е задължително;” в) досегашната буква “д” става буква “е” и се изменя така: “е) поле № 10 “Представители”, в което се посочват името/наименованието и ЕГН/ЛНЧ/ЕИК или код по БУЛСТАТ на лицата, представляващи дружеството, както и име и ЕГН/ЛНЧ на лицата, представляващи юридическото лице - представител;” г) досегашната буква “е” става буква “ж”; д) досегашната буква “ж” става буква “з” и в нея след думите “мандатът му” думите докрая се заличават; е) досегашните букви “з” и “и” стават съответно букви “и” и “к”; ж) досегашната буква “к” става буква “л” и в нея след думите “ЕГН/ЛНЧ и” се добавя “държавата”, а думите “ЕИК и” се заменят с “ЕИК/кодът по БУЛСТАТ и държавата”; з) досегашната буква “л” става буква “м”.

2. В т. 2: а) буква “а” се изменя така: “а) поле № 31 “Размер”, в което се посочва размерът на капитала;” б) създава се нова буква “б”: “б) поле № 31а “Акции”, в което се посочват видът и броят на акциите, номиналната стойност на отделната акция, правата на отделните класове акции и особените условия за прехвърляне на акции;” в) досегашните букви “б” и “в” стават съответно букви “в” и “г”; г) създава се буква “д”: “д) поле № 34 “Решение за обратно изкупуване на акции”, в което се отбелязва обстоятелството, че е взето решение за обратно изкупуване на акции.” § 20. В чл. 26 се правят следните изменения и допълнения: 1. В т. 1, буква “м” думата “специален” се заличава.

2. В т. 2: а) в буква “а” след думата “внесен” се добавя “в банка”; б) в буква “б” след думите “моторно превозно средство)” се добавя “доказателствата, че вносителят е съобщил на длъжника за прехвърляне на вземането с изключение на случаите, когато вземането е срещу самото дружество (при апортиране на вземане);” в) създава се буква “в”: “в) другите документи съгласно изискванията на закон.” § 21. В чл. 27 се правят следните изменения и допълнения: 1. В ал. 1 думите “ЕИК” се заменят с “ЕИК и фирма” и след думите “идентификационен код” се добавя “и фирмата”.

2. В ал. 3 се създава т. 6: “6. другите документи съгласно изискванията на закон.”

3. В ал. 4: а) в т. 2 след думата “внесен” се добавя “в банка”; б) в т. 3 след думите “моторно превозно средство)” се добавя “доказателства, че вносителят е съобщил на длъжника за прехвърляне на вземането с изключение на случаите, когато вземането е срещу самото дружество (при апортиране на вземане);” в) създават се т. 9 и 10: “9. при намаляване на капитала - доказателствата, че са спазени изискванията на чл. 150 от Търговския закон и декларациите по чл. 151, ал. 2 от Търговския закон от членовете на съвета на директорите, съответно управителния съвет, освен в случаите по чл. 202, ал. 2 и 3 от Търговския закон; 10. другите документи съгласно изискванията на закон.” § 22. В чл. 28 се правят следните изменения и допълнения: 1. В т. 3 след думите “се посочват” се добавя “държавата,”.

2. Създава се нова т. 5: “5. поле № 6а “Основна дейност по НКИД”, в което се посочва основната икономическа дейност на търговеца, класифицирана в Националната класификация на икономическите дейности, определена съобразно § 1, т. 3 от Закона за регистър БУЛСТАТ; попълването на това поле не е задължително;”

3. Досегашната т. 5 става т. 6.

4. Досегашната т. 6 става т. 7 и в нея думите “съответно фирмата/наименованието и ЕИК/кодът по БУЛСТАТ” се заличават.

5. Досегашната т. 7 става т. 8.

6. Досегашната т. 8 става т. 9 и в нея думите “съответно фирмата/наименованието и ЕИК/кодът по БУЛСТАТ,” се заличават.

7. Досегашните т. 9, 10 и 11 стават съответно т. 10, 11 и 12. § 23. В чл. 29 се правят следните изменения и допълнения: 1. Точка 3 се отменя.

2. Досегашната т. 4 става т. 3.

3. Досегашната т. 5 става т. 4 и в нея след думите “чл. 3, ал. 1, т. 3” се добавя “чл. 20, ал. 2, т. 3, 4 и 5 и чл. 28в”.

4. Досегашните т. 6, 7 и 8 стават съответно т. 5, 6 и 7.

5. Създават се т. 8, 9 и 10: “8. при вписване на взаимозастрахователна кооперация - лицензът за застрахователна дейност; 9. при вписване на кооперация на инвалиди - доказателствата, че най-малко половината от членовете на управителния съвет са инвалиди (решения на ТЕЛК); 10. другите документи съгласно изискванията на закон.” § 24. В чл. 30 се правят следните изменения и допълнения: 1. В ал. 1 думите “ЕИК” се заменят с “ЕИК и фирма” и след думите “идентификационен код” се добавя “и наименованието”.

2. В ал. 3: а) в т. 1 и 2 накрая се добавя: “протоколът от проведеното общо събрание, списъкът на присъстващите на общото събрание член-кооператори със саморъчен подпис на всяко лице и актуално извлечение от книгата на член-кооператорите със съответните реквизити, заверено от председателя на управителния съвет”; б) създава се т. 7: “7. другите документи съгласно изискванията на закон.” § 25. В чл. 31 се правят следните изменения и допълнения: 1. В т. 3 след думите “се посочват” се добавя “държавата”.

2. Създава се нова т. 5: “5. поле № 6а “Основна дейност по НКИД”, в което се посочва основната икономическа дейност на клона на чуждестранен търговец, класифицирана в Националната класификация на икономическите дейности, определена съобразно § 1, т. 3 от Закона за регистър БУЛСТАТ; попълването на това поле не е задължително;”.

3. Досегашните т. 5 и 6 стават съответно т. 6 и 7.

4. Създава се нова т. 8: “8. поле № 54 “Обем на представителна власт”, в което се посочва обемът на представителната власт на лицето, което управлява клона на чуждестранния търговец;”.

5. Досегашната т. 7 става т. 9.

6. Създават се т. 10 и 11: “10. поле № 22а “Прекратяване и ликвидация на чуждестранен търговец”, в което се отбелязват: прекратяване на чуждестранния търговец, започване на ликвидация, продължаване на дейността, прекратяване и приключване на ликвидацията; 11. поле № 22б “Несъстоятелност на чуждестранен търговец”, в което се посочват обстоятелствата от актовете на съда по несъстоятелността, които се вписват в регистъра, в който е вписан чуждестранният търговец (ако има такъв регистър), и решенията по чл. 759, ал. 1 и чл. 760, ал. 3 от Търговския закон (номер, дата на решение и съд по несъстоятелността);”.

7. Досегашната т. 8 става т. 12. § 26. В чл. 32 се създават т. 7 и 8: “7. документът (диплом, сертификат на БНБ и др.) за професионална квалификация или правоспособност на управителя/управителите съгласно изискванията на закон; 8. другите документи съгласно изискванията на закон.” § 27. В чл. 33 се правят следните изменения и допълнения: 1. В ал. 1 думите “ЕИК” се заменят с “ЕИК и фирма” и след думите “идентификационен код” се добавя “и фирмата”.

2. В ал. 3 се създават т. 6, 7 и 8: “6. при вписване на обстоятелства относно прекратяване и ликвидация на чуждестранния търговец - документите относно прекратяването на чуждестранния търговец, започване на ликвидация, продължаване на дейността, прекратяване и приключване на ликвидацията; 7. при вписване на обстоятелства относно несъстоятелност на чуждестранния търговец - актовете на съда по несъстоятелността, които се вписват в регистъра, в който е вписан чуждестранният търговец (ако има такъв регистър), и решенията по чл. 759, ал. 1 и чл. 760, ал. 3 от Търговския закон (номер, дата на решение и съд по несъстоятелността); 8. другите документи съгласно изискванията на закон.” § 28. След чл. 33 се създава раздел IХа с чл. 33а - 33в: “Раздел IXа

Заявление за вписване на обстоятелства относно търговец - публично предприятие Чл. 33а. Подлежащите на вписване обстоятелства относно търговец - публично предприятие, се посочват в заявление по образец съгласно приложение № А9 в полета, обединени в група “Основни обстоятелства”: 1. поле № 2 “Фирма”, в което се посочва наименованието, под което търговецът - публично предприятие, извършва търговска дейност; 2. поле № 3 “Правна форма”, в което се отбелязва начинът, по който в специалния закон е определено, че търговецът е държавно предприятие по смисъла на чл. 62, ал. 3 от Търговския закон; 3. поле № 4 “Транслитерация”, в което се посочва начинът, по който фирмата (включително означението за правната форма) се изписва с транслитерация на латиница; 4. поле № 5 “Седалище и адрес на управление”, в което се посочват държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса, в който се помещава управлението на дейността на търговеца - публично предприятие; по желание може да се посочат телефон, факс, адрес на електронна поща и интернет страница; 5. поле № 6 “Предмет на дейност”, в което се посочва предметът на дейността на търговеца - публично предприятие; 6. поле № 6а “Основна дейност по НКИД”, в което се посочва основната икономическа дейност на търговеца - публично предприятие, класифицирана в Националната класификация на икономическите дейности, определена съобразно § 1, т. 3 от Закона за регистър БУЛСТАТ; попълването на това поле не е задължително; 7. поле № 7 “Управители”, в което се посочват името и ЕГН/ЛНЧ на управителя/изпълнителния директор/генералния директор/директора; 8. поле № 11 “Начин на представляване”, в което се отбелязва начинът на представляване (“заедно”, “поотделно” или “по друг начин”, като в този случай се посочва по какъв друг начин се осъществява); 9. поле № 13 “Управителен съвет”, в което се посочват мандатът му, както и името и ЕГН/ЛНЧ на членовете на управителния съвет; 10. поле № 15 “Контролен съвет”, в което се посочват мандатът му, както и името и ЕГН/ЛНЧ на членовете на контролния съвет, ако се предвижда създаването на контролен съвет; 11. поле № 16а “Срок на съществуване”, в което се посочва датата, на която изтича срокът, за който е учреден търговецът - публично предприятие; 12. поле № 17 “Специални условия”, в което се посочват условията във връзка с учредяването, съществуването и прекратяването на търговеца - публично предприятие (например “цел”); 13. поле № 23а “Собственик”, в което се посочва наименование и БУЛСТАТ на органа, който упражнява правата на принципал на търговеца - публично предприятие; 14. поле № 25а “Стойност на имуществото, предоставено от държавата”, в което се посочва стойността на имуществото в левове; 15. поле № 27 “Заличаване на търговеца”, в което се отбелязва заявяването за вписване на заличаване на търговеца - публично предприятие.

Чл. 33б. Към заявлението се прилагат: 1. учредителният акт или устройственият правилник (ако закон предвижда такъв); 2. административният акт на принципала за учредяване на търговец - публично предприятие (ако закон предвижда такъв); 3. административният акт на принципала или друг компетентен орган за назначаване на управител/изпълнителен директор/генерален директор/директор; 4. нотариално завереното съгласие и образецът от саморъчния подпис на управителя/изпълнителния директор/генералния директор/директора; 5. административният акт на принципала за предоставяне на имущество на търговеца - публично предприятие; 6. ако предметът на дейност е подчинен на разрешителен режим, се прилага съответният лиценз или разрешение; 7. другите документи, предвидени със закон.

Чл. 33в. (1) Промени в обстоятелствата се заявяват за вписване, като в поле № 1 “ЕИК и фирма” се посочват единният идентификационен код и фирмата на търговеца - публично предприятие.

(2) Променените обстоятелства се посочват на съответните места в заявлението, а полетата, които се отнасят за обстоятелства, които не се променят, не се попълват.

(3) При промяна на обстоятелства към заявлението се прилагат: 1. административният акт на принципала за промяна на обстоятелствата; 2. актуален учредителен акт/устройствен правилник, съдържащ промяната; 3. нотариално завереното съгласие и образецът от подписа на новия управител/изпълнителен директор/генерален директор/директор; 4. при заличаване на търговеца - публично предприятие: балансът към датата на приключване на ликвидацията, пояснителният доклад към баланса и годишният отчет на ликвидатора; протоколът за приемане на баланса, на пояснителния доклад към баланса, на годишния отчет на ликвидатора, за освобождаване на ликвидатор от отговорност, удостоверението за предаване на разплащателните ведомости, издадено от териториалното поделение на Националния осигурителен институт съгласно чл. 5, ал. 10 от Кодекса за социално осигуряване; 5. други документи, предвидени със закон.” § 29. В чл. 34 се правят следните допълнения: 1. В ал. 1: а) в текста преди т. 1 след думите “приложение № Б1” се добавя “като в поле № 1 “ЕИК и фирма” се посочват единният идентификационен код и фирмата на търговеца, по чието регистърно дело обстоятелствата се заявяват за вписване”; б) в т. 1 след думите “прокуристите, както и” се добавя “държавата”.

2. В ал. 2 се създава т. 4: “4. другите документи, предвидени със закон.” § 30. В чл. 35 се правят следните изменения и допълнения: 1. В ал. 1 думите “ЕИК” се заменят с “ЕИК и фирма” и след думите “идентификационен код” се добавя “и фирмата”.

2. В ал. 3 се създава т. 4: “4. другите документи, предвидени със закон.” § 31. В чл. 36 се правят следните допълнения: 1. В ал. 1: а) в текста преди т. 1 след думите “приложение № Б2,” се добавя “като в поле № 1 “ЕИК и фирма” се посочват единният идентификационен код и фирмата на търговеца, по чието регистърно дело обстоятелствата се заявяват за вписване”; б) в т. 1 след думата “посочват” се добавя “държавата”; в) създават се нови т. 2 и 3: “2. поле № 51а “Фирма на клон”, в което се посочва фирмата на клона; 3. поле № 51б “ЕИК на клона”, в което се посочва кодът по БУЛСТАТ на клона; полето не се попълва при подаване на заявление за първоначално вписване на клон;”; г) досегашната т. 2 става т. 4; д) създава се нова т. 5: “5. поле № 52а “Основна дейност по НКИД”, в което се посочва основната икономическа дейност на клона, класифицирана в Националната класификация на икономическите дейности, определена съобразно § 1, т. 3 от Закона за регистър БУЛСТАТ; попълването на това поле не е задължително;”; е) досегашната т. 3 става т. 6 и в нея думата “Управител” се заменя с “Управител/Управители” и след думите “дейността на клона, както и” се добавя “държавата”; ж) досегашните т. 4 и 5 стават съответно т. 7 и 8.

2. В ал. 2 т. 2 се изменя така: “2. документът (диплом, сертификат на БНБ и др.) за професионална квалификация или правоспособност на управителя/управителите съгласно изискванията на закон;”. § 32. В чл. 37 се правят следните изменения и допълнения: 1. В ал. 1 думите “ЕИК” се заменят с “ЕИК и фирма” и след думите “идентификационен код” се добавя “и фирмата”.

2. В ал. 3 т. 2 се изменя така: “2. документът (диплом, сертификат на БНБ и др.) за професионална квалификация или правоспособност на управителя/управителите съгласно изискванията на закон;”. § 33. Раздел ХII с чл. 38 и 39 се отменя. § 34. В чл. 40 се правят следните изменения и допълнения: 1. В текста преди т. 1 думите “Приложение № Б4” се заменят с “Приложение № Б3, като в поле № 1 “ЕИК и фирма” се посочват единният идентификационен код и фирмата на дружеството, по чието регистърно дело обстоятелствата се заявяват за вписване,”.

2. Точки 1, 2 и 3 се изменят така: “1. група “Залогодател” с единствено поле № 201 “Залогодател/Залогодатели”, в което се посочват името и ЕГН/ЛНЧ, съответно фирмата/наименованието и ЕИК/кодът по БУЛСТАТ на залогодателя; държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса на залогодателя (адресът се попълва само ако залогодателят няма ЕГН, ЛНЧ, ЕИК или код по БУЛСТАТ); 2. група “Длъжник по обезпеченото вземане” (полето й се попълва само когато залогодателят е различен от лицето, задължено по обезпеченото вземане) с единствено поле № 203 “Длъжник/Длъжници по обезпеченото вземане”, в което се посочват името и ЕГН/ЛНЧ, съответно фирмата/наименованието и ЕИК/кодът по БУЛСТАТ на длъжника по обезпеченото вземане; държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса на длъжника

(адресът се попълва само ако длъжникът няма ЕГН, ЛНЧ, ЕИК или код по БУЛСТАТ); 3. група “Заложен кредитор” с единствено поле № 205 “Заложен кредитор/Заложни кредитори”, в което се посочват името и ЕГН/ЛНЧ, съответно фирмата/наименованието и ЕИК/кодът по БУЛСТАТ на лицето, в чиято полза е учреден залогът; държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса на заложния кредитор (адресът се попълва само ако заложният кредитор няма ЕГН, ЛНЧ, ЕИК или код по БУЛСТАТ);”.

3. В т. 8, буква “в” след думата “депозитаря;” се добавя “държавата”.

4. В т. 9: а) текстът преди буква “а” се изменя така: “9. група “Запор върху сумата, постъпила при депозитаря” със следните полета:”; б) в буква “а” след думите “БУЛСТАТ, и” се добавя “държавата” и думите “приходите от продажбата на който се запорират” се заменят с “който се запорира”. § 35. В чл. 41 се създава ал. 4: “(4) По група “Депозитар” се представя декларацията на депозитаря по чл. 38 от Закона за особените залози, както и другите документи, предвидени със закон.” § 36. В чл. 42 се правят следните изменения и допълнения: 1. В ал. 1 думите “ЕИК” се заменят с “ЕИК и фирма” и след думите “идентификационен код” се добавя “и фирмата”.

2. Създава се ал. 5: “(5) При промяна на депозитаря се представя декларацията на новия депозитар по чл. 38 от Закона за особените залози, както и другите документи, предвидени със закон.” § 37. В чл. 43 се правят следните изменения и допълнения: 1. В текста преди т. 1 думите “Приложение № Б5” се заменят с “Приложение № Б4, като в поле № 1 “ЕИК и фирма” се посочват единният идентификационен код и фирмата на търговеца, по чието регистърно дело обстоятелствата се заявяват за вписване,”.

2. Точки 1 и 2 се изменят така: “1. група “Длъжник по обезпеченото вземане” (полето й се попълва само когато залогодателят е различен от лицето, задължено по обезпеченото вземане) с единствено поле № 301 “Длъжник/Длъжници по обезпеченото вземане”, в което се посочват името и ЕГН/ЛНЧ, съответно фирмата/наименованието и ЕИК/кодът по БУЛСТАТ на длъжника по обезпеченото вземане; държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса на длъжника

(адресът се попълва само ако длъжникът няма ЕГН, ЛНЧ, ЕИК или код по БУЛСТАТ); 2. група “Заложен кредитор” с единствено поле № 303 “Заложен кредитор/Заложни кредитори”, в което се посочват името и ЕГН/ЛНЧ, съответно фирмата/наименованието и ЕИК/кодът по БУЛСТАТ на лицето, в чиято полза е учреден залогът; държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса на заложния кредитор (адресът се попълва само ако заложният кредитор няма ЕГН, ЛНЧ, ЕИК или код по БУЛСТАТ);”.

3. В т. 7: а) в буква “в” след думата “депозитаря;” се добавя “държавата”; б) букви “г” и “д” се изменят така: “г) поле № 318 “Покана за назначаване на управител на предприятие”, в което при заявяване за вписване на това обстоятелство се отбелязва, че търговецът кани заложния кредитор да назначи управител на предприятието; д) поле № 319 “Управител на търговското предприятие”, в което се посочват името, ЕГН/ЛНЧ на управителя и държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса на управителя;”.

4. В т. 8, буква “а” след думите “по БУЛСТАТ, и” се добавя “държавата”. § 38. В чл. 44 се създават ал. 4 и 5: “(4) По група “Депозитар” се представя декларацията на депозитаря по чл. 38 от Закона за особените залози, както и другите документи, предвидени със закон.

(5) По група “Управител на търговското предприятие” се представя съгласието и образецът от подписа на управителя.” § 39. В чл. 45 се правят следните изменения и допълнения: 1.В ал. 1 думите “ЕИК” се заменят с “ЕИК и фирма” и след думите “идентификационен код” се добавя “и фирмата”.

2. Създават се ал. 4 и 5: “(4) При промяна на депозитаря се представя декларацията на новия депозитар по чл. 38 от Закона за особените залози, както и други документи, предвидени със закон.

(5) При промяна на управителя на търговското предприятие се представя съгласие и образец от подписа на новия управител.” § 40. В чл. 46 се правят следните изменения и допълнения: 1. В текста преди т. 1 думите “Приложение № Б6” се заменят с “Приложение № Б5, като в поле № 1 “ЕИК и фирма” се посочват единният идентификационен код и фирмата на дружеството, по чието регистърно дело обстоятелствата се заявяват за вписване”.

2. Точки 1 и 2 се изменят така: “1. група “Лице, в полза на което е наложен запорът” с единствено поле № 401 “Име/Наименование”, в което се посочват името и ЕГН/ЛНЧ, съответно фирмата/наименованието и ЕИК/кодът по БУЛСТАТ на лицето/лицата, в полза на което/които е наложен запорът; държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса на лицето, в полза на което е наложен запорът (адресът се попълва само ако лицето, в полза на което е наложен запорът, няма ЕГН, ЛНЧ, ЕИК или код по БУЛСТАТ); 2. група “Обезпечено вземане” с единствено поле № 403 “Основание”, в което се посочват данните за съда/съдебния изпълнител/публичния изпълнител и номерът на делото, по което е наложен запорът.”

3. Точка 4 се изменя така: “4. група “Запорирано имущество” с единствено поле № 406 “Описание”, в което се посочват името и ЕГН/ЛНЧ, съответно фирмата/наименованието и ЕИК/кодът по БУЛСТАТ на съдружника, чийто дял е запориран, и броят на запорираните дялове;”. § 41. В чл. 47 накрая се добавя “както и другите документи, предвидени със закон”. § 42. В чл. 48 се правят следните изменения и допълнения: 1. В текста преди т. 1 думите “Приложение № Б7” се заменят с “Приложение № Б6, като в поле № 1 “ЕИК и фирма” се посочват единният идентификационен код и фирмата на търговеца, по чието регистърно дело обстоятелствата се заявяват за вписване,”.

2. В т. 2 накрая се добавя “съответно членовете на ликвидационната комисия”.

3. Точка 4 се изменя така: “4. поле № 504 “Продължаване на търговската дейност”, в което при заявяване за вписване на това обстоятелство се отбелязва“продължаване на прекратеното търговско дружество” или “възстановяване на дейността на кооперацията”.” § 43. В чл. 49, т. 4 думата “специален” се заличава. § 44. В чл. 50 се правят следните изменения и допълнения: 1. В ал. 1 думите “ЕИК” се заменят с “ЕИК и фирма” и след думите “идентификационен код” се добавя “и фирмата”.

2. В ал. 3 се създава т. 3: “3. другите документи, предвидени със закон.” § 45. В чл. 51 се правят следните изменения и допълнения: 1. В ал. 1 навсякъде в т. 1 и 2 думите “посочва ЕИК” се заменят с “посочват ЕИК и фирмата”.

2. В ал. 2 се създава т. 4: “4. другите документи, предвидени със закон.” § 46. В чл. 52 накрая се добавя “или приобретателя”. § 47. В чл. 53 се правят следните изменения и допълнения: 1. В текста преди т. 1 думите “приложение № В2” се заменят с “приложение № В2-1 за вливане, сливане, промяна на правната форма и прехвърляне на имуществото върху едноличния собственик, съответно приложение № В2-2 за разделяне и отделяне”.

2. Създава се т. 4: “4. поле № 704 “Клонове на преобразуващото се дружество”, което се попълва само за случаите на разделяне и отделяне при прехвърляне на клонове от преобразуващото се дружество към правоприемник; в него се посочват последователно правоприемниците с фирма и ЕИК и преминаващите към всеки от тях клонове с фирма на клон и идентификатор на клон. (Това поле се попълва само в заявление по образец съгласно приложение № В2-2, а съответните обстоятелства се вписват в раздел “Клонове” по партидите на правоприемниците.)” § 48. В чл. 54 думите “приложения А2 - А7” се заменят с “приложения А1 - А6” и след думите “(според вида на” се добавя “правоприемника - едноличния търговец или”. § 49. В чл. 55 се правят следните изменения и допълнения: 1. В ал. 1: а) създава се нова т. 11: “11. съгласието на Агенцията за приватизация в случаите по чл. 28, т. 6 от Закона за приватизация и следприватизационен контрол;”; б) досегашната т. 11 става т. 12 и в нея думата “специален” се заличава.

2. В ал. 2: а) създава се нова т. 11: “11. съгласието на Агенцията за приватизация в случаите по чл. 28, т. 6 от Закона за приватизация и следприватизационен контрол;”; б) досегашната т. 11 става т. 12 и в нея думата “специален” се заличава.

3. В ал. 3: а) създава се нова т. 8: “8. съгласието на Агенцията за приватизация в случаите по чл. 28, т. 6 от Закона за приватизация и следприватизационен контрол;”; б) досегашната т. 8 става т. 9 и в нея думата “специален” се заличава. § 50. В чл. 56, ал. 3 думите “на преобразуващото се дружество” се заличават. § 51. След чл. 56 се създава раздел XVIIIa с чл. 56а и 56б: “Раздел XVIIIa

Заявление за спиране на вписването при оспорване на преобразуването Чл. 56а. Уведомяването на агенцията за подаване на искова молба за оспорване на преобразуването и искане за спиране на вписването се извършва със заявление по образец съгласно приложение № В2-3 със следните полета: 1. поле № 705 “Входящ номер за заявлението за преобразуване”, в което се посочва входящият номер на заявлението за преобразуване, за което е подадена искова молба за оспорване на преобразуването; 2. поле № 706 “Входящ номер на исковата молба”, в което се посочват входящият номер на исковата молба за оспорване на преобразуването, датата на подаване на молбата и кодът на съда, пред който е предявен искът; 3. поле № 702 “Преобразуващи се дружества”, в което се посочват фирмите и ЕИК на преобразуващите се дружества, посочени в заявлението за преобразуване; 4. поле № 703 “Правоприемници”, в което се посочват фирмите и ЕИК на правоприемниците, посочени в заявлението за преобразуване.

Чл. 56б. Към заявлението по чл. 56а се прилагат препис от исковата молба за оспорване на преобразуването и документ, удостоверяващ подаването й в съда, пред който е предявен искът.” § 52. В чл. 57 се правят следните изменения и допълнения: 1. В текста преди т. 1 думите “приложение № В3” се заменят с “приложение № В3-1 при вливане и сливане, съответно приложение № В3-2 при разделяне и отделяне”.

2. Създава се т. 4: “4. поле № 804 “Клонове на преустройващата се кооперация”, което се попълва само за случаите на разделяне и отделяне при прехвърляне на клонове от преустройващата се кооперация към правоприемниците. В него се посочват последователно правоприемниците с фирма и ЕИК и преминаващите към всеки от тях клонове с фирма на клон и идентификатор на клон. (Това поле се попълва само в заявление по образец съгласно приложения № В3-2, а съответните обстоятелства се вписват в раздел “Клонове” по партидите на правоприемниците.)” § 53. В чл. 58 думите “приложения № А2-А7 (според вида на новоучредената, съответно приемащата кооперация)” се заменят с “приложение № А7”. § 54. В чл. 59, ал. 1, т.7 и ал. 2, т. 7 думата “специален” се заличава. § 55. В чл. 61 се правят следните изменения и допълнения: 1. В текста преди т. 1 цифрата “902” се заменя с “1001”.

2. Създава се т. 3а: “3а. “Предложение от миноритарните акционери по чл. 223а, ал. 1 и 2 от Търговския закон”;”.

3. Създава се т. 11а: “11а. “Решение за едновременно увеличаване и намаляване на капитала по чл. 203 от Търговския закон”;”.

4. Създава се нова т. 18: “18. “Съобщение за мястото, където списъкът на приетите вземания ще бъде на разположение за проверка, съгласно чл. 64, ал. 2 от Закона за банковата несъстоятелност;”.

5. Досегашната т. 18 става т. 19.

6. Създават се т. 20 - 28: “20. “Призовка до кредитор със седалище в чужбина без съдебен адрес в страната”; 21. “Определение на съда за одобряване на списъка на приетите от синдика вземания”; 22. “Определение на съда за одобряване на сметката за разпределение”; 23. “Жалба срещу определение на съда за одобряване на сметката за разпределение”; 24. “Съобщение за датата на провеждане на събранието на кредиторите за приемане на допуснатия за разглеждане план”; 25. “Приемане на плана за оздравяване от събранието на кредиторите”; 26. “Договор за преобразуване”; 27. “План за преобразуване”; 28. “Доклад на управителния орган за преобразуването”;”.

7. Досегашната т. 19 става т. 29. § 56. В чл. 62 се създава изречение второ: “Когато закон съдържа изисквания относно приемането на подлежащия на обявяване акт, се прилагат и документите, които доказват тяхното изпълнение.” § 57. В чл. 66, ал. 3 се правят следните изменения и допълнения: 1. В т. 1: а) създава се нова буква “б”: “б. група “Основни обстоятелства”; б) досегашната буква “б” става буква “в”.

2. В точки 2 и 3 след думите “командитни дружества с акции” се добавя “търговци - публични предприятия”.

3. В т. 4: а) в текста преди буква “а” навсякъде думите “търговско дружество” се заменят с “търговец”; б) в буква “в” думите “ЗППЦК” се заменят с “ЗППЦК/ЗПФИ”; в) създават се букви “г” и “д”: “г) група “Акционерно дружество със специална инвестиционна цел” (полетата в нея се попълват само за акционерни дружества); д) група “Други лицензирани търговци” (полетата в нея се попълват за всички вписани в търговския регистър субекти, когато предметът на дейност изисква издаване на лиценз или разрешение).”

4. В т. 5 буква “и” се изменя така: “и) група “Запор върху сумата, постъпила при депозитаря”;”.

5. В т. 8 след думите “командитни дружества с акции” се добавя “търговци - публични предприятия”.

6. В т. 9 след думата “субекти” в скобите се добавя “без търговец - публично предприятие”.

7. В т. 12 думите “всички вписани в търговския регистър субекти; за клонове на чуждестранен търговец в полетата се попълват обстоятелства относно чуждестранния търговец, които подлежат на вписване в регистъра, в който е вписан, ако има такъв регистър” се заменят с “едноличен търговец, събирателно дружество, командитно дружество, дружество с ограничена отговорност, акционерно дружество, командитно дружество с акции, кооперация и търговец - публично предприятие”. § 58. Член 67 се изменя така: “Чл. 67. (1) Група “Идентификация” съдържа единствено поле № 1 “ЕИК”, в което информационната система генерира автоматично при първоначално вписване на търговеца или клона на чуждестранен търговец неговия единен идентификационен код.

(2) Група “Основни обстоятелства” съдържа следните полета: 1. поле № 2 “Фирма”, което се попълва за всички вписани в търговския регистър субекти; 2. поле № 3 “Правна форма”, в което в зависимост от вида на заявлението информационната система попълва в автоматичен режим при първоначалното вписване и при вписване на преобразуване чрез промяна на правната форма на вписания в търговския регистър субект; в случаите на търговец - публично предприятие в това поле се отбелязва начинът, по който в специалния закон е определено, че търговецът е публично предприятие по смисъла на чл. 62, ал. 3 от Търговския закон; в случай на вписване на акционерно дружество със специална инвестиционна цел добавката за правна форма АД се заменя от длъжностното лице по регистрацията с добавка АДСИЦ (акционерно дружество със специална инвестиционна цел), съответно за правна форма ЕАД - с ЕАДСИЦ (еднолично акционерно дружество със специална инвестиционна цел); 3. поле № 4 “Транслитерация”, което се попълва за всички вписани в търговския регистър субекти; 4. поле № 5 “Седалище и адрес на управление”, което се попълва за всички вписани в търговския регистър субекти; 5. поле № 6 “Предмет на дейност”, което се попълва за всички вписани в търговския регистър субекти; 6. поле № 6а “Основна дейност по НКИД”, което може да се попълва за всички вписани в търговския регистър субекти; 7. поле № 7 “Управители”, което се попълва само за дружества с ограничена отговорност и търговци - публични предприятия; 8. поле № 7а “Лица, на които е възложено управлението”, което се попълва само за събирателни и командитни дружества; 9. поле № 8 “Начин на управление”, което се попълва само за събирателни дружества и командитни дружества; 10. поле № 9 “Председател”, което се попълва само за кооперации; 11. поле № 10 “Представители”, което се попълва само за събирателни дружества, командитни дружества, акционерни дружества, командитни дружества с акции и клонове на чуждестранен търговец; 12. поле № 11 “Начин на представляване”, което се попълва само за събирателни дружества, командитни дружества, дружества с ограничена отговорност, акционерни дружества, командитни дружества с акции, клонове на чуждестранен търговец и търговци - публични предприятия; 13. поле № 12 “Съвет на директорите”, което се попълва само за акционерни дружества, когато не се попълват полета № 13 и 14, и за командитни дружества с акции в автоматичен режим от съдържанието на поле № 20а; 14. поле № 13 “Управителен съвет”, което се попълва само за акционерни дружества, когато не се попълва поле № 12, за кооперации и за търговци - публични предприятия; 15. поле № 13а “Подгласници в управителния съвет”, което се попълва само за кооперации; 16. поле № 14 “Надзорен съвет”, което се попълва само за акционерни дружества, когато не се попълва поле № 12; 17. поле № 15 “Контролен съвет”, което се попълва само за кооперации, както и за търговци - публични предприятия; 18. поле № 15а “Подгласници в контролния съвет”, което се попълва само за кооперации; 19. поле № 16 “Срок на дружеството”, което се попълва само за събирателни дружества, командитни дружества, дружества с ограничена отговорност, акционерни дружества и командитни дружества с акции; 20. поле № 16а “Срок на съществуване”, което се попълва само за търговци - публични предприятия; 21. поле № 17 “Специални условия”, което се попълва само за събирателни дружества, командитни дружества, дружества с ограничена отговорност, акционерни дружества, командитни дружества с акции и търговци - публични предприятия; 22. поле № 18 “Физическо лице - търговец”, което се попълва само за еднолични търговци; 23. поле № 19 “Съдружници”, което се попълва само за дружества с ограничена отговорност; 24. поле № 20 “Неограничено отговорни съдружници”, което се попълва само за събирателни дружества, командитни дружества и командитни дружества с акции; 25. поле № 21 “Ограничено отговорни съдружници”, което се попълва само за командитни дружества; 26. поле № 22 “Чуждестранен търговец”, което се попълва само за клонове на чуждестранен търговец; 27. поле № 22а “Прекратяване и ликвидация на чуждестранен търговец”, което се попълва само за клонове на чуждестранен търговец; 28. поле № 22б “Несъстоятелност на чуждестранен търговец”, което се попълва само за клонове на чуждестранен търговец; 29. поле № 23 “Едноличен собственик на капитала”, което се попълва само за еднолични дружества с ограничена отговорност и еднолични акционерни дружества; 30. поле № 23а “Собственик”, което се попълва само за търговец - публично предприятие; 31. поле № 24 “Прехвърляне на дружествен дял”, което се попълва само за дружества с ограничена отговорност; 32. поле № 24а “Скрита непарична вноска”, което се попълва само за акционерни дружества; 33. поле № 25 “Отговорност над дялови вноски”, което се попълва само за кооперации; 34. поле № 25а “Стойност на имуществото, предоставено от държавата”, което се попълва само за търговец - публично предприятие; 35. поле № 26 “Прекратяване на търговската дейност”, което информационната система или длъжностното лице по регистрацията попълва при вписване на обстоятелства по раздел “Ликвидация” (попълва се само за събирателни дружества, командитни дружества, дружества с ограничена отговорност, акционерни дружества, командитни дружества с акции, кооперации, клонове на чуждестранен търговец и търговци - публични предприятия); 36. поле № 27 “Заличаване на търговеца”, което се попълва само за еднолични търговци, събирателни дружества, командитни дружества, дружества с ограничена отговорност, акционерни дружества, командитни дружества с акции, кооперации и търговец - публично предприятие; 37. поле № 28 “Закриване на клона на чуждестранен търговец”, което се попълва само за клонове на чуждестранен търговец; 38. поле № 54 “Обем на представителна власт”, което се попълва само за клонове на чуждестранен търговец.

(3) Група “Капитал” съдържа следните полета: 1. поле № 31 “Размер”, което се попълва само за дружества с ограничена отговорност, акционерни дружества и командитни дружества с акции; 2. поле № 31а “Акции”, което се попълва само за акционерни дружества и командитни дружества с акции; 3. поле № 32 “Внесен капитал”, което се попълва само за дружества с ограничена отговорност, акционерни дружества и командитни дружества с акции; 4. поле № 33 “Непарична вноска”, което се попълва само за дружества с ограничена отговорност, акционерни дружества и командитни дружества с акции; 5. поле № 34 “Решение за обратно изкупуване на акции”, което се попълва само за акционерни дружества и командитни дружества с акции.

(4) Раздел “Прокура” съдържа следните полета: 1. поле № 41 “Прокуристи”; 2. поле № 42 “Специални правомощия”; 3. поле № 43 “Начин на представляване”.

(5) Раздел “Клонове” съдържа следните полета: 1. поле № 51 “Седалище и адрес на управление на клон”; 2. поле № 51а “Фирма на клон”; 3. поле № 51б“ЕИК на клона”; 4. поле № 52 “Предмет на дейност на клон”; 5. поле № 52а “Основна дейност по НКИД”; 6. поле № 53 “Управители на клон”; 7. поле № 54 “Обем на представителна власт”; 8. поле № 55 “Закриване на клон”.

(6) В раздел “Допълнителни обстоятелства относно търговец със специален предмет на дейност” група “Банка” съдържа следните полета: 1. поле № 101 “Ограничаване предмета на дейност”, в което при налагане на банка на принудителна административна мярка по чл. 103, ал. 2, т. 7 от Закона за кредитните институции се вписват сделките, дейностите или операциите, извършването на които е забранено; 2. поле № 102 “Лиценз”, което при налагане на банка на принудителна административна мярка по чл. 103, ал. 2, т. 21 от Закона за кредитните институции се вписва, че лицензът е отнет; 3. поле № 102а “Поставяне под особен надзор”, в което при налагане на банка на принудителна административна мярка по чл. 103, ал. 2, т. 20 от Закона за кредитните институции се вписват определеният срок и условията на специалния надзор; 4. поле № 103 “Разрешение”, в което при налагане на банка на принудителна административна мярка по чл. 103, ал. 2, т. 21 от Закона за кредитните институции се вписва разрешението, което е отнето; 5. поле № 104 “Квестори”, в което при налагане на банка на принудителна административна мярка по чл. 103, ал. 2, т. 19 от Закона за кредитните институции се вписват имената и ЕГН/ЛНЧ на назначените квестори и датата, на която изтича срокът, за който са назначени; 6. поле № 105 “Други обстоятелства”, в което се вписват други подлежащи на вписване обстоятелства.

(7) В раздел “Допълнителни обстоятелства относно търговец със специален предмет на дейност” група “Застраховател” съдържа следните полета: 1. поле № 106 “Ограничаване предмета на дейност”, в което при налагане на застраховател на принудителна административна мярка по чл. 302, ал. 2, т. 10 от Кодекса за застраховането се вписват видът застраховка, по който е забранено сключването на нови застрахователни и презастрахователни договори, удължаването срока на сключени договори или разширяването на покритието по договорите, и датата, на която изтича срокът на забраната; 2. поле № 107 “Разпореждане с активи на дружеството”, в което при налагане на принудителна административна мярка по чл. 302, ал. 2, т. 11 от Кодекса за застраховането се вписва, че е ограничено или забранено свободното разпореждане с активи на дружеството в случаите по чл. 72, ал. 2, чл. 86, ал. 1 или 2 от Кодекса за застраховането; 3. поле № 108 “Лиценз”, в което при налагане на принудителна административна мярка по чл. 302, ал. 2, т. 11 от Кодекса за застраховането се вписва, че лицензът е отнет; 4. поле № 109 “Квестори”, в което се вписват имената и ЕГН/ЛНЧ на назначените квестори и срокът, за който са назначени; 5. поле № 110 “Други обстоятелства”, в което се вписват другите подлежащи на вписване обстоятелства.

(8) В раздел “Допълнителни обстоятелства относно търговец със специален предмет на дейност” група “Дружество по ЗППЦК/ЗПФИ” съдържа следните полета: 1. поле № 111 “Ограничаване предмета на дейност”, в което при налагане на принудителна административна мярка по чл. 212, ал. 1, т. 4 от Закона за публично предлагане на ценни книжа се вписват ценните книжа, продажбата или извършването на сделки с които са спрени, и датата, на която изтича срокът, за който е наложена мярката; 2. поле № 112 “Разпореждане с активи на дружеството”, в което при налагане на принудителна административна мярка по чл. 212, ал. 1, т. 9 от Закона за публичното предлагане на ценни книжа се вписва, че е взето решение за временно спиране обратното изкупуване на акции на инвестиционно дружество от отворен тип, съответно на дялове на договорни фондове; 3. поле № 113 “Квестори”, в което се вписват имената и ЕГН/ЛНЧ на назначените квестори и срокът, за който са назначени; 4. поле № 114 “Други обстоятелства”, в което се вписват другите подлежащи на вписване обстоятелства.

(9) В раздел “Допълнителни обстоятелства относно търговец със специален предмет на дейност”, група “Акционерно дружество със специална инвестиционна цел” съдържа единствено поле № 115 “Отказ за издаване на лиценз”, в което се отбелязва влезлият в сила отказ за издаване на лиценз по чл. 14, ал. 1 от Закона за дружествата със специална инвестиционна цел. Информационната система в автоматичен режим изменя фирмата на дружеството със специална инвестиционна цел, като обозначението “акционерно дружество със специална инвестиционна цел” или съкращението “АДСИЦ” се заменят с “акционерно дружество”, съответно “АД”.

(10) В раздел “Допълнителни обстоятелства относно търговец със специален предмет на дейност” група “Други лицензирани търговци” съдържа следните полета: 1. поле № 116 “Особен търговски управител”, в което се вписват име, ЕГН/ЛНЧ и адрес на особения търговски управител по чл. 56, ал. 4 от Закона за енергетиката; 2. поле № 117 “Други обстоятелства”, в което се вписват други подлежащи на вписване обстоятелства за други лицензирани търговци.

(11) В раздел “Залог на дружествен дял” група “Залогодател” съдържа поле № 201 “Залогодател/залогодатели”.

(12) В раздел “Залог на дружествен дял” група “Длъжник по обезпеченото вземане” съдържа поле № 203 “Длъжник/длъжници по обезпеченото вземане”.

(13) В раздел “Залог на дружествен дял” група “Заложен кредитор” съдържа поле № 205 “Заложен кредитор/заложни кредитори”.

(14) В раздел “Залог на дружествен дял” група “Обезпечено вземане” съдържа следните полета: 1. поле № 207 “Основание”; 2. поле № 208 “Предмет”; 3. поле № 209 “Размер”; 4. поле № 210 “Лихви”; 5. поле № 211 “Лихви и неустойки за забава”.

(15) В раздел “Залог на дружествен дял” група “Парична сума, за която е учреден залогът” съдържа единствено поле № 212 “Размер”.

(16) В раздел “Залог на дружествен дял” група “Заложено имущество” съдържа следните полета: 1. поле № 213 “Описание”; 2. поле № 214 “Цена”.

(17) В раздел “Залог на дружествен дял” група “Модалитети” съдържа следните полета: 1. поле № 215 “Срок”; 2. поле № 216 “Условия”.

(18) В раздел “Залог на дружествен дял” група “Пристъпване към изпълнение на залог” съдържа следните полета: 1. поле № 217 “Част от вземането, която се търси”; 2. поле № 218 “Имущество, върху което се насочва изпълнението”; 3. поле № 219 “Депозитар”.

(19) В раздел “Залог на дружествен дял” група “Запор върху сумата, постъпила при депозитаря” съдържа следните полета: 1. поле № 220 “Данни за запора”; 2. поле № 221 “Вдигане на запора”.

(20) В раздел “Залог на дружествен дял” група “Изоставяне на изпълнението” съдържа следните полета: 1. поле № 222 “Размер”; 2. поле № 223 “Имущество, което престава да е обект на изпълнение”.

(21) В раздел “Залог на дружествен дял” група “Подновяване на вписването на залога” съдържа единствено поле № 224 “Дата”.

(22) В раздел “Залог на дружествен дял” група “Заличаване на вписан залог” съдържа единствено поле № 225 “Заличен залог”.

(23) В раздел “Залог на търговско предприятие” група “Длъжник по обезпеченото вземане” съдържа поле № 301 “Длъжник/длъжници по обезпеченото вземане”.

(24) В раздел “Залог на търговско предприятие” група “Заложен кредитор” съдържа поле № 303 “Заложен кредитор/заложни кредитори”.

(25) В раздел “Залог на търговско предприятие” група “Обезпечено вземане” съдържа следните полета: 1. поле № 305 “Основание”; 2. поле № 306 “Предмет”; 3. поле № 307 “Размер”; 4. поле № 308 “Лихви”; 5. поле № 309 “Лихви и неустойки за забава”.

(26) В раздел “Залог на търговско предприятие” група “Парична сума, за която е учреден залогът” съдържа единствено поле № 310 “Размер”.

(27) В раздел “Залог на търговско предприятие” група “Заложено имущество” съдържа следните полета: 1. поле № 311 “Описание”; 2. поле № 312 “Цена”.

(28) В раздел “Залог на търговско предприятие” група “Модалитети” съдържа следните полета: 1. поле № 313 “Срок”; 2. поле № 314 “Условия”.

(29) В раздел “Залог на търговско предприятие” група “Пристъпване към изпълнение на залог” съдържа следните полета: 1. поле № 315 “Част от вземането, която се търси”; 2. поле № 316 “Имущество, върху което се насочва изпълнението”; 3. поле № 317 “Депозитар”; 4. поле № 318 “Покана за назначаване на управител на предприятие”; 5. поле № 319 “Управител на търговското предприятие”; 6. поле № 320 “Възстановено право на управление”.

(30) В раздел “Залог на търговско предприятие” група “Запор върху постъпила при депозитаря за разпределение или останала след разпределението сума” съдържа следните полета: 1. поле № 321 “Данни за запора”; 2. поле № 322 “Вдигане на запора”.

(31) В раздел “Залог на търговско предприятие” група “Изоставяне на изпълнението” съдържа следните полета: 1. поле № 323 “Размер”; 2. поле № 324 “Имущество, което престава да е обект на изпълнение”.

(32) В раздел “Залог на търговско предприятие” група “Заличаване на вписан залог” съдържа единствено поле № 325 “Заличен залог”.

(33) В раздел “Запор върху дружествен дял” група “Лице, в полза на което е наложен запорът” съдържа поле № 401 “Лице/лица, в полза на което/които е наложен запорът”.

(34) В раздел “Запор върху дружествен дял” група “Обезпечено вземане” съдържа единствено поле № 403 “Основание”.

(35) В раздел “Запор върху дружествен дял” група “Сума, за която е наложен запорът” съдържа следните полета: 1. поле № 404 “Размер”; 2. поле № 405 “Лихви”.

(36) В раздел “Запор върху дружествен дял” група “Запорирано имущество” съдържа единствено поле № 406 “Описание”.

(37) В раздел “Запор върху дружествен дял” група “Изоставяне на изпълнението” съдържа следните полета: 1. поле № 408 “Вдигане на запора”; 2. поле № 409 “Размер”; 3. поле № 410 “Имущество, което престава да е обект на изпълнение”.

(38) Раздел “Ликвидация” съдържа следните полета: 1. поле № 501 “Срок за ликвидация”; 2. поле № 502 “Ликвидатори”; 3. поле № 503 “Представител”; 4. поле № 504 “Продължаване на търговската дейност”; 5. поле № 505 “Спиране или прекратяване на производството по ликвидация”, което информационната система попълва в автоматичен режим при извършено вписване в поле № 801 “Откриване на производство по несъстоятелност” въз основа на акт на съда; 6. поле № 506 “Възобновяване на ликвидацията”, което се попълва въз основа на акт на длъжностно лице по регистрацията по чл. 273, ал. 2 от Търговския закон (към който са приложени документите по чл. 49, т. 2).

(39) Раздел “Прехвърляне на търговско предприятие” съдържа следните полета: 1. поле № 601 “Прехвърляне на търговско предприятие”; 2. поле № 602 “Придобиване на търговско предприятие”.

(40) Раздел “Преобразуване” съдържа следните полета: 1. поле № 701 “Форма на преобразуване”; 2. поле № 702 “Преобразуващи се дружества”; 3. поле № 703 “Правоприемници”.

(41) Раздел “Преустройство” съдържа следните полета: 1. поле № 801 “Форма на преустройство”; 2. поле № 802 “Преустройващи се кооперации”; 3. поле № 803 “Правоприемници”.

(42) В раздел “Несъстоятелност” група “Данни за производството по несъстоятелност” съдържа следните полета: 1. поле № 901 “Откриване на производство по несъстоятелност”, в което се вписва датата на съдебното решение за откриване на производство по несъстоятелност; номер и вид на акта; съд, постановил акта; правно основание на акта; думите “подлежи на незабавно изпълнение”; срок за обжалване; 2. поле № 902 “Начална дата на неплатежоспособността/ свръхзадължеността”, в което се вписва датата, на която съгласно съдебното решение по чл. 630 от Търговския закон, съответно чл. 13 от Закона за банковата несъстоятелност, търговецът е станал неплатежоспособен, съответно свръхзадължен; 3. поле № 903 “Органи на длъжника”, в което се вписва, че правомощията на органите са прекратени, датата на съдебното решение или определение (чл. 635, ал. 2 от Търговския закон) за прекратяване на правомощията на органите на длъжника, номер и вид на акта; съд, постановил акта; правно основание на акта; думите “подлежи на незабавно изпълнение” (когато актът подлежи на незабавно изпълнение); срок за обжалване; в този случай информационната система попълва в автоматичен режим след полетата, в които са вписани органите на длъжника по партидата, текст

“Прекратени правомощия”; 4. поле № 904 “Спиране на производството”, в което се вписва, че производството е спряно, датата на съдебното решение за спиране на производството по несъстоятелност, номер и вид на акта; съд, постановил акта; правно основание на акта; думите “подлежи на незабавно изпълнение”; срок за обжалване; 5. поле № 905 “Възобновяване на производството”, в което се вписва, че производството е възобновено, датата на съдебното решение за възобновяване на производството по несъстоятелност, номер и вид на акта; съд, постановил акта; правно основание на акта; думите “подлежи на незабавно изпълнение” (когато актът подлежи на незабавно изпълнение); срок за обжалване (чл. 632, ал. 2, чл. 706, ал. 3, чл. 709, 741а или 744 от Търговския закон), както и основанието за възобновяване: “неизпълнение на извънсъдебно споразумение”, “неизпълнение на оздравителен план”, “освобождаване на суми или откриване на имущество” или “спряно производство”; 6. поле № 906 “Прекратяване на производството”, в което се вписва, че производството е прекратено и основанието за прекратяване на производството по несъстоятелност: “непоискано възобновяване” (чл. 632, ал. 4 от Търговския закон), “оздравителен план” (чл. 707 от Търговския закон), “изплатени задължения”, “изчерпана маса” (чл. 735 от Търговския закон, съответно чл. 105, ал. 4 от Закона за банковата несъстоятелност) или “сключено извънсъдебно споразумение” (чл. 740 от Търговския закон); дата, номер и вид на акта; съд, постановил акта; правно основание на акта; срок за обжалване; 7. поле № 906а “Отказ за утвърждаване на оздравителен план”, в което се вписва, че съдът е постановил отказ за утвърждаване на оздравителния план, дата, номер и вид на акта; съд, постановил акта; правно основание на акта; думите “подлежи на незабавно изпълнение” (когато актът подлежи на незабавно изпълнение); срок за обжалване; 8. поле № 907 “Ограничаване разпоредителната власт на длъжника”, в което се вписва, че длъжникът е лишен от право да управлява и да се разпорежда с имуществото, включено в масата на несъстоятелността, и номерът и датата на съдебното решение или определение; вид на акта; съд, постановил акта; правно основание на акта; думите “подлежи на незабавно изпълнение” (когато актът подлежи на незабавно изпълнение); срок за обжалване. В този случай информационната система попълва в автоматичен режим след полетата, в които са вписани органите на длъжника по партидата, текст “Лишени от разпоредителна власт” и дата на акта (чл. 630, ал. 2, чл. 632, ал. 2, чл. 635, ал. 2, чл. 710 от Търговския закон); 9. поле № 908 “Общ запор и възбрана”, в което се вписват налагането на общ запор и възбрана върху имуществото и номерът и датата на съдебното решение или определение; вид на акта; съд, постановил акта; правно основание на акта; думите “подлежи на незабавно изпълнение”, срок за обжалване; 10. поле № 909 “Осребряване и разпределение”, в което се вписват осребряване на имуществото и разпределение на сумите, и номерът и датата на съдебното решение или определение; вид на акта; съд, постановил акта; правно основание на акта; думите “подлежи на незабавно изпълнение”; срок за обжалване; 11. поле № 910 “Обявяване в несъстоятелност”, в което се вписва, че търговецът е обявен в несъстоятелност и датата на съдебното решение за обявяване на търговеца в несъстоятелност; вид на акта; съд, постановил акта; правно основание на акта; думите “подлежи на незабавно изпълнение”; срок за обжалване. В този случай информационната система попълва в автоматичен режим след фирмата на търговеца добавката “в несъстоятелност”; 12. поле № 911 “Възстановяване в права”, в което се вписва, че длъжникът - едноличен търговец или неограничено отговорният съдружник в търговско дружество, съответно физическите лица, участвали в управлението на обявеното в несъстоятелност дружество, са възстановени в правата си, и номерът и датата на съдебното решение или определение; вид на акта; съд, постановил акта; правно основание на акта; срок за обжалване; 13. поле № 911a “Отхвърлена молба за възстановяване в права”, в което се вписва, че с влязло в сила решение на съда е отхвърлена молбата за възстановяване в права по чл. 750, ал.1 от Търговския закон.

(43) В раздел “Несъстоятелност” група “Органи на производството по несъстоятелност” съдържа следните полета: 1. поле № 912 “Синдик”, в което се вписват името, адресът (държава, населено място, пощенски код, област, община, район, жилищен комплекс, улица, номер на сграда, номер на вход, номер на етаж и номер на апартамент) и адресът на електронна поща на назначения синдик, временен синдик, временен синдик като предварителна обезпечителна мярка или служебен синдик; дата, номер и вид на акта; съд, постановил акта, или “Фонд за гарантиране на влоговете в банките”; правно основание на акта; дата на встъпване в правомощията и дата на освобождаване; 2. поле № 915 “Надзорен орган”, в което се посочват името, адресът (държава, населено място, пощенски код, област, община, район, жилищен комплекс, улица, номер на сграда, номер на вход, номер на етаж и номер на апартамент) и адресът на електронна поща на назначените членове на надзорния орган; дата, номер и вид на акта; съд, постановил акта; правно основание на акта; дата на встъпване в правомощията и дата на освобождаване.

(44) Раздел “Забележки по вписванията” съдържа единствено поле № 900 “Забележки”, в което се вписват забележките относно вписани в партидата обстоятелства.” § 59. Член 68 се изменя така: “(1) Информацията в част “Обявени актове” се структурира в поле № 1001 “Обявен акт”, в което се вписва наименованието на обявения акт и информационната система попълва в автоматичен режим датата на обявяване на акта в търговския регистър.

(2) Полето се попълва въз основа на заявление, акт на съда, на държавни органи и на лица, осъществяващи публични функции, и въз основа на автоматично генериране от информационната система на търговския регистър.” § 60. В чл. 70, ал. 3 се правят следните изменения: 1. В т. 4 цифрата “28” се заменя с “29”, думата “името” се заменя с “името/фирма/наименование”, а думите “ЕГН/ЛНЧ” се заменят с “ЕГН/ЛНЧ/ЕИК/код по БУЛСТАТ”.

2. В т. 5 цифрата “29” се заменя с “29а”. § 61. В чл. 72, ал. 1 думите “регистрационен номер, който отразява” се заличават. § 62. Наименованието на раздел II се изменя така: “Подаване на заявления, жалби и искания и приемане на актове на съда, държавни органи и лица, упражняващи публични функции”. § 63. В чл. 73 след думата “Заявленията” се добавя “жалбите и исканията” и след думите “актовете на съда” се добавя “държавни органи и лица, упражняващи публични функции”. § 64. В чл. 74 се правят следните изменения и допълнения: 1. В ал. 1 думите “Заявленията и актовете на съда” се заменят със “Заявленията, жалбите, исканията, актовете на съда, държавни органи или лица, упражняващи публични функции”.

2. В ал. 2 след думите “трябва да бъде” се добавя “попълнено по образец на български език и”. § 65. В чл. 75, ал. 1 след думите “заличаване и обявяване” се добавя “на жалби и искания и за приемане на актове на съда, държавни органи и лица, упражняващи публични функции”. § 66. В чл. 80 ал. 1 се изменя така: “(1) Електронните документи се подават по електронен път в следните файлови формати: 1. заявлението - във файлов формат, който има възможността да включва в себе си електронен подпис: xml (Extensible Markup Language v 1.0 и следващи версии), или друг файлов формат, позволяващ капсулиране на електронното заявление, електронните документи, приложени към заявлението, и електронния подпис, както и в други стандартизирани формати; 2. приложенията - във файлов формат: pdf (Adobe Portable Document Format) doc (Windows Document Format), sxw (Open Office Standardized Document), txt (ASCII 7-битов формат, unicode формат, кодиран в 8-битово UTF-8 или CP1251 представяне), rtf (Rich Text Format), jpg, jpeg (JPEG JFIF растерни графични файлове), j2k, jpx, jp2 (JPEG 2000 JP2 или JPX растерни графични файлове), png (PNG растерни графични файлове), giff, tiff (Tagged Image File Format rev. 6.0 растерни графични файлове), както и в други стандартизирани формати, определени от изпълнителния директор на агенцията.” § 67. В чл. 84 се правят следните изменения и допълнения: 1. В ал. 1 думите “чл. 79, ал. 2” се заменят с “чл. 83, ал. 2” и в изр. второ след думата “заявителя” се добавя “съответно на приносителя”.

2. В ал. 3 думите “чл. 79, ал. 1” се заменят с “чл. 83, ал. 1”. § 68. В чл. 86 думите “чл. 76” се заменят с “чл. 80”. § 69. В чл. 87 накрая се добавя “и подаване на искане”. § 70. В чл. 89, ал. 1 т. 1 се изменя така: “1. формати, които имат възможност да включат в себе си електронен подпис: pdf (Adobe Portable Document Format); xml (Extensible Markup Language v 1.0 и следващите), doc (Windows Word Document Format), xls (Windows Excel Sheet Format), MIME (Multipurpose Internet Mail Extensions) формат за пренос на електронни съобщения през Интернет или в друг стандартизиран формат, определен от изпълнителния директор на агенцията;”. § 71. В чл. 90 се правят следните изменения: 1. В ал. 1 думите“заявления и актове на съда” се заменят със “заявления, искания, актове на съда, държавни органи и лица, осъществяващи публични функции”.

2. В ал. 2 думите “и актовете на съда” се заменят с “исканията и актовете на съда, държавни органи и лица, осъществяващи публични функции”. § 72. В чл. 91 се правят следните допълнения: 1. В т. 1 накрая се добавя “и са спазени предвидените за това форма и ред”.

2. В т. 3 накрая се добавя “и не е извършено вписване, заличаване или обявяване в търговския регистър на същото обстоятелство, съответно акт”.

3. В т. 6 накрая се добавя “съответно подлежащият на обявяване акт отговаря от външна страна на изискванията на закона”. § 73. Член 94 се изменя така: “Чл. 94. (1) При подаване на ново заявление след постановен отказ, ако заявителят е отстранил посочените в мотивирания отказ пречки за извършване на исканото вписване, заличаване или обявяване и са налице предвидените в чл. 91 изисквания, длъжностното лице по регистрацията извършва исканото вписване, заличаване или обявяване.

(2) При подаване на ново заявление след постановен отказ в рамките на срока за обжалване на отказа се счита, че срокът за заявяване е спазен.” § 74. В чл. 96 думите “приложения № В1 и № В2 и № В3” се заменят с “приложения № В1, № В2-1, № В2-2, № 3-1, № В3-2”. § 75. В чл. 113, ал. 2 т. 2 и 3 се изменят така: “2. абонамент за автоматизирано подаване на информация за вписвания, заличавания и обявявания в базата данни по чл. 2 от Закона за търговския регистър; 3. абонамент за автоматизирано подаване на информация за вписани обстоятелства, заличени вписвания и обявени актове по регистърното дело на определен търговец;”. § 76. Член 115 се отменя. § 77. Член 120 се изменя така: “Чл. 120. При преобразуване на търговски дружества чрез промяна на правната форма се определя ЕИК на новоучреденото дружество и се създава връзка с ЕИК на преобразуващото се дружество.” § 78. В § 2 от преходните и заключителните разпоредби се правят следните изменения и допълнения: 1. В ал. 1 думите “приложение № А1-А8” се заменят с “приложение № А1-А9”, думите “приложение № Б1-Б7” се заменят с “приложение № Б1-Б6” и накрая се създава последно изречение: “Със същото допълнително заявление търговците, които са задължени да представят за обявяване в търговския регистър годишен финансов отчет, представят за обявяване непредставените в търговския регистър актове по чл. 6, ал. 3 от Закона за търговския регистър за периода от 2004 г. до годината, предхождаща пререгистрацията.”

2. В ал. 2, изр. първо накрая се добавя “издадено след датата на влизане в сила на закона и съдържащо пълни данни за актуалните вписани обстоятелства” и се създава ново изр. второ: “В случаите на неприключили производства по вписвания, за които се прилага § 6 от преходните и заключителните разпоредби на Закона за търговския регистър, удостоверение се издава след извършване на вписването от съда.”

3. Създават се ал. 3, 4, 5 и 6: “(3) Едновременно с пререгистрацията на търговеца се извършва пререгистрация на всичките му клонове. В тези случаи към заявлението търговецът представя и удостоверение за актуално състояние за пререгистрация за всеки клон, издадено от съответния окръжен съд по седалището му.

(4) Допуска се едновременно подаване на заявление за пререгистрация и заявление за вписване, заличаване или обявяване, освен в случаите на преобразуване на търговец, съответно преустройство на кооперация, както и при прехвърляне на търговско предприятие. За вписването на ново обстоятелство и за обявяването на нов акт се дължи съответната държавна такса.

(5) До изтичане на срока по § 4, ал. 1 от преходните и заключителните разпоредби на Закона за търговския регистър заявленията по образец съгласно приложения № А1 - А9 съдържат в група “Идентификация” в поле № 1 “ЕИК и фирма” и допълнително вътрешно поле “Фирмено дело”, в което се попълва номерът на фирменото дело, годината и кодът на съда по регистрацията. Това вътрешно поле се попълва единствено при подаване на заявление за пререгистрация. В поле “ЕИК” се попълва кодът по БУЛСТАТ на търговеца.

(6) При сканиране на фирменото дело за пререгистрацията на търговец представителят на агенцията удостоверява с електронен подпис идентичността на всеки сканиран документ на хартиения носител от фирменото дело с документа в електронна форма.” § 79. Създава се § 2а: “§ 2а. (1) Пререгистрацията по § 4, ал. 1 от преходните и заключителните разпоредби на Закона за търговския регистър се извършва и въз основа на акт на държавен орган и на лице, осъществяващо публични функции, или въз основа на заявление на заинтересовано лице, когато са оправомощени по силата на закон да искат вписване, заличаване или обявяване в търговския регистър по партидата на търговец. В този случай агенцията изисква от окръжния съд по регистрацията на търговеца, съответно клона на чуждестранен търговец, за който се иска вписване, заличаване или обявяване, издаването на удостоверение за актуалното му състояние, съдържащо пълни данни за актуалните вписани обстоятелства, както и преписот актуалния дружествен договор или устав на търговското дружество или кооперацията.

(2) След пререгистрирането по този ред на търговец, който има клонове, агенцията незабавно изисква от съдилищата по седалището на всеки клон издаването на удостоверения за актуално състояние на клона и предоставяне на фирмените дела за сканиране на документите, отнасящи се за вписване на обстоятелствата за съответния клон.” § 80. Параграф 3 се изменя така: “§ 3. (1) При съвпадение на фирмите на двама или повече търговци или клонове на чуждестранни търговци, установено при подадено заявление за пререгистрация: 1. длъжностното лице по регистрацията пререгистрира търговеца или клона на чуждестранен търговец, подал заявлението, с фирмата, под която е вписан в съответния съдебен регистър, съгласно подаденото заявление и удостоверението за актуално състояние по регистрацията му; 2. Агенцията по вписванията изпраща на пререгистрирания търговец или клон на чуждестранен търговец съобщение за съвпадението, като му предоставя двумесечен срок от получаване на съобщението да подаде заявление за промяна на фирмата си; при незаявяване на промяна на фирмата в срок длъжностното лице по регистрацията служебно прибавя към фирмата на пререгистрирания по т. 1 търговец или клон на чуждестранен търговец населеното място на окръжния съд по регистрацията му; 3. Агенцията по вписванията изпраща на всички търговци или клонове на чуждестранни търговци, чиито фирми съвпадат с фирмата на подалия заявление за пререгистрация търговец или клон на чуждестранен търговец, съобщение за съвпадението, като им указва, че със заявлението за пререгистрация следва да заявят и промяна на фирмата си; при незаявяване на промяна на фирмата тези търговци или клонове на чуждестранни търговци се пререгистрират в търговския регистър с фирмата, под която са вписани в съответния съдебен регистър, съгласно подаденото заявление и удостоверението за актуалното състояние по регистрацията им, като към фирмата им длъжностното лице по регистрацията служебно прибавя населеното място на окръжния съд по регистрацията им.

(2) При съвпадение на фирмите на двама или повече търговци или клонове на чуждестранни търговци, регистрирани в района на един окръжен съд, освен населеното място на окръжния съд по регистрацията, длъжностното лице по регистрацията служебно прибавя цифра според реда на подаване на заявленията за пререгистрация.

(3) В случаите по ал. 1, т. 2 пререгистрираният търговец или клон на чуждестранен търговец подава заявление за промяна на фирма след установено съвпадение при пререгистрация по образец съгласно приложение № АА.” § 81. Приложения № А1-А8, Б1-Б7, В1-В 3, Г1 и Д1 към чл. 6, ал. 1 се заменят съответно с приложения № А1-А9, Б1-Б6, В1, В2-1, В2-2, В2-3, В3-1, В3-2, Г1 и Д1.

Заключителни разпоредби § 82. В Наредба № 14 от 24 юли 1991 г. за водене и съхраняване на регистрите за вписванията, издадена от министъра на правосъдието (обн., ДВ, бр. 62 от 1991 г.; изм., бр. 27 от 1997 г., бр. 88 от 2000 г., бр. 6 от 2001 г., бр. 111 от 2003 г.), се правят следните изменения и допълнения: 1. Член 1 се изменя така: “Чл. 1. Регистърът за юридическите лица с нестопанска цел и другите юридически лица, които не са търговци, се води от окръжния съд по седалището на юридическото лице. Регистърът за политическите партии и движения се води от Софийския градски съд.”

2. В чл. 2 се правят следните изменения: а) в ал. 1: аа) точки 1, 2 и 3 се отменят; бб) в т. 4 думите “кооперациите и” се заличават; вв) т. 7 се отменя.

3. Член 3 се отменя.

4. Член 4 се изменя така: “Чл. 4. (1) Регистърът по чл. 2, т. 4 се води по образец (приложение № 1) и съдържа следните графи: 1. номер и партида на вписването; 2. номер и дата на делото, номер и дата на решението, с което е постановено вписването; 3. наименование и седалище (град, село, община, област); 4. състав на управителния съвет и на контролния съвет, име, ЕГН, адрес и местожителство на председателя, секретаря и членовете, представителство, прекратяване на представителството; 5. прекратяване; 6. забележки по вписани обстоятелства; 7. документи, представени в съдебния регистър.

(2) Молбата за регистрация на ЖСК се подава от управителния съвет и към нея се прилагат заверени преписи от протокола от учредителното събрание и приетия устав, от които е видно, че са подписани от всички учредители, свидетелства за съдимост на членовете на управителния и контролния съвет и декларации по чл. 31, ал. 2 от Закона за жилищностроителните кооперации.

(3) При промяна в устава се представят заверени преписи от протокола на общото събрание и актуалния устав. При промяна в състава на управителния и контролния съвет се представя заверен препис от протокола на общото събрание, свидетелство за съдимост и декларация по чл. 31, ал. 2 от Закона за жилищностроителните кооперации за новоизбрания член.”

5. Членове 5, 6, 7 и 8 се отменят.

6. Член 10а се отменя.

7. Член 11 се отменя.

8. В чл. 13, ал. 1, т. 5 думите “търговците и на другите ЮЛ” се заменят с “регистрираните юридически лица.”

9. В чл. 15: а) в ал. 1 думите “всеки търговец или друго” се заменят с “всяко юридическо лице” и думата “фирмата” се заменя с “наименованието му”; б) в ал. 2 думите “същия търговец или” се заменят със “същото”.

10. Членове 19, 20 и 21 се отменят.

11. В чл. 22 навсякъде думата “търговец” се заменя с “юридическо лице” и думата “търговеца” - с “юридическото лице”.

12. Член 23 се отменя.

13. В чл. 24, ал. 1, изр. първо думата “други” се заличава.

14. В чл. 26: а) алинея 1 се отменя; б) в ал. 2 думата “друго” се заличава.

15. В чл. 27, ал. 1, изр. първо се изменя така: “По искането за вписване в регистъра на юридическо лице се образува фирмено дело.”

16. В чл. 28, ал. 1 думите “търговци и” се заличават.

17. В чл. 29, ал. 2 думите “на търговеца” се заличават. § 83. Наредбата влиза в сила от деня на влизането в сила на Закона за търговския регистър.

Министър: М. Тачева

Приложения към чл. 6, ал. 1

Забележка на редакцията: виж приложенията в PDF-а на броя