Наредба за изменение и допълнение на Наредбата за условията и реда за определяне на български превозвачи за осъществяване на дейности по превоз на пътници и товари по силата на международен договор

МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА

Наредба за изменение и допълнение на Наредбата за условията и реда за определяне на български превозвачи за осъществяване на дейности по превоз на пътници и товари по силата на международен договор (обн., ДВ, бр. 55 от 2001 г.; изм. и доп., бр. 82 от 2003 г.; изм., бр. 26 от 2006 г.; изм. и доп., бр. 98 от 2009 г.) § 1. В заглавието на наредбата след думата „Наредба“ се добавя „№ 8“. § 2. В чл. 16 се правят следните изменения: 1. В ал. 2 т. 3 се отменя.

2. В ал. 3 думите „по ал. 2, т. 2, 3, 5, 6 и 16“ се заменят с „по ал. 2, т. 2, 5 и 16“. § 3. Член 18 се изменя така: „Чл. 18. Комисията отстранява от участие в конкурса кандидат: 1. който не отговаря на изискванията на чл. 6; 2. който е обявен в несъстоятелност или за него е открито производство за обявяване в несъстоятелност; 3. който е в производство по ликвидация или се намира в подобна процедура съгласно националните закони и подзаконови актове; 4. който има парични задължения към държавата или към община по смисъла на чл. 162, ал. 2 от Данъчно-осигурителния процесуален кодекс, установени с влязъл в сила акт на компетентен орган, освен ако е допуснато разсрочване или отсрочване на задълженията, или парични задължения, свързани с плащането на вноски за социалното осигуряване или на данъци съгласно правните норми на държавата, в която кандидатът е установен; 5. ръководителите на транспортната дейност на когото, както и лицата, които представляват кандидата, са осъдени с влязла в сила присъда, освен ако са реабилитирани, за: а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс; б) подкуп по чл. 301 - 307 от Наказателния кодекс; в) участие в организирана престъпна група по чл. 321 и 321а от Наказателния кодекс; г) престъпление против собствеността по чл. 194 - 217 от Наказателния кодекс; д) престъпление против стопанството по чл. 219 - 252 от Наказателния кодекс; 6. чиито документи не отговарят на което и да е от изискванията на чл. 16, ал. 2 или ал. 3. “ § 4. В чл. 31 се правят следните изменения: 1. В ал. 2 т. 3 и 7 се отменят.

2. В ал. 3 числото „3“ се заличава. § 5. Член 34 се изменя така: „Чл. 34. Комисията отстранява от участие в конкурса кандидат: 1. който не отговаря на изискванията на чл. 25; 2. чието заявление не съдържа който и да е от изброените в чл. 31, ал. 2 документи и/или същите не отговарят на изискванията на чл. 31, ал. 2 и 3; 3. който е обявен в несъстоятелност или за него е открито производство за обявяване в несъстоятелност; 4. който е в производство по ликвидация или се намира в подобна процедура съгласно националните закони и подзаконови актове; 5. който има парични задължения към държавата или към община по смисъла на чл. 162, ал. 2 от Данъчно-осигурителния процесуален кодекс, установени с влязъл в сила акт на компетентен орган, освен ако е допуснато разсрочване или отсрочване на задълженията, или парични задължения, свързани с плащането на вноски за социалното осигуряване или на данъци съгласно правните норми на държавата, в която кандидатът е установен; 6. ръководителите на транспортната дейност на когото, както и лицата, които представляват кандидата, са осъдени с влязла в сила присъда, освен ако са реабилитирани, за: а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс; б) подкуп по чл. 301 - 307 от Наказателния кодекс; в) участие в организирана престъпна група по чл. 321 и 321а от Наказателния кодекс; г) престъпление против собствеността по чл. 194 - 217 от Наказателния кодекс; д) престъпление против стопанството по чл. 219 - 252 от Наказателния кодекс.“ § 6. В чл. 27 след думата „преотстъпване“ се поставя запетая и се добавя „освен на новоучредено търговско дружество, в което лицето, придобило правото да извършва превози, притежава не по-малко от 50 на сто от капитала на новоучреденото дружество за срок не по-кратък от 5 години“.

Заключителна разпоредба § 7. Разпоредбите на тази наредба се прилагат и за заварените случаи.

Министър: Ал. Цветков