Административният съд – София-град, на основание чл. 181, ал. 1 от Административнопроцесуалния кодекс съобщава, че по описа на съда е образувано адм. д. № 11614/2017 г. на ІІ отделение, 59 състав, по подадени жалби срещу Правилата за административното обслужване на граждани и юридически лица в СГС, утвърдени със Заповед № РД-01-2239 от 13.06.2017 г. на председателя на СГС, изменена със Заповед № РД-01-4425 от 25.09.2017 г. на председателя на СГС в цялост (след направено уточнение), с искане за обявяване нищожността на оспорените правила, алтернативно да бъдат отменени като незаконосъобразни. В условията на алтернативност се оспорват Правилата по т. 10.1, т. 10.2, т. 10.3, т. 10.4, т. 10.6, т. 11.1, буква „Б“, буква „В“, т. 11.2, т. 11.3, т. 12.1, т. 12.2, т. 12.8 и т. 13.1.