Наредба за изменение и допълнение на Наредба № 1 от 2015 г. за изискванията към дейностите по събиране и третиране на отпадъците на територията на лечебните и здравните заведения

МИНИСТЕРСТВО НА ЗДРАВЕОПАЗВАНЕТО

МИНИСТЕРСТВО НА ОКОЛНАТА СРЕДА И ВОДИТЕ

Наредба за изменение и допълнение на Наредба № 1 от 2015 г. за изискванията към дейностите по събиране и третиране на отпадъците на територията на лечебните и здравните заведения (ДВ, бр. 13 от 2015 г.) § 1. В чл. 6 се създава т. 6: „6. изпускането, пряко или непряко, в околната среда на отпадъци от дентална амалгама от лечебни заведения по дентална медицина.“ § 2. В чл. 12 се правят следните изменения и допълнения: 1. Създава се нова ал. 6: „(6) Лечебните заведения, в които се използва дентална амалгама, премахват се пломби от дентална амалгама или се премахват зъби, съдържащи такива пломби, се оборудват с амалгамни сепаратори с цел задържане и събиране на частиците амалгама, включително и тези, които се съдържат в използваната вода.“

2. Създава се ал. 7: „(7) Амалгамните сепаратори осигуряват ниво на задържане най-малко 95 % от частиците амалгама.“

3. Досегашната ал. 6 става ал. 8 и в нея думите „амалгамните отпадъци от зъболечението и отпадъците“ се заменят с „отпадъците от дентална амалгама и другите отпадъци“. § 3. В чл. 16, ал. 4 думите „употреба от Министерството на здравеопазването“ се заменят с „предоставяне на пазара по реда на Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ, L 167, 27.06.2012 г.) или на Закона за защита от вредното въздействие на химичните вещества и смеси, при спазване на условията на издаденото разрешение и на изискванията, посочени на етикета“. § 4. В чл. 17, ал. 3 думите „употреба от Министерството на здравеопазването“ се заменят с „предоставяне на пазара по реда на Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди или на Закона за защита от вредното въздействие на химичните вещества и смеси, при спазване на условията на издаденото разрешение и на изискванията, посочени на етикета“. § 5. В чл. 25, ал. 1 се създава т. 8: „8. наличието на амалгамни сепаратори в лечебните заведения по чл. 12, ал. 6 и технологичната документация от производителя на амалгамния сепаратор, удостоверяваща осигуреното ниво на задържане на частиците дентална амалгама.“ § 6. Създава се допълнителна разпоредба: „Допълнителна разпоредба § 1. С наредбата се създават условия за прилагане на чл. 10 от Регламент (ЕС) 2017/852 на Европейския парламент и на Съвета от 17 май 2017 г. относно живака и за отмяна на Регламент (ЕО) № 1102/2008 (OB, L 137, 24.05.2017 г.).“ § 7. В заключителната разпоредба досегашният параграф единствен става § 2. § 8. Точка 3.4 от приложение № 2 към чл. 3 се изменя така: „3.4. отпадъци от дентална амалгама, в т.ч. амалгамни остатъци, частици и пломби, включително и тези, които се съдържат в използваната вода, както и зъби или части от тях, замърсени с дентална амалгама.“

Преходна разпоредба § 9. (1) Лечебните заведения по чл. 12, ал. 6 се оборудват с амалгамни сепаратори в срок до 1 януари 2019 г.

(2) Амалгамните сепаратори, въведени в експлоатация до 1 януари 2018 г., осигуряват ниво на задържане съгласно чл. 12, ал. 7.

(3) Считано от 1 януари 2021 г. изискването по ал. 2 се прилага и за амалгамните сепаратори, въведени в експлоатация след 1 януари 2018 г.

Министър на здравеопазването: Кирил Ананиев

Министър на околната среда и водите: Нено Димов