Наредба № 1 от 4 април 2004 г. за определяне на минимални цени в устройственото планиране и инвестиционното проектиране

КАМАРА НА АРХИТЕКТИТЕ

В БЪЛГАРИЯ

НАРЕДБА № 1 от 4 април 2004 г. за определяне на минимални цени в устройственото планиране и инвестиционното проектиране

Глава първа

ОБЩИ ПОЛОЖЕНИЯ Чл. 1. (1) С тази наредба се определят минималните цени за заплащане работата на архитекта-проектант в устройственото планиране и инвестиционното проектиране на територията на Република България.

(2) Наредбата има за цел да осигури защита на обществения интерес, на интересите на потребителите на услуги, свързани с устройственото планиране и инвестиционното проектиране и на интересите на архитекта-проектант.

Чл. 2. (1) Работата на архитекта-проектант в устройственото планиране включва изработване на устройствени схеми и планове съгласно Наредбата за обема и съдържанието на устройствените схеми и планове, издадена на основание чл. 117 ЗУТ.

(2) Работата на архитекта-проектант в инвестиционното проектиране включва: 1. предварителни (прединвестиционни) и обемно-устройствени проучвания; 2. изработване на инвестиционни проекти; 3. подготовка на тръжни книжа за избор на изпълнител на инвестиционни проекти; 4. съдействие на възложителя при реализация на проекти; 5. авторски надзор; 6. експертни дейности и консултации; 7. изготвяне на екзекутивна документация; 8. участие в процедури за въвеждане на обекти в експлоатация; 9. ангажименти в рамките на гаранционните срокове.

Чл. 3. (1) Тази наредба е задължителна за всеки архитект-проектант.

(2) Архитектът-проектант сключва с възложителя писмен договор, който се регистрира в КАБ, съгласно чл. 29, ал 1 ЗКАИИП, устава и правилника за приложение на Устава на КАБ.

(3) Определената в договора цена не може да бъде по-ниска от предвидената в наредбата в съответствие с чл. 29, ал. 2 ЗКАИИП.

(4) Цените, определени по тази наредба, не зависят от определената цена за проектиране на инженерните специалности и са част от общата цена за проектиране на обекта.

Чл. 4. Неспазването на изискванията на наредбата от страна на архитекта-проектант е дисциплинарно нарушение, което се санкционира от КАБ съгласно чл. 32, т. 1 ЗКАИИП и устава на КАБ.

Глава втора

МИНИМАЛНИ ЦЕНИ В УСТРОЙСТВЕНОТО ПЛАНИРАНЕ Чл. 5. Проектите в устройственото планиране се изработват в следните фази: 1. предварителен проект; 2. окончателен проект.

Чл. 6. Минималните цени в устройственото планиране се определят въз основа на: 1. основна цена; 2. корекционни коефициенти; 3. цени за допълнителни проучвания.

Чл. 7. (1) Основната цена се определя като сума от базисна цена и допълнителни цени.

(2) Базисната цена е процент от цената на земята, попадаща в обхвата на устройствените схеми и/или планове, и се определя в съответствие със: 1. глава седма от Правилника за приложение на Закона за държавната собственост; 2. Наредбата за условията и реда за установяване на текущи пазарни цени на земеделските земи; 3. Наредбата за определяне на базисни цени, цени за изключените площи и учредяване право на ползване и сервитути върху гори и земи от горския фонд.

(3) Допълнителните цени се определят като процент от базисната цена съобразно плътността на застрояването и интензивността на застрояването.

Чл. 8. Корекционните коефициенти се прилагат в зависимост от конкретни и специфични особености на територията, попадаща в обхвата на устройствените схеми и планове, като: 1. конфигурация на терена; 2. мащаб; 3. сложност на архитектурна, историческа и екологична обстановка; 4. степен на изграденост; 5. липса на по-високо ниво на устройствено планиране; 6. степен на изграденост на инфраструктурни мрежи.

Чл. 9. Цените на допълнителните проучвания се определят като процент от основната цена.

Чл. 10. Методиката за определяне на минималните цени в устройственото планиране е неразделна част - приложение № 1 към наредбата.

Глава трета

МИНИМАЛНИ ЦЕНИ В ИНВЕСТИЦИОННОТО ПРОЕКТИРАНЕ Чл. 11. (1) Реализирането на инвестиционния проект се разделя на следните фази: 1. фаза 1 - предварителни (прединвестиционни) и обемно-устройствени проучвания; 2. фаза 2 - идеен проект; 3. фаза 3 - технически проект; 4. фаза 4 - работен проект; 5. фаза 5 - изготвяне на количествени сметки и оформяне на документация за процедура за определяне на изпълнител; 6. фаза 6 - организиране и провеждане на процедура за определяне на изпълнител; 7. фаза 7 - инвеститорски и архитектурен контрол по реализирането на инвестиционния проект, координиране на строителния процес до неговото завършване и въвеждането на обекта в експлоатация.

(2) Описанието на отделните фази по ал. 1 е неразделна част - приложение № 2 към наредбата.

Чл. 12. (1) Минималните цени за работата на архитекта-проектант, свързани с изработването и реализирането на инвестиционните проекти, се определят като функция от: 1. степента на сложност за проектиране на обекта; и

2. строителната стойност на обекта, годен да бъде въведен в експлоатация, съобразно предназначението му.

(2) Обектите се разпределят в пет степени на сложност за проектиране, чиято класификация е представена в табл. 1 на приложение № 3.

(3) Минималните цени за дейности от фаза 1 до фаза 4 включително се определят въз основа на прогнозна строителна стойност на обекта. Прогнозната строителна стойност се публикува периодично от управителния съвет на КАБ в избрано от него специализирано издание за архитектура и строителство.

(4) Минималните цени за дейности от фаза5 до фаза7 включително се определят въз основа на строителната стойност, определена със стойностна сметка, съставена по одобрения проект.

Чл. 13. Методиката за определяне на минималните цени в инвестиционното проектиране е неразделна част - приложение № 3 към наредбата.

Глава четвърта

ЗАПЛАЩАНЕ ПО ВЛОЖЕНО ВРЕМЕ Чл. 14. (1) В случаите, когато работата на архитекта-проектант, свързана с устройственото планиране и инвестиционното проектиране, не може да бъде остойностена, съгласно методиките, съдържащи се в приложения № 1 и 2, заплащането се извършва съобразно вложено време.

(2) Часовата разценка се определя и публикува периодично от управителния съвет на КАБ при съобразяване размера на средната работна заплата за страната за съответния период от време. Тази часова разценка се отнася за продължителност на работа от 8 часа на денонощие в населеното място, където е регистрацията на архитекта-проектант.

(3) Извън случаите по ал. 2, изречение второ часовата разценка се коригира, както следва: 1. за работа извън населеното място, където е регистрацията на архитекта - се увеличава с 50 %; 2. при продължителност на работата повече от 8 часа на денонощие - за всеки следващ час се удвоява.

ДОПЪЛНИТЕЛНА РАЗПОРЕДБА § 1. По смисъла на тази наредба: 1. “устройствено планиране” е комплекс от дейности, включващи проучване, проектиране и установяване на определен устройствен режим на дадена територия; 2. “инвестиционно проектиране” е комплекс от дейности, включващи проучване, проектиране и участие в процеса на изграждане на строежи и обекти по смисъла на § 5, т. 38 и 39 ЗУТ; 3. “архитект-проектант” е лице по смисъла на чл. 162, ал. 1 ЗУТ; 4. “архитектурен контрол” е контролът, извършван от лице с професионална квалификация “архитект”, наето от възложителя, върху законосъобразното и качественото изпълнение на строителството; 5. “инвеститорски контрол” е контролът, извършван от архитект, нает с тази цел от възложителя, върху законосъобразното и ефективното разходване на средствата по време на подготовката и реализирането на инвестиционния проект; 6. “авторски надзор” е надзорът, упражняван от проектанта по смисъла на чл. 162 ЗУТ.

ПРЕХОДНИ И ЗАКЛЮЧИТЕЛНИ

РАЗПОРЕДБИ § 2. Тази наредба е приета на основание чл. 6, т. 7 във връзка с чл. 20, ал. 1, т. 5 ЗКАИИП. § 3. Приложенията към наредбата се приемат, изменят, допълват и обнародват от УС на КАБ. § 4. Минималните цени по тази наредба не включват разходи за: 1. допълнително копиране и комплектоване на чертежи и текстове извън посочените 3 копия по чл. 144, ал. 1, т. 3 ЗУТ; 2. макети, мостри, фотомонтажи, компютърна анимация; 3. фотографии, клипове и филми; 4. командировъчни разходи (пътни, дневни и квартирни), също и за сътрудници; 5. картни проучвания и присъщи за това разноски; 6. съгласуване и одобряване на проекти; 7. разходи за комуникационни услуги. § 5. Минималните цени по тази наредба не включват данък добавена стойност. § 6. Тази наредба влиза в сила от 1 септември 2004 г.

Председател на УС на КАБ: П. Йовчев

Приложение № 1 към чл. 10

Методика за определяне на минимални цени в устройственото планиране

Забележка на редакцията: виж приложението в PDF-а на броя

Приложение № 2 към чл. 11, ал. 2

Описание на отделните фази по чл. 11

Фаза 1 - Предварителни (прединвестиционни) и обемноустройствени проучвания

1.1. Предварителните (прединвестиционните) проучвания могат да включват: 1.1.1. изясняване на инвестиционното намерение; 1.1.2. проучвания за определяне на подходящо местоположение на обекта и на условията за застрояване; 1.1.3. проучвания и документиране за нуждите на инвестиционното проектиране на обекти - недвижими паметници на културата; 1.1.4. технико-икономическа обосновка за определяне на икономическата целесъобразност и ефективност на инвестиционното строително намерение, в т.ч. за избор на подходящ негов вариант; 1.1.5. обосновка на социалната целесъобразност и ефективност на инвестиционната инициатива, в т.ч. откриване на работни места и осигуряване на обществени услуги; 1.1.6. проучвания за потенциала на териториите с особена и превантивна устройствена защита във връзка с режимите за опазване на териториите за природозащита и на обектите на културно-историческото наследство; 1.1.7. специфични проучвания при реконструкция, пристрояване и надстрояване на съществуващи сгради; 1.1.8. други специфични проучвания, налагащи се от вида и спецификата на отделните строежи. 1.

2. Обемноустройственото проучване: 1.2.1. определя очертанията на бъдещите обекти за застрояване, така че те да отговарят на зададените с действащия подробен устройствен план и/или на нормативно допустимите мерки, разстояния и плътност на застрояване; 1.2.2. определя обема на застрояване в рамките на зададените с действащия подробен устройствен план и/или в рамките на нормативно допустимите височина - етажност и площна или обемна интензивност на застрояване; 1.2.3. представя обобщено функционално-пространствено решение за сградата (сградите); 1.2.4. представя обобщено обемно-фасадно решение на сградата (сградите); 1.2.5. определя обобщено оформяне на околното пространство на сградата (сградите) в поземления имот или в групата поземлени имоти; 1.2.6. дава обобщено решение на инженерните мрежи в поземления имот (имоти), когато това има съществено значение за функционалното и архитектурно-обемното решение; 1.2.7. определя задължителните изисквания и параметри за опазването на недвижимите паметници на културата и тяхната среда, както и за интегриране на новото застрояване към тях. 1.

3. Изясняване и набавяне на изходни данни и документи. 1.

4. Изготвяне на задание за проектиране.

Фаза 2 - Идеен проект 2.

1. Идейният проект включва: 2.1.1. чертежи, които изясняват предлаганите проектни решения в следните препоръчителни мащаби: • ситуационно решение - в М 1:500 или М 1:1000; • всички разпределения с нанесени коти на оси и габарити на сградата, • примерно обзавеждане - в М 1:100 или М 1:200; • покривни линии - в М 1:100 или М 1:200; • характерни разрези, изясняващи обема на сградата и вертикалните комуникации с означение на нивата - в М 1:100 или М 1:200; • всички фасади - в М 1:100 или М 1:200; • други чертежи - в подходящ мащаб, в зависимост от вида и спецификата на обекта, които се договарят допълнително; 2.1.2. обяснителна записка, поясняваща предлаганите проектни решения и съответствието им с изискванията на чл. 169 ЗУТ за безопасна, сигурна, здравословна и достъпна за всички среда и изчисления, обосноваващи проектните решения, които се включват по преценка на проектанта, или когато се изискват със заданието за проектиране (договора за проектиране); 2.1.3. изготвяне на таблица с основните технически показатели на обекта (застроена площ, разгъната застроена площ, застроен обем и т.н.) и изготвяне на прогнозна стойностна сметка по уедрени показатели. 2.

2. Идейният проект се изработва в съответствие със скицата (визата) за проектиране и със заданието за проектиране (договора за проектиране). 2.

3. Когато няма изработено задание за проектиране, идейният проект изпълнява и ролята на задание за следващата фаза на проектиране. 2.

4. Обхватът и съдържанието на идейния проект трябва да бъдат достатъчни за ползването му: 2.4.1. като основа за изработване на следващата фаза на проектиране; 2.4.2. за избор на архитектурно-пространствено решение, строително-конструктивно решение, инсталационни и технологични решения, системи за безопасност и др., когато такива се изискват със заданието за проектиране (договора за проектиране); 2.4.3. за нуждите на съгласуването - при условията и по реда на чл. 141 ЗУТ. 2.

5. Идейният проект може да се изработва в една или повече проектни части в зависимост от вида, характера, сложността и спецификата на съответния обект и неговите подобекти. 2.

6. Идейният проект може да се разработва във варианти на проектните решения.

Фаза 3 - Технически проект 3.

1. Техническият проект включва: 3.1.1. чертежи, по които може да се изпълняват СМР в следните препоръчителни мащаби: • ситуационно решение - в М 1:500 или М 1:1000; изработено върху основа, което посочва точното местоположение на обекта и постигнатите показатели на застрояване; • разпределения на всички етажи и план на покривните линии в М 1:50 или М 1:100, с коти и означения, изясняващи параметрите на всички помещения и на отвори в тях, предвидените материали с минимални изисквания към тях, за обработката на стени, подове, тавани, стълбища и други части на сградата; • напречни и надлъжни вертикални разрези, изясняващи височините, нивата, вертикалната комуникация в сградата, наклоните на покривните равнини, изолациите, подовите конструкции и настилки, в М 1:50 или М 1:100; • фасадни планове, изясняващи външното оформяне на обемите, употребените материали и тяхната обработка, в М 1:50 или М 1:100; 3.1.2. обяснителна записка, поясняваща предлаганото проектно решение и съдържаща таблица с основните показатели на обекта (застроена площ, разгъната застроена площ, застроен обем); 3.1.3. съгласуване на работата на всички инженерни специалности, интегриране на разработките им в архитектурния проект; 3.1.4. количествена и стойностна сметка се прилагат, когато се изискват със заданието и договора за проектиране. 3.

2. Техническият проект се изработва въз основа на съгласувания идеен проект, а в случаите, когато не е изработен идеен проект - в съответствие със скицата (визата) за проектиране и заданието за проектиране (договора за проектиране). 3.

3. Техническият проект е основа за изработване на работния проект и е основание за издаване на разрешение за строеж, възлагане и изпълнение на строителството. 3.

4. С техническия проект се доизясняват и допълват проектните решения на идейния проект, респ. се изработват проектни решения, които осигуряват: 3.4.1. съответствието с изискванията към строежите по чл. 169 ЗУТ; 3.4.2. ползването му като документация за договаряне на строителството; 3.4.3. започването и изпълнението на строителството до завършването на обекта.

Фаза 4 - Работен проект 4.

1. Работният проект включва: 4.1.1. работни чертежи и детайли, по които се изпълняват отделните видове СМР в следните препоръчителни мащаби: • ситуационно решение - в М 1:500 или М 1:1000; изработено върху основа от кадастралната карта (кадастралния план) или от действащия подробен устройствен план, в което се посочват точното местоположение на обекта и постигнатите показатели на застрояване; • разпределения на всички етажи и план на покривните линии в М 1:50 с коти и означения, изясняващи: параметрите на всички помещения, предвидените материали с изисквания към тях, за обработката на стени, подове, тавани, стълбища и други части на сградата, нанасяне върху архитектурните проекти на всички конструктивни елементи с точните им размери от конструктивния проект, нанасяне на всички отвори в подове, тавани, стени в съответствие с инсталационните проекти; определяне на точните размери и положение на врати и прозорци, номериране, отваряемост, височина на подпрозоречния парапет; наклоните на покривните равнини, изолациите; • напречни и надлъжни вертикални разрези, изясняващи височините, нивата, вертикалната комуникация в сградата, изолациите, подовите конструкции и настилки, определяне на котите на конструктивното ниво на готовия под на всяко помещение, вид и дебелина на слоевете на подовата настилка; • фасадни планове, изясняващи външното оформяне на обемите, употребените материали и тяхната обработка с вертикални коти на всички елементи, номерация и отваряемост на вратите в М 1:50; • изчертаване на стълбищата в план и разрез в М 1:20 или М 1:25 с пълно котиране на всички размери, като се имат предвид и нивата на готовия под; • строителни детайли - в М 1:20, М 1:5 и М 1:1, изясняващи изпълнението на отделни СМР на обекта, в т.ч. покриви, стени, тавани, подове, настилки, облицовки, изолации, дограми, козирки, стълби, парапети, комини, шахти; • спецификации на дограма и други материали и изделия; 4.1.2. обяснителна записка, поясняваща предлаганото проектно решение; 4.1.3. съгласуване на работата на всички инженерни специалности, интегриране на разработките им в архитектурния проект; 4.1.4. количествена и стойностна сметка се прилагат, когато се изискват със заданието за проектиране и договора за проектиране; 4.1.5. работният проект може да включва и макети, мостри, фотомонтажи, компютърна анимация и др., които се договарят допълнително. 4.

2. Работният проект се изработва въз основа на съгласувания проект в предходна фаза, а при еднофазно проектиране - в съответствие със заданието и договора за проектиране. Работният проект прецизира и детайлизира решенията на идейния проект и/или на техническия проект и определя необходимите строителни материали, изделия и начини за изпълнението на обекта, а когато проектирането е еднофазно във фаза работен проект, дава цялостни архитектурни решения.

Фаза 5 - Изготвяне на количествени сметки и оформяне на документация за процедура за определяне на изпълнител

В тази фаза архитект-проектантът извършва следните видове дейности: 5.1. обсъжда с възложителя изпълнението на проекта с предвидените материали; 5.2. окончателно уточнява изискванията към влаганите материали; 5.3. изготвя спецификации на врати и прозорци, обзавеждане и оборудване; 5.4. изчислява количествата на материалите и строително-монтажните работи; 5.5. оформя проектно сметна документация във вид на тръжни книжа.

Фаза 6 - Организиране и провеждане на процедура за определяне на изпълнител

В тази фаза архитект-проектантът извършва следните видове дейности: 6.1. съставя генерална количествено-стойностна сметка по всички специалности, ангажирани с проектирането; 6.2. обсъжда с възложителя начините на възлагане на строителството; 6.3. подготвя тръжна документация; 6.4. подготвя общите условия и изисквания за провеждане на търг за избор на изпълнител/и; 6.5. обявява и провежда търг (отделни търгове); 6.6. изготвя сравнителна таблица по показатели на офертите; 6.7. изготвя препоръчителна оценка.

Фаза 7 - Инвеститорски и архитектурен контрол по реализирането на инвестиционния проект, координиране на строителния процес до неговото завършване и въвеждането на обекта в експлоатация

В тази фаза архитект-проектантът извършва следните видове дейности: 7. 1. Изпълнение на цялостен инвеститорски и архитектурен контрол върху изпълнението на СМР и тяхното съответствие с изготвените проекти. 7.

2. Участие в изготвянето на календарен график за изпълнение от фирмата/фирмите изпълнител/и и контрол върху неговото спазване. 7.

3. Координиране на работата на инженерните специалности, изпълняващи авторски и инвеститорски контрол. 7.

4. Приемане на завършени етапи от СМР, като качество и количество, писмено отразяване на евентуални пропуски и недостатъци на този етап с копие до възложителя; намиране и прилагане на решения за незабавното им отстраняване, вкл. и детайли. 7.

5. Проверка на стойностите по представените актове и авансови искове и тяхното съответствие с офертните цени, подписване и представяне на възложителя съгласие за изплащането им, ако са изпълнени условията за това. 7.

6. Корекция и съгласуване на архитектурни детайли в процеса на строителството, даване на устни и писмени указания (в заповедната книга) на строителите при възникнали неясноти, несъответствия с проектите, възникнали по време на строителството, за които писмено се уведомява възложителят. 7.

7. Контрол и евентуална корекция на елементите, доставени от изпълнителя/изпълнителите. 7.

8. Изготвяне на екзекутивни чертежи. 7.

9. Съдействие на възложителя при въвеждане в експлоатация на обекта; при необходимост - участие в приемателната комисия. 7.

10. Изготвяне на списък с гаранционните срокове по видове СМР и съответните фирми изпълнителки.

Приложение № 3 към чл. 13

Методика за определяне на минимални цени в инвестиционното проетиране

Забележка на редакцията: виж приложението в PDF-а на броя