Инструкция за изменение и допълнение на Инструкция № 10 от 2001 г. за реда за изготвяне на длъжностни характеристики за длъжностите, заемани от кадрови военнослужещи

МИНИСТЕРСТВО НА ОТБРАНАТА

Инструкция за изменение и допълнение на Инструкция № 10 от 2001 г. за реда за изготвяне на длъжностни характеристики за длъжностите, заемани от кадрови военнослужещи (ДВ, бр. 71 от 2001 г.) § 1. Създава се раздел V със следното съдържание.

“Раздел V Ред за изготвяне, утвърждаване и съхранение на длъжностните характеристики за длъжностите в състава на контингентите, участващи в мисии и операции извън територията на страната Чл. 20. Длъжностните характеристики за длъжностите в състава на контингентите, участващи в мисии и операции извън територията на Република България, се изготвят, както следва: 1. от служба “Военна информация”, служба “Военна полиция” и Военномедицинска академия за длъжностите, на които се назначават военнослужещи от подчинените им структури; 2. от Съвместното оперативно командване за националните длъжности в националните и поддържащи елементи на контингентите; 3. от щабовете на видовете въоръжени сили за длъжностите от подразделенията, влизащи в състава на контингентите.

Чл. 21. Длъжностните характеристики се утвърждават от съответните командващи (началници, директори) на структурите, които ги разработват.

Чл. 22. (1) Длъжностните характеристики се съхраняват, както следва: 1. оригиналите на длъжностните характеристики - в структурите, които ги изготвят; 2. копията от длъжностните характеристики, изготвяни от служба “Военна полиция”, Военномедицинска академия и видовете въоръжени сили, се изпращат в Съвместното оперативно командване.

(2) Съвместното оперативно командване изпраща копия от длъжностните характеристики за националния елемент в щабовете на видовете въоръжени сили за окомплектоване на контингентите.

(3) За организиране на подбора, окомплектоването и подготовката на подразделението щабът на вида въоръжена сила изпраща екземпляр от щата и копия от длъжностните характеристики до формиращото контингента поделение; след приключване на мисията и разформиране на контингента екземплярът от щата се изпраща в щаба на вида въоръжена сила.

Чл. 23. За договорените международни длъжности в щабовете на операциите и мисиите извън територията на страната се използват длъжностни характеристики (“job descriptions”) от съответната организация.”

Заключителна разпоредба § 2. Инструкцията влиза в сила от деня на обнародването в “Държавен вестник”.

Министър: Н. Цонев