Постановление № 303 от 13 декември 2018 г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на регионалното развитие и благоустройството за 2018 г.

ПОСТАНОВЛЕНИЕ № 303 ОТ 13 ДЕКЕМВРИ 2018 Г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на регионалното развитие и благоустройството за 2018 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява вътрешнокомпенсирани промени на утвърдените разходи по области на политики/бюджетни програми по бюджета на Министерството на регионалното развитие и благоустройството за 2018 г., както следва: 1. намалява утвърдените разходи по: а) „Политика за интегрирано развитие на регионите, ефективно и ефикасно използване на публичните финанси и финансовите инструменти за постигане на растеж и подобряване качеството на жизнената среда“ с 843 964 лв., в т.ч. по показател „Персонал“ с 512 300 лв., както следва: аа) намалява бюджетна програма „Стратегическо планиране на регионалното и пространственото развитие и управление на финансовите инструменти за регионално и местно развитие и териториално сътрудничество“ с 822 264 лв., в т.ч. по показател „Персонал“ с 512 300 лв.; бб) намалява бюджетна програма „Подобряване на жилищните условия на маргинализирани групи от населението“ с 21 700 лв.; б) „Политика в областта на подобряване на инвестиционния процес чрез усъвършенстване на информационните системи на кадастъра и имотния регистър, подобряване качеството на превантивния и текущ контрол в строителството и на строителните продукти“ с 2 369 236 лв., в т.ч. по показател „Персонал“ с 11 100 лв., както следва: аа) намалява бюджетна програма „Нормативно регулиране и контрол на строителните продукти и инвестиционния процес в строителството“ с 419 236 лв., в т.ч. по показател „Персонал“ с 11 100 лв.; бб) намалява бюджетна програма „Геодезия, картография и кадастър“ с 1 950 000 лв.; в) бюджетна програма „Ефективна администрация и координация“ с 1 166 000 лв., в т.ч. по показател „Персонал“ с 432 000 лв.; 2. увеличава утвърдените разходи по: а) „Политика за поддържане, модернизация и изграждане на техническата инфраструктура, свързана с подобряване на транспортната достъпност и интегрираното управление на водните ресурси и геозащита“ с 3 724 600 лв., в т.ч. по показател „Персонал“ с 300 800 лв., както следва: аа) увеличава бюджетна програма „Устройство на територията, благоустройство, геозащита, водоснабдяване и канализация“ с 3 724 600 лв., в т.ч. по показател „Персонал“ с 300 800 лв.; б) други бюджетни програми с 654 600 лв., в т.ч. по показател „Персонал“ с 654 600 лв., както следва: аа) увеличава бюджетна програма „Ефективно управление на държавната собственост, държавното участие в търговските дружества и държавни предприятия и развитие на публично-частното партньорство и концесионирането“ с 82 800 лв., в т.ч. по показател „Персонал“ с 82 800 лв.; бб) увеличава бюджетна програма „Гражданска регистрация и административно обслужване на населението“ с 571 800 лв., в т.ч. по показател „Персонал“ с 571 800 лв.

Чл. 2. Министърът на регионалното развитие и благоустройството да извърши съответните промени по бюджета на Министерството на регионалното развитие и благоустройството за 2018 г. и да уведоми министъра на финансите.

Заключителни разпоредби § 1. Постановлението се приема на основание чл. 109, ал. 1 от Закона за публичните финанси. § 2. Изпълнението на постановлението се възлага на министъра на регионалното развитие и благоустройството. § 3. Постановлението влиза в сила от 12 декември 2018 г.

За министър-председател: Томислав Дончев

Главен секретар на Министерския съвет: Веселин Даков