Наредба за изменение и допълнение на Наредба № 8121з-406 от 2015 г. за условията и реда за провеждане на конкурс за преминаване в по-висока по вид длъжност на държавните служители в Министерството на вътрешните работи

Наредба за изменение и допълнение на Наредба № 8121з-406 от 2015 г. за условията и реда за провеждане на конкурс за преминаване в по-висока по вид длъжност на държавните служители в Министерството на вътрешните работи

(обн., ДВ, бр. 29 от 2015 г.; изм. и доп., бр. 26 от 2017 г.) § 1. В чл. 4 се правят следните допълнения: 1. В изречение първо след думите „дирекция „Човешки ресурси“ – МВР“ се добавя „в интернет и интранет“.

2. В изречение второ след думите „Закона за защита на личните данни“ се добавя „и Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните)“. § 2. В чл. 13 думите „Закона за предотвратяване и установяване на конфликт на интереси“ се заменят със „Закона за противодействие на корупцията и отнемане на незаконно придобитото имущество“. § 3. В чл. 15 се правят следните изменения и допълнения: 1. В ал. 1, т. 1 думите „удостоверение за признато образование“ се заменят с „посочва се номерът, под който документът е регистриран в Националния център за информация и документация“.

2. В ал. 4 се създава изречение второ: „При представена диплома от чуждестранно висше училище звеното „Човешки ресурси“ извършва служебна справка в Националния център за информация и документация относно признаването на висше образование.“

Заключителна разпоредба § 4. Наредбата влиза в сила от деня на обнародването ù в „Държавен вестник“.

Министър: Валентин Радев