Наредба за изменение и допълнение на Наредба № 42 от 2006 г. за здравните изисквания към сперма от животни от семейство „Вovidae“ при обмена й между Република България и държавите – членки на Европейската общност, и при внасянето от трети страни

Наредба за изменение и допълнение на Наредба № 42 от 2006 г. за здравните изисквания към сперма от животни от семейство „Вovidae“ при обмена й между Република България и държавите – членки на Европейската общност, и при внасянето от трети страни (обн., ДВ, бр. 40 от 2006 г.; изм., бр. 1 от 2008 г.) § 1. В чл. 2 ал. 5 се изменя така: „(5) Списък на одобрените центрове за изкуствено осеменяване и съхранение на сперма в Република България и ветеринарните им регистрационни номера, както и всички последващи промени в него се публикуват на интернет страницата на НВМС и се предоставят на останалите държави – членки на Европейския съюз.“ § 2. В чл. 18, ал. 1 т. 2 се изменя така: „2. е получена, обработена и съхранявана в център, който: а) е одобрен от компетентните власти на страната на произход и е включен в списъка, изготвен от ЕК; б) отговаря на изискванията на чл. 2 и 3; в) е под надзора на ветеринарен лекар на центъра; г) подлежи на проверки от официален ветеринарен лекар от третата страна поне два пъти годишно.“ § 3. Член 19 се изменя така: „Чл. 19. При внасяне всяка пратка сперма трябва да отговаря на изискванията на Наредба № 46 от 2006 г. за общите ветеринарномедицински изисквания при внасяне на суровини и храни от животински произход (обн., ДВ, бр. 43 от 2006 г.; изм., бр. 80 от 2006 г.) и Наредба № 47 от 2006 г. за изискванията към граничните инспекционни ветеринарни пунктове и условията и реда за провеждане на граничен инспекционен ветеринарен контрол (обн., ДВ, бр. 43 от 2006 г.; изм., бр. 79 и 85 от 2006 г. и бр. 4 от 2007 г.).“ § 4. В допълнителните разпоредби се правят следните изменения и допълнения: 1. Параграф 1 се отменя.

2. В § 2б след думите „(OВ на Европейския съюз No. L 194, последно изм. с ОВ No. L 11, 17.01.2006)“ се добавя „и изискванията на чл. 3 от Директива 2008/73/ЕО на Съвета от 15 юли 2008 г. за опростяване на процедурите по вписване и публикуване на информация във ветеринарната и зоотехническата област и за изменение на директиви 64/432/ЕИО, 77/504/ЕИО, 88/407/ЕИО, 88/661/ЕИО, 89/361/ЕИО, 89/556/ЕИО, 90/426/ЕИО, 90/427/ЕИО, 90/428/ЕИО, 90/429/ЕИО, 90/539/ЕИО, 91/68/ЕИО, 91/496/ЕИО, 92/35/ЕИО, 92/65/ЕИО, 92/66/ЕИО, 92/119/ЕИО, 94/28/EO, 2000/75/EO, Решение 2000/258/ЕО и директиви 2001/89/EO, 2002/60/ЕО и 2005/94/EO (обн., ОВ, бр. L 219 от 2008 г.).“

Заключителна разпоредба § 5. Наредбата влиза в сила от 1 януари 2010 г.

Министър: М. Найденов