Административният съд – Кърджали, на основание чл. 188 във връзка с чл. 181, ал. 1 и 2 от АПК съобщава, че е постъпило оспорване от Красимир Тошков Боюклиев от с. Балабаново, община Момчилград, на Наредбата за реда и условията за провеждане на търгове и конкурси за сключване на сделки по отдаване под наем и разпореждане с общинска собственост в община Момчилград, приета с Решение № 93 от 26.06.2014 г. на Общинския съвет – Момчилград, по което е образувано адм. дело № 265/2018 г. по описа на Административния съд – Кърджали, насрочено за разглеждане в открито съдебно заседание на 5.09.2018 г. от 11,10 ч.