Постановление № 246 от 15 октомври 2009 г. за преобразуване на Държавната агенция по горите към Министерския съвет в Изпълнителна агенция по горите към министъра на земеделието и храните

ПОСТАНОВЛЕНИЕ № 246 ОТ 15 ОКТОМВРИ 2009 Г. за преобразуване на Държавната агенция по горите към Министерския съвет в Изпълнителна агенция по горите към министъра на земеделието и храните

МИНИСТЕРСКИЯТ СЪВЕТ ПОСТАНОВИ: Чл. 1. (1) Преобразува Държавната агенция по горите към Министерския съвет в Изпълнителна агенция по горите към министъра на земеделието и храните.

(2) Изпълнителната агенция по горите е юридическо лице на бюджетна издръжка – второстепенен разпоредител с бюджетни кредити по бюджета на Министерството на земеделието и храните, със седалище София.

Чл. 2. Активите и пасивите, архивът, както и другите права и задължения на Държавната агенция по горите преминават към Изпълнителната агенция по горите.

Чл. 3. Служебните и трудовите правоотношения на служителите от Държавна агенция по горите се уреждат при условията и по реда на чл. 87а от Закона за държавния служител и чл. 123 от Кодекса на труда.

Заключителни разпоредби § 1. В едномесечен срок от влизането в сила на постановлението министърът на земеделието и храните да внесе в Министерския съвет проект на постановление за приемане на Устройствен правилник на Изпълнителната агенция по горите. § 2. В Постановление № 125 на Министерския съвет от 2006 г. за приемане на Устройствен правилник на Министерството на земеделието и храните (обн., ДВ, бр. 48 от 2006 г.; изм. и доп., бр. 15, 62 и 77 от 2007 г., бр. 76 и 83 от 2008 г. и бр. 3 и 42 от 2009 г.) се правят следните допълнения: 1. В чл. 2 се създава нова т. 1: „1. Изпълнителната агенция по горите;“.

2. В приложението към чл. 2, ал. 3 се създава нов ред 1: „1. Изпълнителна агенция по горите – 260“. § 3. В Устройствения правилник на Министерството на земеделието и храните, приет с Постановление № 125 на Министерския съвет от 2006 г. (обн., ДВ, бр. 48 от 2006 г.; изм. и доп., бр. 3, 62 и 77 от 2007 г., бр. 45 и 76 от 2008 г. и бр. 3 и 62 от 2009 г.), се правят следните изменения и допълнения: 1. В чл. 4 след думите „селските райони“ се поставя запетая и се добавя „горското, ловното“.

2. В чл. 6: а) в т. 8 думите „земеделието и селските райони“ се заменят със „земеделието, селските райони и горското стопанство“; б) в т. 28 след думите „селските райони“ се поставя запетая и се добавя „горското, ловното“. § 4. В Постановление № 236 на Министерския съвет от 2008 г. за приемане на Устройствен правилник на Държавната агенция по горите (обн., ДВ, бр. 86 от 2008 г.; изм., бр. 35 от 2009 г.) се правят следните изменения: 1. В чл. 2: а) алинея 1 се отменя; б) в ал. 2: аа) основният текст се изменя така: „(2) Към изпълнителния директор на Изпълнителната агенция по горите функционират следните административни структури:“; бб) точка 1 се отменя; в) в ал. 3 думите „второстепенните разпоредители с бюджетни кредити“ се заменят с „административните структури”.

2. В приложението към чл. 2, ал. 3: а) наименованието се изменя така: „Обща численост на персонала на административните структури към изпълнителния директор на Изпълнителна агенция по горите – 2240 щатни бройки“; б) точка 1 се отменя. § 5. Отменя се Устройственият правилник на Държавната агенция по горите, приет с Постановление № 236 на Министерския съвет от 2008 г. (обн., ДВ, бр. 86 от 2008 г.; изм. и доп., бр. 35 от 2009 г.). § 6. В т. 1 от забележките към Единния класификатор на длъжностите в администрацията, приет с Постановление № 47 на Министерския съвет от 2004 г. (обн., ДВ, бр. 18 от 2004 г.; изм. и доп., бр. 46 от 2004 г., бр. 58, 74 и 78 от 2005 г., бр. 24, 40 и 46 от 2006 г., бр. 11, 46, 61, 88 и 100 от 2007 г., бр. 3, 34, 37, 52, 64, 71, 91 и 108 от 2008 г. и бр. 2, 3, 18, 34 и 44 от 2009 г.), се правят следните изменения: 1. В списъка на администрациите „Първо ниво“ думите „Държавната агенция по горите“ се заличават.

2. В списъка на администрациите „Второ ниво“ думите „Регионалните дирекции по горите“ се заличават. § 7. Постановлението се приема на основание чл. 35 от Закона за администрацията. § 8. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков