Наредба за изменение и допълнение на Наредба № Iз-1695 от 2006 г. за организацията, функциите и дейността на домовете за временно настаняване на пълнолетни лица

Наредба за изменение и допълнение на Наредба № Iз-1695 от 2006 г. за организацията, функциите и дейността на домовете за временно настаняване на пълнолетни лица (ДВ, бр. 84 от 2006 г.) § 1. Член 6 се изменя така: „Чл. 6. При изпълнение на функциите си служителите в домовете за временно настаняване на пълнолетни лица си сътрудничат и взаимодействат на съответното ниво с другите структури на МВР, с органите на държавната власт, местното самоуправление и местната администрация, както и с неправителствени организации.“ § 2. В чл. 7 думите „Национална служба „Полиция“ се заменят с „Главна дирекция „Охранителна полиция“. § 3. В чл. 10, ал. 4 думите „съответната областна дирекция „Полиция“ на МВР“се заменят със „Столична дирекция на вътрешните работи (СДВР)/съответната областна дирекция на Министерството на вътрешните работи (ОДМВР)“. § 4. В чл. 15 думите „съответното териториално структурно звено на МВР“ се заменят със „съответната териториална структура на МВР“. § 5. В чл. 17 думите „съответната областна дирекция „Полиция“ на МВР“ се заменят със „СДВР/ОДМВР“. § 6. Наименованието на раздел IV се изменя така: „Раздел IV

Материално-битово осигуряване и отчетност в домовете“. § 7. В чл. 24, ал. 3 думите „Национална служба „Полиция“ се заменят с „Главна дирекция „Охранителна полиция“. § 8. Член 26 се изменя така: „Чл. 26. Контролът по изпълнението на определените с наредбата организация, функции и дейност на домовете за временно настаняване на пълнолетни лица се осъществява от директора на Главна дирекция „Охранителна полиция“ и от съответните директори на СДВР и ОДМВР.“ § 9. В § 4 от преходните и заключителните разпоредби думите „областните дирекции „Полиция“ на МВР“ се заменят със „СДВР и ОДМВР“.

Преходна и заключителна разпоредба § 10. (1) В тримесечен срок от влизането в сила на наредбата директорът на Главна дирекция „Охранителна полиция“ утвърждава правилник за вътрешния ред в домовете за временно настаняване на пълнолетни лица и определя образците-бланки по чл. 24, ал. 3.

(2) До утвърждаването на правилника и определянето на образците по предходната алинея се прилагат правилникът и образците-бланки, утвърдени по досегашния ред, доколкото не противоречат на тази наредба.

Министър: Цв. Цветанов