Постановление № 294 от 14 декември 2017 г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на финансите за 2017 г.

ПОСТАНОВЛЕНИЕ № 294 ОТ 14 ДЕКЕМВРИ 2017 Г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на финансите за 2017 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява вътрешнокомпенсирани промени на утвърдените разходи по области на политики/бюджетни програми по бюджета на Министерството на финансите за 2017 г., както следва: 1. намалява утвърдените разходи по: а) „Политика в областта на устойчивите и прозрачни публични финанси“, бюджетна програма „Бюджет и финансово управление“ с 1 200 000 лв. и бюджетна програма „Защита на публичните финансови интереси“ с 1 400 000 лв.; б) „Политика в областта на ефективното събиране на всички държавни приходи“, бюджетна програма „Администриране на държавните приходи“ със 7 600 000 лв.; в) „Политика в областта на защитата на обществото и икономиката от финансови измами, контрабанда на стоки, изпиране на пари и финансиране на тероризма“, бюджетна програма „Интегриране на финансовата система във финансовата система на ЕС“ с 400 000 лв. и бюджетна програма „Митнически контрол и надзор (нефискален)“ с 1 200 000 лв.; г) бюджетна програма „Администрация“ с 2 700 000 лв.; 2. увеличава утвърдените разходи по други бюджетни програми, бюджетна програма „Национален компенсационен жилищен фонд“ с 14 500 000 лв.

Чл. 2. Министърът на финансите да извърши съответните промени по бюджета на Министерството на финансите за 2017 г.

Заключителни разпоредби § 1. Постановлението се приема на основание чл. 109, ал. 1 от Закона за публичните финанси и чл. 79, ал. 3 от Закона за държавния бюджет на Република България за 2017 г. § 2. Изпълнението на постановлението се възлага на министъра на финансите. § 3. Постановлението влиза в сила от 13 декември 2017 г.

За министър-председател: Томислав Дончев

Главен секретар на Министерския съвет: Веселин Даков