Административният съд – Велико Търново, съобщава, че е постъпила жалба от Любомир Любенов Каменов от София, ж.к. Дружба, бл. 269, вх. А, ет. 5, ап. 19, против Заповед № РД-01-02-588 от 29.05.2012 г. на кмета на Община Сухиндол, с която е одобрен проект за частично изменение на ПУП – план за регулация за УПИ III-125 в кв. 36а по ПУП на с. Бяла река, община Сухиндол, с цел връщане на регулационните линии по имотните граници, за което е образувано адм.д. № 604/2012 по описа на съда, насрочено за 5.11.2012 г. в 14 ч. На основание чл. 218, ал. 1 ЗУТ Административният съд – Велико Търново, съобщава, че заинтересованите лица по смисъла на чл. 131, ал. 2 ЗУТ – собствениците и носителите на вещни права върху имотите в УПИ III-125 и УПИ II-125 – 366 в кв. 36а по ПУП на с. Бяла река, община Сухиндол, могат да се конституират като ответници в производството по смисъла на чл. 218, ал. 1 ЗУТ, като в едномесечен срок, считано от датата на обнародването на оспорването в „Държавен вестник“, следва да подадат заявление до Административния съд – Велико Търново. Към заявлението да се приложат писмени доказателства, удостоверяващи качеството на заинтересованост на заявителя.