Правилник за изменение и допълнение на Правилника за дейността и организацията на работа на Център „Фонд за лечение на деца“

МИНИСТЕРСТВО НА ЗДРАВЕОПАЗВАНЕТО

Правилник за изменение и допълнение на Правилника за дейността и организацията на работа на Център „Фонд за лечение на деца“ (ДВ, бр. 37 от 2010 г.) § 1. В чл. 3 се правят следните изменения и допълнения: 1. В ал. 1: а) в т. 1 се създават букви „е“ и „ж“: „е) трансплантация на органи и хемопоетични стволови клетки при малигнени хематологични заболявания, както и при някои тежко протичащи бенигнени заболявания и при утвърдени нехематологични заболявания в лечебни заведения на територията на държави – членки на Европейския съюз, Европейското икономическо пространство или Конфедерация Швейцария, когато тя не може да бъде извършена своевременно в Република България; ж) лечение в страната, свързано със заболяването, налагащо съответната трансплантация, когато тя е разрешена по реда на този правилник;“ б) в т. 2 след думите „лечебни процедури“ се добавя „и трансплантации“.

2. В ал. 3 думите „буква „а“ се заменят с „букви „а“ и „е“.

3. Създава се ал. 4: „(4) Фондът финансира до три контролни прегледа след осъществяване на лечение/трансплантация, които са разрешени по реда на този правилник.“ § 2. В чл. 4 думите „да е подадена молба до фонда“ се заменят с „решението по чл. 43“. § 3. Член 5 се изменя така: „Чл. 5. (1) Приходите на фонда се формират от следните източници чрез бюджета на Министерството на здравеопазването: 1. субсидия от държавния бюджет; 2. дарения и помощи; 3. други приходи, предвидени в нормативен акт.

(2) Средствата по ал. 1 се разходват за осъществяване на дейностите по чл. 3, ал. 1, т. 1 и 2, ал. 3 и 4.

(3) Издръжката на фонда се осигурява от субсидията по ал. 1, т. 1, като размерът на разходите за съответната година се определя в бюджетната сметка на фонда.

(4) В случаите по чл. 3, ал. 1, т. 2 фондът финансира разходите, свързани с транспорт, нощувки, хонорар на чуждестранните медицински специалисти, и представителните разходи.

(5) Финансирането на дейностите по чл. 3, ал. 1, т. 1 и 2, ал. 3 и 4 се извършва до размера на средствата по бюджетната сметка на фонда за съответната година, утвърдена от министъра на здравеопазването.“ § 4. В чл. 7, ал. 1 се правят следните изменения и допълнения: 1. В т. 3 думите „издава заповеди“ се заменят с „произнася се с решения“.

2. В т. 14 числото „12“ се заменя с „13“.

3. Създава се нова т. 15: „15. предоставя служебно информация на Изпълнителната агенция по трансплантация за одобрените за трансплантация и за трансплантираните в чужбина пациенти.“

4. Досегашната т. 15 става т. 16. § 5. В чл. 18 т. 2 се отменя. § 6. В глава трета раздел ІІІ „Звено за подпомагане на фонда“ с чл. 22 и 23 се отменя. § 7. В чл. 21, ал. 3 се създава т. 11: „11. осъществяване на други дейности от компетентността на фонда.“ § 8. В чл. 24 се правят следните изменения и допълнения: 1. В ал. 1 числото „13“ се заменя със „17“.

2. В ал. 2: а) точка 1 се изменя така: „1. шестима медицински специалисти, от които двама специалисти в областта на трансплантацията и най-малко двама със специалност в областта на детските заболявания;“ б) създава се нова т. 4: „4. двама представители на представителни организации за защита правата на пациентите;“ в) досегашната т. 4 става т. 5.

3. Създава се нова ал. 6: „(6) Членовете на Обществения съвет от квотата на представителните организации за защита правата на пациентите се определят на общ форум на всички заинтересовани организации.“

4. Досегашната ал. 6 става ал. 7 и в нея думите „т. 4“ се заменят с „т. 5“.

5. Досегашната ал. 7 става ал. 8 и в нея думите „ал. 5 и 6“ се заменят с „ал. 5 – 7“.

6. Досегашната ал. 8 става ал. 9, в нея след думите „неправителствения сектор“ се поставя запетая и се добавя „на организациите по т. 4“, а думите „т. 4“ се заменят с „т. 5“. § 9. В чл. 26, ал. 1, т. 4 след думите „повече от 4“ се добавя „поредни“. § 10. В чл. 27 ал. 2 се изменя така: „(2) За дейността си членовете на Обществения съвет не получават възнаграждение.“ § 11. В чл. 28 се правят следните изменения: 1. В ал. 5, т. 3 след думата „участват“ се добавя „при необходимост“.

2. Алинея 9 се отменя. § 12. В чл. 30 се правят следните изменения и допълнения: 1. Създава се нова ал. 4: „(4) Когато заявлението е за трансплантация на органи, фондът изисква служебно информация от Изпълнителната агенция по трансплантация дали заявителят е включен в служебния регистър на лицата, чакащи трансплантация на орган, и датата на последната актуализация на необходимите изследвания.“

2. Досегашната ал. 4 става ал. 5.

§ 13. В чл. 32 се правят следните изменения: 1. В ал. 1 думите „звеното за подпомагане на фонда, което“ се заменят с „администрацията на фонда, която“.

2. В ал. 2 думите „звеното изготвя проект на писмо от името на директора на фонда до заявителя, съдържащо“ се заменят с „директорът на фонда уведомява писмено заявителя и дава“.

3. Алинея 3 се изменя така: „(3) В случай че е необходимо решаването на въпрос по ал. 1, т. 6, директорът на фонда отправя запитване до този орган, за което уведомява заявителя. В този случай органът по ал. 1, т. 6 се произнася в срок не по-дълъг от 14 дни.“

4. В ал. 4 думите „Звеното изготвя проект на уведомление за това от директора на фонда до заявителя“ се заличават.

5. В ал. 5 думите „от звеното“ се заличават. § 14. Член 33 се изменя така: „Чл. 33. В случай че са подадени необходимите документи и не е налице някоя от отрицателните предпоставки по чл. 32, ал. 1, както и при окомплектуване на преписката в случаите по чл. 32, ал. 5, директорът на фонда определя един или няколко външни експерти от списъка съобразно профила на заболяването на пациента и квалификацията на експертите и им предава преписката в срок до три дни от изтичане на срока по чл. 32, ал. 1, съответно ал. 5. “ § 15. В чл. 34 се правят следните изменения и допълнения: 1. Създава се нова ал. 3: „(3) Когато мнението на външния експерт е, че лечението/трансплантацията може да се осъществи в България, в доклада по ал. 2 той посочва и лечебните заведения в страната, в които може да се извърши съответната дейност.“

2. Досегашните ал. 3 и 4 стават съответно ал. 4 и 5. § 16. В чл. 35 ал. 1 се изменя така: „(1) Директорът на фонда насрочва заседание на Обществения съвет за разглеждане на всяко заявление не по-късно от 45 дни от датата, на която преписката е предоставена на съответния външен експерт.“ § 17. В чл. 36 ал. 2 се отменя. § 18. В чл. 40, ал. 1 числото „10“ се заменя с „1/2“. § 19. В чл. 43 се правят следните изменения: 1. В ал. 1 думите „издава заповед“ се заменят със „се произнася с решение“.

2. Алинея 3 се отменя.

3. В ал. 4 думите „заповедите по ал. 3“ се заменят с „решенията по ал. 1“.

Заключителна разпоредба § 20. В чл. 27в, ал. 5 от Правилника за устройството и дейността на домовете за медико-социални грижи за деца (обн., ДВ, бр. 49 от 2000 г.; изм., бр. 93 от 2004 г., бр. 62 от 2007 г. и бр. 14 от 2011 г.) думите „по-ниска“ се заменят с „по-висока“.

Министър: Ст. Константинов