Наредба за изменение на Наредба № 11 от 1998 г. за реда за писмено деклариране на стоки пред митническите учреждения

Наредба за изменение на Наредба № 11 от 1998 г. за реда за писмено деклариране на стоки пред митническите учреждения (обн., ДВ, бр. 2 от 1999 г.; изм. и доп., бр. 23, 51, 64 и 72 от 1999 г.; попр., бр. 80 от 1999 г.; изм. и доп., бр. 108 от 1999 г., бр. 4 и 66 от 2000 г.; попр., бр. 68 от 2000 г.; изм. и доп., бр. 8 от 2001 г.; попр., бр. 9 от 2001 г.; изм. и доп., бр. 74 от 2001 г., бр. 81 и 120 от 2002 г., бр. 19 и 111 от 2003 г., бр. 7, 24, 107 и 115 от 2004 г.) § 1. В чл. 5 ал. 2 се изменя така: “(2) Стоки, оформяни за внос, активно усъвършенстване по системата с възстановяване или реимпорт, за които се дължат митни сборове и които се класират в един и същ тарифен номер, но са с различни индивидуализиращи характеристики и различни митнически стойности, се декларират като отделни стоки, освен ако за тези стоки са приложими разпоредбите на чл. 99, ал. 1 и 2 от Правилника за прилагане на Закона за митниците.”

Заключителна разпоредба § 2. Наредбата влиза в сила от деня на обнародването й в “Държавен вестник”.

Министър: М. Велчев