Решение № 620 от 17 септември 2007 г. за откриване на процедура за предоставяне на концесия върху “Интермодален пристанищен терминал Лом”, част от пристанище за обществен транспорт с национално значение Лом

РЕШЕНИЕ № 620 ОТ 17 СЕПТЕМВРИ 2007 Г. за откриване на процедура за предоставяне на концесия върху “Интермодален пристанищен терминал Лом”, част от пристанище за обществен транспорт с национално значение Лом

На основание чл. 4 и чл. 39, ал. 2 от Закона за концесиите и чл. 116а, 117в и 117г от Закона за морските пространства, вътрешните водни пътища и пристанищата на Република България (ЗМПВВППРБ) във връзка с мотивирано предложение на министъра на транспорта и обосновката към него

МИНИСТЕРСКИЯТ СЪВЕТ

РЕШИ: 1. Открива процедура за предоставяне на концесия за услуга върху обект “Интермодален пристанищен терминал Лом”, част от пристанище за обществен транспорт с национално значение Лом, наричан по-нататък “пристанищен терминал”, включващ: 1.1. Пристанищна територия с обща площ 387 483 кв. м, представляваща част от УПИ IХ, кв. 20 по плана на гр. Лом, при граници с координати на точките от № 1 до 130 включително в координатна система “1970 г.”, за която е съставен Акт за публична държавна собственост № 1489 от 11 август 2004 г. 1.

2. Пристанищна инфраструктура - публична държавна собственост, построена върху територията по т. 1.1, съгласно приложение - неразделна част от концесионния договор. 1.

3. Пристанищната инфраструктура, която ще бъде изградена върху територията по т. 1.1 от концесионера със средства, осигурени от него и на негов риск, при условия и по ред, определени с концесионния договор. 1.

4. Пристанищна територия и пристанищна инфраструктура, определени с допълнително споразумение към концесионния договор в съответствие с одобрена кадастрална карта и влязло в сила изменение на подробен устройствен план или техните последващи изменения.

2. Определя за предмет на концесията: 2. 1. Основен предмет - управление и поддържане на пристанищния терминал срещу правото на концесионера да извършва на терминала пристанищни услуги по чл. 116, ал. 3, т. 2 ЗМПВВППРБ. 2.

2. Допълнителен предмет - извършване на: 2.2.1. частично разширение, частична реконструкция, частична рехабилитация или ремонт на обекта на концесията; 2.2.2. съпътстващи дейности по чл. 116а, ал. 1 ЗМПВВППРБ при условия и по ред, определени с концесионния договор или с допълнително споразумение към него.

3. На пристанищния терминал се извършват следните стопански дейности: 3. 1. Пристанищни услуги по обработка на товари и поща и обслужване на пътници. 3.

2. Морско-технически услуги, за извършването на които се изисква използване на пристанищна територия и/или пристанищни съоръжения. 3.

3. Съпътстващи дейности съгласно т. 2.2.2.

4. Определя максимален срок на концесията 35 години.

5. Началната дата на концесията е датата на влизане в сила на концесионния договор.

6. Концесионният договор влиза в сила по ред, определен с договора, след изпълнение на следните условия: 6. 1. Вписване на концесионера в регистъра на пристанищните оператори. 6.

2. Вписване на промяна в удостоверението за експлоатационна годност на пристанищния терминал. 6.

3. Представяне от концесионера на банковите гаранции по т. 11.1.

6. 4. Извършване от концесионера на еднократното концесионно плащане по т. 12.1.

6. 5. Други, произтичащи от действащото законодателство и определени с концесионния договор.

7. Концесията се осъществява със средства, осигурени от концесионера и на негов риск, при следните условия: 7. 1. Управление и поддържане на пристанищния терминал в експлоатационна годност за срока на концесията. 7.

2. Изпълнение на инвестиционното предложение по т. 15.1 - неразделна част от концесионния договор. 7.

3. Концедентът не дължи на концесионера компенсации по чл. 6 от Закона за концесиите. 7.

4. Спазване на нормативните изисквания и на изискванията, определени от компетентните държавни органи, свързани с националната сигурност и отбраната на страната, опазването на околната среда, човешкото здраве, защитените територии, зони и обекти и на обществения ред. 7.

5. Спазване на задълженията, поети с международни договори, по които Република България е страна. 7.

6. Непрехвърляемост на правата и задълженията по концесионния договор. 7.

7. Предназначението на обекта на концесията не може да се изменя. 7.

8. Концедентът е собственик на всички приращения и подобрения, изградени върху територията на обекта на концесията или в акваторията, прилежаща към пристанищния терминал. 7.

9. При предсрочно прекратяване на концесионния договор концедентът заплаща на концесионера обезщетение за предварително одобрените от министъра на транспорта и съществуващите към датата на прекратяването подобрения при условия и по ред, определени с концесионния договор. 7.

10. При предсрочното прекратяване на концесионния договор едностранно от концесионера или по негова вина концедентът не дължи обезщетението по т. 7.9.

8. Страните по концесионния договор имат следните основни права и задължения: 8. 1. Основни права на концесионера: 8.1.1. право на експлоатация на пристанищния терминал чрез извършване на стопанските дейности по т. 3; 8.1.2. право да премахва пристанищна инфраструктура и да извършва строителство върху пристанищната територия и в акваторията, прилежаща на пристанищния терминал, при условия и по ред, определени с концесионния договор; 8.1.3. право да определя цените на пристанищните услуги, които предоставя, и да събира приходите в своя полза; 8.1.4. право да получи обезщетение за направените подобрения върху обекта на концесията при условията на т. 7.9 освен в случаите по т. 7.10.

8. 2. Основни задължения на концесионера: 8.2.1. да управлява и да поддържа пристанищния терминал в експлоатационна годност и да извършва частично разширение, частична реконструкция, частична рехабилитация и ремонт на обекта на концесията в съответствие с изискванията на действащото законодателство и при условия и по ред, определени с концесионния договор; 8.2.2. публично да оповестява цените и условията за предоставянето на пристанищните услуги по т. 3.1 и 3.2; 8.2.3. в съответствие с офертата си да осигури изработването на актуализация на генералния план и на изменение на подробния устройствен план за пристанищния терминал; 8.2.4. да извърши инвестиции в обекта на концесията, определени съгласно инвестиционното предложение по т. 15.1; 8.2.5. въз основа на инвестиционната програма по т. 15.1.1 да изработва и представя за одобряване от министъра на транспорта годишни инвестиционни програми за обекта на концесията по ред, определен с концесионния договор; 8.2.6. предварително да съгласува и да получи одобрение от министъра на транспорта за извършване на подобрения в обекта на концесията, които не са предвидени в съответната годишна инвестиционна програма по т. 8.2.5; 8.2.7. да изпълнява или да осигури изпълнението на направените предложения в офертата си - неразделна част от концесионния договор; 8.2.8. да извършва концесионни плащания в размер, при условия и в срокове, определени с концесионния договор; 8.2.9. по ред, определен с концесионния договор, да осигурява по всяко време достъп до обекта на концесията и да предоставя на министъра на транспорта или на определени от него или с нормативен акт лица отчети и информация за изпълнението на инвестиционната програма и на другите задължения по концесионния договор, както и всяка друга информация и документация, свързани с обекта на концесията; 8.2.10. да осигурява достъп до обекта на концесията на компетентните държавни органи и/или на определени от министъра на транспорта лица, когато това се налага за извършването на неотложни работи от обществена полза или за защита на обществения ред и сигурност; 8.2.11. при настъпване на форсмажорни обстоятелства да търпи временното използване на обекта на концесията или на части от него от трети лица, определени от министъра на транспорта, без право на обезщетение за това, като с концесионния договор се предвиждат последиците в зависимост от вида и продължителността на съответното обстоятелство; 8.2.12. да застрахова обекта на концесията за своя сметка в полза на концедента за всяка година от срока на концесията в съответствие с нормативната уредба и концесионния договор; 8.2.13. да поддържа банкови гаранции за добро изпълнение на договора за срока на концесията съгласно концесионния договор; 8.2.14. при прекратяване на концесионния договор да предаде на концедента обекта на концесията в експлоатационна годност при условия и по ред, определени с концесионния договор; 8.2.15. при прекратяване на концесионния договор да предаде на министъра на транспорта цялата техническа, финансова, проектна (екзекутивна) и друга документация и информация, свързани с обекта на концесията и с неговата експлоатация. 8.

3. Основни права на концедента: 8.3.1. да изисква изпълнение на задълженията за извършване на инвестиции и на другите задължения на концесионера по концесионния договор; 8.3.2. да получава концесионни плащания при определени с концесионния договор размер, условия и ред; 8.3.3. да се ползва от банковите и други гаранции, дадени от концесионера, в съответствие с концесионния договор; 8.3.4. да упражнява контрол по изпълнението на задълженията на страните по концесионния договор; 8.3.5. да получава отчети и информационни доклади от концесионера по изпълнението на концесионния договор и да има достъп до обекта на концесията и до документацията на концесионера за осъществяване на контролните си правомощия при условия и по ред, определени с концесионния договор; 8.3.6. при настъпване на форсмажорни обстоятелства да определи трети лица, които временно да използват обекта на концесията или части от него, при условия и по ред, определени с концесионния договор; 8.3.7. да прекрати едностранно концесионния договор при неизпълнение от страна на концесионера на условията на концесията, определени с решението, на основни задължения, както и на други основания и при условия и по ред, определени с концесионния договор; 8.3.8. след прекратяване на концесионния договор да получи обекта на концесията и цялата техническа, финансова, проектна (екзекутивна) и друга документация и информация, свързани с обекта на концесията и с неговата експлоатация. 8.

4. Основни задължения на концедента: 8.4.1. да предаде на концесионера обекта на концесията в състояние и по ред, определени с концесионния договор; 8.4.2. при предсрочно прекратяване на концесията да заплати на концесионера обезщетение при условията на т. 7.9.

9. При извършване на дейностите по поддържане, по частично разширение, реконструкция или рехабилитация, както и по ремонт на обекта на концесията, концесионерът има правото да наема подизпълнители за извършване на отделни дейности при условията и по реда на Закона за обществените поръчки.

10. При експлоатацията на обекта на концесията концесионерът: 10.1. Няма право да наема подизпълнители за извършване на дейностите по т. 3.1 и 3.2.

10. 2. Няма право да отдава под наем части от обекта на концесията, свързани с извършването на дейностите по т. 3.1 и 3.2.

10. 3. Има право да отдава под наем части от обекта на концесията, които са свързани с извършването на дейностите по т. 3.3, в съответствие с действащото законодателство при условия и по ред, определени с концесионния договор.

11. Определя следните гаранции за изпълнение на задълженията на концесионера по концесионния договор: 11. 1. За всяка година от действието на концесионния договор концесионерът представя и поддържа при условия и по ред, определени с договора, потвърдени безусловни неотменяеми банкови гаранции, издадени от банки, избрани по съгласие на страните, както следва: 11.1.1. гаранция за изпълнение на инвестиционната програма в размер 10 на сто от стойността на планираните инвестиции за съответната година; 11.1.2. гаранция в размер 200 на сто от предложения с офертата размер на фиксираната част на концесионното плащане за гарантиране изпълнението на задълженията по договора, включително задълженията за концесионно плащане, за товарооборот и за плащане на лихви, неустойки и други, определени с концесионния договор. 11.

2. Концесионерът дължи неустойки при пълно неизпълнение, при забавено и/или неточно изпълнение на договорните задължения и лихви за забавено изпълнение на паричните задължения. Конкретните размери на неустойките и лихвите и моментът на неизпълнението на отделните задължения се определят с концесионния договор. 11.

3. Във всички случаи на неизпълнение от страна на концесионера концедентът има право да търси освен определените неустойки и лихви и обезщетение по общия ред съгласно действащото законодателство.

12. Концесионерът извършва концесионни плащания без гратисен период, както следва: 12. 1. Еднократно концесионно плащане в размер 250 000 лв., платимо по банков път в срок, определен в концесионния договор. 12.

2. Годишни концесионни плащания, съставени от две части - фиксирана и променлива: 12.2.1. фиксирана част в размер съгласно офертата на участника в процедурата, определен за концесионер, но не по-малко от 628 000 евро; 12.2.2. променлива част на годишното концесионно плащане в размер, равен на по-голямата от следните две суми: 12.2.2. 1. процент, определен съгласно офертата на участника в процедурата, определен за концесионер, но не по-малък от 13 на сто от нарастването на общия размер на нетните приходи от всички дейности за текущата година, свързани с ползването на обекта на концесията, спрямо приетите за базови приходи от 4 970 000 евро, или 12.2.2. 2. коефициент, измерен като евро за тон, определен съгласно офертата на участника в процедурата, определен за концесионер, но не по-малко от 0,36 евро на тон, умножен по нарастването на годишния товарооборот спрямо определения за базисен годишен товарооборот в размер 1 750 000 тона. 12.

3. Сумата на фиксираната част на годишното концесионно плащане се индексира на всеки 3 години от срока на концесията с индекса на потребителските цени с натрупване за 3-годишния период. 12.

4. Годишните концесионни плащания се извършват на не по-малко от две вноски, платими по банков път, при условия и по ред, определени с концесионния договор.

13. Концесионерът се определя чрез открита процедура без провеждане на електронен търг.

14. Участниците в процедурата за предоставяне на концесията могат да доказват съответствието си с критериите за подбор “Икономическо и финансово състояние” и “Технически възможности и/или професионална квалификация”, посочени в обявлението за концесията, чрез възможностите на трети лица - акционери или съдружници, включително на участниците в обединението.

15. Критериите за комплексна оценка на офертата и тяхната относителна тежест са: 15.1. Инвестиционно предложение с относителна тежест 30 на сто, включващо най-малко: 15.1.1. инвестиционна програма с разчетена инвестиция в направления съгласно документацията за участие в размер: 15.1.1. 1. не по-малък от 30 000 000 лв. за първите 4 години от срока на концесията, и 15.1.1. 2. не по-малко от 66 000 000 лв. за целия срок на концесията; 15.1.2. график за реализиране на отделните етапи на програмата; 15.1.3. план за финансиране на програмата; 15.1.4. оценка на финансовия ефект на инвестициите върху потребителите. 15.

2. Бизнес предложение с относителна тежест 10 на сто, включващо: социална програма, план за преходния период, програма за оперативна дейност и поддръжка, организационно-управленски план, програма за безопасност и сигурност, екологична програма. 15.

3. Предложение за достигане на средногодишен товарооборот с относителна тежест 20 на сто. 15.

4. Предложение за фиксираната част на годишните концесионни плащания с относителна тежест 20 на сто. 15.

5. Предложение за променливата част на годишните концесионни плащания с относителна тежест 20 на сто.

16. Определя гаранция за участие в процедурата в размер 125 000 лв. под формата на внесен депозит или банкова гаранция.

17. Решението подлежи на обжалване относно неговата законосъобразност пред Комисията за защита на конкуренцията в 10-дневен срок от обнародването му в “Държавен вестник”.

18. Едновременно с изпращането му в “Държавен вестник” министърът на транспорта да изпрати обявлението за провеждане на процедурата до Службата за публикуване на “Официален вестник” на Европейския съюз.

Министър-председател: Сергей Станишев

Главен секретар на Министерския съвет: Севдалин Мавров