Постановление № 38 от 27 февруари 2006 г. за изменение и допълнение на Наредбата за реда за установяване, събиране, разходване и контрол на средствата и за размера на дължимите вноски във фонд “Извеждане от експлоатация на ядрени съоръжения”, приета с Постановление № 300 на Министерския съвет от 2003 г.

ПОСТАНОВЛЕНИЕ № 38 ОТ 27 ФЕВРУАРИ 2006 Г. за изменение и допълнение на Наредбата за реда за установяване, събиране, разходване и контрол на средствата и за размера на дължимите вноски във фонд “Извеждане от експлоатация на ядрени съоръжения”, приета с Постановление № 300 на Министерския съвет от 2003 г. (обн., ДВ, бр. 112 от 2003 г.; изм., бр. 78 от 2005 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 7 се правят следните изменения и допълнения: 1. Алинея 2 се изменя така: “(2) Дължимата вноска от АЕЦ “Козлодуй” - ЕАД, се определя по формулата: В = К x Цпр x Еп, където: К е тегловният коефициент, формиращ размера на вноската във фонд “Извеждане от експлоатация на ядрени съоръжения”; Цпр - цената за 1 кВтч приведена електрическа енергия без начисления данък върху добавената стойност, определена за лицензианта, експлоатиращ ядреното съоръжение, съгласно сключен договор за изкупуване на електрическа енергия и мощност за съответен период (лв./кВтч); Еп - количеството продадена електрическа енергия за съответния месец (кВтч).

Цената на приведената електрическа енергия се определя по формулата: Цпр = {(Це x Еп) + (Црм x Мд)} : Еп, където: Цпр е цената на приведената електрическа енергия (лв./кВтч); Це - договорената цена за доставената активна електрическа енергия (лв./кВтч); Мд - действителната разполагаема мощност за съответния месец (кВт ґ час); Црм - договорената цена за разполагаема мощност (лв./кВтч ґ час).”

2. Създава се ал. 5: “(5) Разходите на АЕЦ за извозване на ОЯГ за технологично съхранение и преработка се включват ежегодно в цената на електроенергията. Неизразходваните по независещи от АЕЦ причини средства за технологично съхранение и преработка на ОЯГ през текущата година се внасят във фонда. Вноските се правят до 20 юли следващата година.”

Заключителна разпоредба § 2. До 31 декември 2006 г. тегловният коефициент (К) по чл. 7, ал. 2 е 0,15, а от 1 януари 2007 г. - 0,075.

Министър-председател: Сергей Станишев

Главен секретар на Министерския съвет: Севдалин Мавров