Правилник за изменение и допълнение на Устройствения правилник на Комисията за защита на конкуренцията

Правилник за изменение и допълнение на Устройствения правилник на Комисията за защита на конкуренцията (обн., ДВ, бр. 15 от 2009 г.; изм., бр. 44, 88 и 92 от 2009 г. и бр. 16 от 2010 г.) § 1. В чл. 5 думите „7 членове - председател, двама заместник-председатели и четирима членове“ се заменят с „петима членове - председател, заместник-председател и трима членове“. § 2. В чл. 6 се правят следните изменения: 1. В точка 8: а) думите „чл. 81 и 82 от Договора за създаване на Европейската общност“ се заменят с „чл. 101 и 102 от Договора за функциониране на Европейския съюз“; б) думите „предвидени в чл. 81 и 82 от Договора за създаване на Европейската общност“ се заменят с „предвидени в чл. 101 и 102 ДФЕС“.

2. В т. 9 думите „действия и бездействия“ се заличават.

3. В т. 10 думите „действия и бездействия“ се заличават. § 3. В чл. 7 се правят следните изменения и допълнения: 1. В т. 9 думите „действия и бездействия“ се заличават.

2. В т. 10 думите „действията и бездействията“ се заличават, а след думите „по искания за“ се добавя „предварително изпълнение и за “.

3. В т. 11 думите „действията и бездействията“ се заличават, а след думите „по искания за“ се добавя „предварително изпълнение и за “. § 4. В чл. 9 се правят следните изменения и допълнения: 1. В ал. 4 думите „заместник-председател, определен със заповед на председателя“ се заменят със „заместник-председателя, за което се издава заповед“.

2. Създава се нова ал. 4 със следния текст: „(4) Председателят може да упълномощава със заповед членове на комисията и служители на администрацията на комисията да я представляват по отделни въпроси.“ § 5. В чл. 10 думите „Заместник-председателите подпомагат“ се заменят със „Заместник-председателят подпомага“, а думата „заместват“ се заменя със „замества“. § 6. В чл. 12 думите „Заместник-председателите“ се заменят със „Заместник-председателят“. § 7. В чл. 13 думите „заместник-председателите“ се заменят със „заместник-председателят“. § 8. В чл. 18 цифрата „130“ се заменя със „128“, а думите „заместник-председатели“ се заменят със „заместник-председател“. § 9. В чл. 21, ал. 2 се правят следните изменения и допълнения: 1. Точка 1 се изменя така: „1. координира и контролира функционирането на администрацията, като осигурява организационната връзка между административните звена в комисията, организира разпределението на задачите за изпълнение между административните звена, създава условия за нормална и ефективна работа на звената, осъществява общия контрол за изпълнението на възложените задачи;“.

2. В т. 2 думите „исканията и уведомленията“ се заменят с „исканията, уведомленията и жалбите“.

3. В т. 5 думите „това, че решението е изготвено с мотивите“ се заличават, а след думите „заинтересуваните лица за“ се добавя „приетите решения и определения на комисията и за издадените от председателя на КЗК разпореждания по чл. 38, ал. 2 ЗЗК, по чл. 85, ал. 7 ЗК и по чл. 121, ал. 7 ЗОП“.

4. Точка 6 се изменя така: „6. организира уведомяването на лицата, подали искането, уведомлението или жалбата, за допуснатите в тях нередовности в съответствие с изискванията на ЗЗК, ЗОП и ЗК;“.

5. Точка 7 се изменя така: „7. подписва изходящата кореспонденция на комисията, която не е във връзка с образувани производства, освен когато писмото е адресирано до министър или ръководител на държавен орган или институция;“.

6. В т. 8 думите „чл. 127а, ал. 2 ЗОП“ се заменят с думите „чл. 122н ЗОП“.

7. Създават се нови т. 11, 12 и 13 със следния текст: „11. съвместно с директора на дирекция „Политика на конкуренцията“ организира дейността, свързана с предоставянето на достъп до обществена информация; 12. участва в изготвянето на вътрешните актове, свързани с дейността на комисията; 13. оказва помощ на служителите в администрацията и на членовете на комисията по всички правни и административни въпроси, свързани с дейността на комисията;“.

8. Досегашната т. 11 става т. 14. § 10. В чл. 23 след думите „юридическите лица“ се добавя „и финансово-стопанското обслужване на администрацията“. § 11. В чл. 24, ал. 3 се правят следните изменения: 1. Точки 14, 15, 16, 17 и 19 се заличават.

2. Точка 18 става т. 14. § 12. В чл. 26, ал. 2 се правят следните изменения: 1. В т. 1 думите „Забранени споразумения, решения и съгласувани практики. Секторни анализи“ се заменят с „Антитръст и секторни анализи“.

2. Точка 2 се отменя.

3. Точки 3, 4, 5 и 6 стават съответно т. 2, 3, 4 и 5. § 13. В чл. 27 се правят следните изменения и допълнения: 1. В ал. 1 думите „Забранени споразумения, решения и съгласувани практики. Секторни анализи“ се заменят с „Антитръст и секторни анализи“, а след думите „съгласувани практики“ се добавя „и в областта на злоупотребите с монополно и господстващо положение“.

2. Създава се нова т. 2 със следния текст: „2. извършва проучване по образувани производства по глава четвърта от ЗЗК с цел оценка на поведението на предприятия с монополно или господстващо положение, както и на две или повече предприятия със съвместно господстващо положение, което може да предотврати, ограничи или наруши конкуренцията и да засегне интересите на потребителите;“.

3. Създава се нова т. 3 със следния текст: „3. извършва секторни анализи в случаите, в които конкуренцията в даден сектор, отрасъл, подотрасъл или регион може да бъде предотвратена, ограничена или нарушена;“.

4. Досегашната т. 2 става т. 4.

5. Създава се нова т. 5 със следния текст: „5. участва в дейностите, свързани с осъществяване на предварителен контрол по постъпилите искания за образуване на производство по реда на глава трета и глава четвърта от ЗЗК;“.

6. Досегашната точка 3 става т. 6, като думите „по чл. 81 от Договора за създаване на Европейската общност (ДЕО)“ се заменят с „чл. 101 и 102 от Договора за функциониране на Европейския съюз (ДФЕС)“.

7. Досегашните т. 4, 5 и 6 стават съответно т. 7, 8 и 9.

8. Досегашната т. 7 става т. 10, като в нея след думите „глава трета“ се добавя „, глава четвърта и глава шеста“, а думите „чл. 81“ се заменят с „чл. 101 и 102 ДФЕС;“.

9. Досегашната т. 8 става т. 11, като в нея след думите „глава трета“ се добавя запетя и думите „глава четвърта и“.

10. Досегашните т. 9, 10, 11, 12 и 13 стават съответно т. 12, 13, 14, 15 и 16, като в новата т. 14 след думите „глава трета“ се добавя „и глава четвърта“.

11. Досегашната т. 14 става т. 17, като текстът се изменя така: „17. следи за изпълнението на решенията по производства, свързани с установяване на нарушения по глава трета и глава четвърта от ЗЗК, в случай че с тях се постановяват определени условия или задължения, и прави предложения за възобновяване на производството по чл. 75, ал. 4 ЗЗК;“.

12. Досегашната т. 15 става т. 18, като в нея след думите „картелни споразумения“ се добавя „и злоупотреби с монополно или господстващо положение“.

13. Досегашните т. 16 и 17 стават съответно т. 19 и 20.

14. Досегашната т. 18 става т. 21, като в нея след думите „забранените споразумения“ се добавя запетая и думите „злоупотребата с монополно и господстващо положение и секторните анализи“.

15. Досегашната т. 19 става т. 22, като в нея след думите „глава трета“ се добавя запетая и думите „глава четвърта“.

16. Досегашната т. 20 става т. 23, като след думата „споразумения“ се добавя запетая и думите „вкл. картели, както и злоупотребите с монополно и господстващо положение“.

17. Досегашната т. 21 стават т. 24, като в новата т. 24 след думата „междуведомствени“ се добавя „експертни“.

18. Досегашната т. 22 става т. 25 и се изменя така: „25. анализира и обобщава практиката по прилагане на ЗЗК в областта на антитръста;“.

19. Досегашните т. 23 и 24 стават съответно т. 26 и 27, като в новата т. 27 след думите „в областта на“ се добавя „забранените споразумения, решения и съгласуваните практики, злоупотребата с монополно и господстващо положение и“.

20. Досегашната т. 25 става съответно т. 28, като думите „по чл. 21, ал. 2, т. 3, 5, 6, 7 и 11.“ се заменят с „по чл. 21, ал. 2, т. 3, 4, 5, 6, 10 и 14.“

21. Създава се нова т. 29 със следния текст: „29. участва в действията, свързани с прилагането на разпоредбата на чл. 101 ЗЗК - освобождаване от санкция и намаляване на санкции.“

22. В ал. 2 думите „Забранени споразумения, решения и съгласувани практики. Секторни анализи“ се заменят с „Антитръст и секторни анализи“. § 14. Член 28 се отменя. § 15. В чл. 29 се правят следните изменения и допълнения: 1. В т. 19 думите „и единадесета“ се заличават.

2. В т. 22 думите „ал. 2, т. 3, 5, 6, 7 и 11“ се заменят с „ал. 2, т. 3, 4, 5, 6, 10 и 14“. § 16. В чл. 30, ал. 2 се правят следните изменения и допълнения: 1. Досегашната т. 8 става т. 7.

2. Създават нови т. 8, 9, 10, 11 и 12 със следните текстове: „8. съдейства за осигуряване достъпа до обществената информация в съответствие с конституционните права на гражданите и Закона за достъп до обществена информация; 9. привежда в изпълнение влезлите в сила решения на комисията за имуществени санкции и глоби по реда на Данъчно-осигурителния процесуален кодекс или Гражданския процесуален кодекс и води отчет относно събираемостта на вземанията по влезлите в сила решения на комисията; 10. подготвя заповеди в изпълнение на разпореждания на председателя; 11. отговаря за законосъобразността на вътрешноадминистративните актове и участва при изготвяне и сключване на договори, по които комисията е страна; 12. участва в изготвянето на документацията за процедури по Закона за обществените поръчки.“

3. В алинея 3 думите „ал. 2, т. 3, 5, 6, 7, 10 и 11“ се заменят с „ал. 2, т. 3, 4, 5, 6, 10 и 14“. § 17. В чл. 31, ал. 1, т. 12 думите „ал. 2, т. 3, 5, 6, 7 и 11“ се заменят с „ал. 2, т. 3, 4, 5, 6, 10 и 14“. § 18. В чл. 32, ал. 1 се правят следните изменения и допълнения: 1. В т. 1 думата „решение“ се заменя с „решения“, а думите „действия или бездействия“ се заличават.

2. В т. 5 след думите „чл. 121а“ се добавя запетая и думите „ал. 2“, а след думите „чл. 86 ЗК“ се поставя запетая и се добавя „както и по исканията за предварително изпълнение по чл. 121б ЗОП и чл. 85а ЗК“.

3. В т. 6 след абревиатурата „ЗК“ се добавя „и ЗОП“.

4. Точка 12 се отменя.

5. Досегашната т. 13 става т. 12, като в нея думите „ал. 2, т. 3, 5, 6, 7 и 11“ се заменят с „ал. 2, т. 3, 4, 5, 6, 8, 10 и 14“. § 19. В чл. 36 се правят следните изменения: 1. В ал. 1 думата „четирима“ се заменя с „трима“.

2. В ал. 2 думата „четири“ се заменя с „три“, думите „7 членове“ се заменят с „петима членове“ и думата „четирима“ се заменя с „трима“. § 20. В чл. 37 думите „определен от него заместник-председател“ се заменят със „заместник-председателя“. § 21. В чл. 40 се правят следните изменения и допълнения: 1. В ал. 1 думата „решението“ се заменя с „решенията“ и след думите „чл. 62 ЗЗК“ се добавя запетая и думите „съответно чл. 122г, ал. 7 ЗОП и чл. 91, ал. 4 ЗК“.

2. Алинея 3 се отменя. § 22. В приложението към чл. 18 се правят следните изменения и допълнения: 1. В заглавието на приложението - Численост на персонала в организационната структура, числото „130“ се заменя със „128“.

2. В частта обща численост на персонала числото „130“ се заменя със „128“.

3. В т. І. „Изборни длъжности“ числото „7“ се заменя с „5“.

4. В т. I.2 думите „заместник-председатели“ се заменя със „заместник-председател“ и числото „2“ се заменя с „1“.

5. В т. І. 3 числото „4“ се заменя с „3“.

6. В точка V.1 думите „Забранени споразумения, решения и съгласувани практики. Секторни анализи“ се заменят с „Антитръст и секторни анализи“ и числото „16“ се заменя с числото „33“.

7. Точка V.2 се отменя. § 23. Правилникът за изменение и допълнение на Устройствения правилник на Комисията за защита на конкуренцията е приет с решение на Комисията за защита на конкуренцията от 28.09.2010 г. § 24. Правилникът влиза в сила от датата на обнародването му в „Държавен вестник“.

Председател: П. Николов