Закон за изменение и допълнение на Закона за регистър БУЛСТАТ

УКАЗ № 181

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник“ Законът за изменение и допълнение на Закона за регистър БУЛСТАТ, приет от 44-то Народно събрание на 27 юни 2018 г.

Издаден в София на 2 юли 2018 г.

Президент на Републиката: Румен Радев

Подпечатан с държавния печат.

Министър на правосъдието: Цецка Цачева

ЗАКОН за изменение и допълнение на Закона за регистър БУЛСТАТ

(обн., ДВ, бр. 39 от 2005 г.; изм., бр. 105 от 2005 г., бр. 34 от 2006 г., бр. 42 от 2007 г., бр. 82 и 95 от 2009 г., бр. 28 от 2011 г., бр. 38 от 2012 г., бр. 15 от 2013 г., бр. 12 от 2015 г., бр. 8 и 74 от 2016 г., бр. 85 от 2017 г. и бр. 27 от 2018 г.) § 1. В чл. 3, ал. 1 се правят следните допълнения: 1. В т. 1 накрая се добавя „подлежащи на вписване в търговския регистър, съответно в регистъра на юридическите лица с нестопанска цел“.

2. В т. 5: а) в буква „в“ накрая се добавя „или“; б) създава се буква „г“: „г) които са залогодатели по смисъла на Закона за особените залози;“.

3. В т. 10: а) в буква „в“ накрая се добавя „или“; б) създава се буква „г“: „г) са залогодатели по смисъла на Закона за особените залози;“. § 2. В чл. 9 се създава ал. 8: „(8) За вписване и заличаване на обстоятелства се заплаща държавна такса, определена с Тарифата за държавните такси, събирани от Агенцията по вписванията.“ § 3. В чл. 10, ал. 2 думите „чл. 11, ал. 1“ се заменят с „чл. 11, ал. 1 и 2“. § 4. В чл. 11 се правят следните изменения и допълнения: 1. Създава се нова ал. 2: „(2) Към заявлението по чл. 9, ал. 1 лицата по чл. 3, ал. 1, т. 9 – 11 съобразно своето качество представят: 1. документ, удостоверяващ извършването на заявената дейност на територията на Република България, документ за собственост или други документи, когато такива се изискват от закона; 2. документ за платена държавна такса, определена с Тарифата за държавните такси, събирани от Агенцията по вписванията, освен в случай на плащане по електронен път.“

2. Досегашните ал. 2 и 3 стават съответно ал. 3 и 4. § 5. В чл. 15, ал. 1 думите „чл. 11, ал. 1“ се заменят с „чл. 11, ал. 1 и 2“. § 6. В чл. 17, ал. 5 думите „чл. 11, ал. 1“ се заменят с „чл. 11, ал. 1 и 2“. § 7. В чл. 36 се правят следните изменения и допълнения: 1. В ал. 1 т. 3 се изменя така: „3. номер на заявление, номер на вписване в регистъра, както и за свързаност на субектите.“

2. В ал. 2 изречение второ се заличава.

3. Създават се ал. 4 и 5: „(4) Справки се извършват и удостоверения се издават незабавно във всяко териториално звено на Агенцията по вписванията.

(5) Агенцията по вписванията осигурява възможност за извършване на справки чрез отдалечен достъп, както и за издаване на удостоверения в електронна форма и предаването им по електронен път.“ § 8. Член 37 се изменя така: „Чл. 37. (1) Агенцията по вписванията осигурява достъп до регистър БУЛСТАТ чрез: 1. публичната част на регистър БУЛСТАТ по интернет; 2. стандартни изходни файлове по електронна поща или друг технически носител; 3. автоматизирано подаване на данни за вписаните в регистър БУЛСТАТ обстоятелства.

(2) Достъпът по ал. 1, т. 1 е безплатен, а този по ал. 1, т. 2 и 3 се предоставя след заплащане на такса, определена с Тарифата за държавните такси, събирани от Агенцията по вписванията.

(3) Достъпът по ал. 1, включително чрез средата за междурегистров обмен, на съда, държавните органи и органите на местното самоуправление и местната администрация е безплатен.“

Заключителни разпоредби § 9. В Закона за енергетиката (обн., ДВ, бр. 107 от 2003 г.; изм., бр. 18 от 2004 г., бр. 18 и 95 от 2005 г., бр. 30, 65, 74 от 2006 г., бр. 49, 55, 59 от 2007 г., бр. 36, 43 и 98 от 2008 г., бр. 35, 41, 42, 82 и 103 от 2009 г., бр. 54 и 97 от 2010 г., бр. 35 и 47 от 2011 г., бр. 38, 54 и 82 от 2012 г., бр. 15, 20, 23, 59 и 66 от 2013 г., бр. 98 от 2014 г., бр. 14, 17, 35, 48 и 56 от 2015 г., бр. 42, 47 и 105 от 2016 г., бр. 51, 58, 102 и 103 от 2017 г., бр. 7 и 38 от 2018 г.) в чл. 36и, ал. 3, т. 1 думите „чл. 100, ал. 3 и/или 5“ се заменят с „чл. 100, ал. 4 и/или 6“. § 10. Този закон влиза в сила от 1 септември 2018 г., с изключение на § 9, който влиза в сила от 1 юли 2018 г.

Законът е приет от 44-то Народно събрание на 27 юни 2018 г. и е подпечатан с официалния печат на Народното събрание.

Председател на Народното събрание: Цвета Караянчева