Постановление № 165 от 16 юли 2007 г. за изменение и допълнение на Устройствения правилник на Изпълнителна агенция “Българска служба за акредитация”, приет с Постановление № 375 на Министерския съвет от 2006 г.

ПОСТАНОВЛЕНИЕ № 165 ОТ 16 ЮЛИ 2007 Г. за изменение и допълнение на Устройствения правилник на Изпълнителна агенция “Българска служба за акредитация”, приет с Постановление № 375 на Министерския съвет от 2006 г. (обн., ДВ, бр. 4 от 2007 г.; попр., бр. 14 от 2007 г.)

МИНИСТЕРСКИЯТ СЪВЕТ ПОСТАНОВИ: § 1. В Устройствения правилник на Изпълнителна агенция “Българска служба за акредитация”, приет с Постановление № 375 на Министерския съвет от 2006 г., се правят следните изменения и допълнения: 1. В чл. 5: а) алинея 1 се изменя така: “(1) За изпълнителен директор на агенцията може да бъде назначено лице, което притежава висше техническо образование с образователно-квалификационна степен “магистър”, с най-малко 7 години специализиран професионален опит в областта на акредитацията или на ръководна позиция в орган за оценка на съответствието и което отговаря на всички приложими изисквания на международните и европейските стандарти и ръководствата за тяхното прилагане, регламентиращи дейността на органите по акредитация.”; б) в ал. 2 се създават т. 4 и 5: “4. съдружник или акционер в юридически лица, осъществяващи дейности по чл. 1, ал. 1 от Закона за акредитацията, извършвана от Българската служба за акредитация; 5. в договорни отношения с юридически лица, осъществяващи дейности по чл. 1, ал. 1 от Закона за акредитацията, извършвана от Българската служба за акредитация.”

2. В чл. 14 числото “27” се заменя с “39”.

3. В чл. 16, ал. 3: а) създава се нова т. 20: “20. организира работата с предложенията и сигналите в съответствие с разпоредбите на глава осма от Административнопроцесуалния кодекс;” б) досегашната т. 20 става т. 21.

4. В чл. 36: а) досегашният текст става ал. 1; б) създава се ал. 2: “(2) Приемното време за изслушване на граждани и представители на организации относно предложения и сигнали се оповестява на общодостъпно място в агенцията.”

5. В приложението към чл. 14, ал. 2 се правят следните изменения: а) в наименованието числото “27” се заменя с “39”; б) на ред дирекция “Административно-правно и финансово- стопанско обслужване” цифрата “6” се заменя с “9”; в) на ред дирекция “Акредитация и оценяване на съответствието с Добрата лабораторна практика” числото “18” се заменя с “27”. § 2. В т. 1 от приложение № 2 към чл. 2, ал. 3 от Постановление № 206 на Министерския съвет от 2005 г. за приемане на Устройствен правилник на министерството на икономиката и енергетиката (обн., ДВ, бр. 78 от 2005 г.; изм. и доп., бр. 89 от 2005 г., бр. 21, 22, 24, 40 и 48 от 2006 г. и бр. 11 от 2007 г.) числото “27” се заменя с “ 39”.

Заключителна разпоредба § 3. Постановлението влиза в сила от деня на обнародването му в “Държавен вестник”.

Министър-председател:Сергей Станишев

Главен секретар на Министерския съвет: Севдалин Мавров