Административният съд – Ямбол, на основание чл. 188 във връзка с чл. 181, ал. 1 от Административнопроцесуалния кодекс съобщава, че е постъпило оспорване от Окръжната прокуратура – Ямбол, на разпоредбите на глава втора, раздел I „Издаване на разрешение за разкопаване на улични и тротоарни настилки и вътрешноквартални пространства за строежи с влязло в сила разрешение за строеж“, чл. 2 и 3 от Наредбата за условията и реда за разкопаване, извършване на възстановителни работи при изграждане или отстраняване на повреди на елементите на техническата инфраструктура на община Ямбол, приета с решение по т. 8 на XXXVI заседание на Общинския съвет – гр. Ямбол, проведено на 5.09.2018 г., в сила от 25.09.2018 г., по което е образувано адм. д. № 283/2018 г. по описа на Административния съд – Ямбол, насрочено за 17.01.2019 г. от 9,30 ч.