Наредба за изменение и допълнение на Наредба № 7 от 2000 г. за определяне броя на учениците и на децата в паралелките и в групите на училищата, детските градини и обслужващите звена

МИНИСТЕРСТВО НА ОБРАЗОВАНИЕТО И НАУКАТА

Наредба за изменение и допълнение на Наредба № 7 от 2000 г. за определяне броя на учениците и на децата в паралелките и в групите на училищата, детските градини и обслужващите звена (обн., ДВ, бр. 4 от 2001 г.; изм. и доп., бр. 49 и 55 от 2002 г.) § 1. В чл. 16 се правят следните изменения: 1. Алинея 1 се изменя така: „Чл. 16. (1) Паралелките от профил „Изкуства" и с разширено изучаване на изобразително изкуство, музика и хореография се делят на групи — над 19 ученици, както следва: 1. на две групи при обучението по изящни изкуства — за профил „Изкуства"—изобразител-но изкуство и за паралелките с разширено изучаване на изобразително изкуство; 2. на не повече от 4 групи от 5 до 7 ученици— при обучението по видовете приложни изкуства и дизайн в паралелките с разширено изучаване на изобразително изкуство и в профил „Изкуства"—изобразително изкуство и християнско изкуство и култура (иконопис); 3. на две групи при обучението по български народни танци и класически танци за профил „Изкуства"—хореография; 4. на две групи в часовете по хореография за паралелките с разширено изучаване на хореография".

2. Алинея 2 се изменя така: „(2) Обучението по музикален инструмент, вокал и задължително пиано е индивидуално."

3. Досегашната ал. 2 става ал. 3.

§ 2. В чл. 26, ал. 1 се създава т. 3 със следното съдържание: „3. Паралелките от I — IV клас с изучаване на музика, хореография и изобразително изкуство в часовете по задължителноизбираема подготовка по музика, по хореография и по изящни изкуства се делят на две групи при минимум 10 ученици в група."

Министър: И. Дамянов