Постановление № 92 от 7 април 2011 г. за изменение и допълнение на нормативни актове на Министерския съвет

ПОСТАНОВЛЕНИЕ № 92 ОТ 7 АПРИЛ 2011 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В наименованието и в член единствен от Постановление № 351 на Министерския съвет от 2006 г. за приемане на Правилник за устройството и дейността на Националния съвет за сътрудничество по етническите и демографските въпроси към Министерския съвет (ДВ, бр. 2 от 2007 г.) думите „Националния съвет за сътрудничество по етническите и демографските въпроси“ се заменят с „Националния съвет за сътрудничество по етническите и интеграционните въпроси“. § 2. В Правилника за устройството и дейността на Националния съвет за сътрудничество по етническите и демографските въпроси към Министерския съвет, приет с Постановление № 351 на Министерския съвет от 2006 г. (обн., ДВ, бр. 2 от 2007 г.; изм. и доп., бр. 36 от 2007 г., бр. 53 от 2008 г., бр. 78 от 2009 г. и бр. 5 от 2011 г.), се правят следните изменения и допълнения: 1. В наименованието и навсякъде в правилника думата „демографските“ се заменя с „интеграционните“.

2. В чл. 1, ал. 2 думите „и/или демографското развитие“ се заличават.

3. В чл. 2 т. 6 и 7 се отменят.

4. В чл. 3: а) в т. 6 думите „устойчиво и хармонично демографско развитие, както и“ се заличават; б) точка 7 се отменя; в) досегашната т. 8 става т. 7 и в нея думата „равноправно“ се заличава; г) създава се нова т. 8: „8. координира и контролира изпълнението и осъществява текущ мониторинг на Националния план за действие по инициативата „Десетилетие на ромското включване 2005 – 2015 г.“ и на ангажиментите на всички държавни институции съобразно функционалната им компетентност, свързани с Десетилетието на ромското включване;“ д) точка 9 се отменя; е) досегашните т. 10 – 15 стават съответно т. 9 – 14.

5. В чл. 4, т. 4 запетаята след думите „междуетническите отношения“ се заменя със съюза „и“, а думите „или на демографското развитие“ се заличават“.

6. В чл. 5: а) в ал. 6: аа) създава се нова т. 3: „3. представител на министъра по управление на средствата от Европейския съюз;“ бб) досегашните т. 3 – 6 стават съответно т. 4 – 7; б) в ал. 11 думите „съветник или експерт към политическия кабинет на заместник министър-председателя по ал. 2“ се заменят с „държавен служител в администрацията на Министерския съвет“.

7. В чл. 6, ал. 1: а) създава се нова т. 2: „2. е Национален координатор на инициативата „Десетилетие на ромското включване 2005 – 2015 г.“;“ б) досегашните т. 2 – 6 стават съответно т. 3 – 7.

8. В чл. 8, ал. 3: а) създава се нова т. 3: „3. представителят на министъра по управление на средствата от Европейския съюз;“ б) досегашната т. 3 става т. 4; в) досегашната т. 4 става т. 5 и в нея думите „т. 5 и 6“ се заменят с „т. 6 и 7“.

9. В чл. 11, ал. 2 се създава т. 12: „12. осъществява: подготовката, внасянето и одобряването на позиции, анализи, доклади, информации и други документи в областта на етническите въпроси във връзка с участието на Република България в работата на институции, работни групи, комитети и форуми на Съвета на Европейския съюз, Европейската комисия, Съвета на Европа, Организацията на обединените нации и др. и участието в тях със свои представители (съгласно Постановление № 85 на Министерския съвет от 2007 г. за координация по въпросите на Европейския съюз).“

10. В чл. 14, ал. 3, т. 1 думите „Земеделие и гори“ се заменят със „Земеделие“. § 3. В приложение № 2 към чл. 53, ал. 1 и чл. 54, ал. 1 от Устройствения правилник на Министерския съвет и на неговата администрация, приет с Постановление № 229 на Министерския съвет от 2009 г. (обн., ДВ, бр. 78 от 2009 г.; изм. и доп., бр. 102 от 2009 г., бр. 15, 25 и 30 от 2010 г.; попр., бр. 32 от 2010 г.; изм. и доп., бр. 74 и 88 от 2010 г. и бр. 15 и 35 от 2011 г.), се правят следните изменения: 1. В наименованието числото „449“ се заменя с „452“.

2. На ред „Секретариати на съвети към Министерския съвет числото „21“ се заменя с „24“.

3. Думите „Секретариат на Националния съвет за сътрудничество по етническите и демографските въпроси 2“ се заменят със „Секретариат на Националния съвет за сътрудничество по етническите и интеграционните въпроси 5“. § 4. В чл. 4, ал. 2 от Постановление № 4 на Министерския съвет от 2005 г. за създаване на Център за образователна интеграция на децата и учениците от етническите малцинства (обн., ДВ, бр. 7 от 2005 г.; изм. и доп., бр. 40 от 2006 г., бр. 79 от 2009 г. и бр. 16 от 2010 г.) думите „Националния съвет за сътрудничество по етническите и демографските въпроси“ се заменят с „Националния съвет за сътрудничество по етническите и интеграционните въпроси“.

Преходни и заключителни разпоредби § 5. Дейността по етническите въпроси преминава от Министерството на труда и социалната политика към администрацията на Министерския съвет, осигурена с 3 щатни бройки. § 6. Служебните правоотношения със служителите на Министерството на труда и социалната политика, които осъществяват функции в областта на етническите въпроси и които преминават към администрацията на Министерския съвет, се уреждат при условията и по реда на чл. 87а от Закона за държавния служител и в съответствие с устройствените правилници на двете администрации. § 7. Министърът на финансите да извърши необходимите корекции по бюджетите на Министерството на труда и социалната политика и на администрацията на Министерския съвет считано от датата на влизане в сила на постановлението. § 8. Министърът на труда и социалната политика в двуседмичен срок от обнародването на постановлението в „Държавен вестник“ да внесе в Министерския съвет проект на акт за изменение на Устройствения правилник на Министерството на труда и социалната политика. § 9. Отменя се Решение № 756 на Министерски съвет от 2009 г. за определяне функциите на Националния координатор на инициативата „Десетилетие на ромското включване 2005 – 2015 г.“. § 10. Отменя се т. 4 от решението по Протокол № 18 от заседанието на Министерския съвет на 12 май 2010 г. § 11. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков