Постановление № 163 от 26 юли 2012 г. за изменение и допълнение на Постановление № 104 на Министерския съвет от 2012 г. за осигуряване на допълнителни средства по бюджета на Министерството на труда и социалната политика за 2012 г. за подпомагане на лицата и/или семействата, пострадали от земетресението на 22 май 2012 г. в областите София и Перник

ПОСТАНОВЛЕНИЕ № 163 ОТ 26 ЮЛИ 2012 Г. за изменение и допълнение на Постановление № 104 на Министерския съвет от 2012 г. за осигуряване на допълнителни средства по бюджета на Министерството на труда и социалната политика за 2012 г. за подпомагане на лицата и/или семействата, пострадали от земетресението на 22 май 2012 г. в областите София и Перник (ДВ, бр. 43 от 2012 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1, ал. 1 числото „1 000 000“ се заменя с „2 048 800“. § 2. В чл. 4 се правят следните изменения и допълнения: 1. Досегашният текст става ал. 1.

2. Създават се ал. 2 – 4: „(2) Кметовете на засегнатите от земетресението общини от областите София и Перник уведомяват Агенцията за социално подпомагане за лицата, на които е предоставено обезщетение по решение на Междуведомствената комисия за възстановяване и подпомагане към Министерския съвет, в 10-дневен срок от изплащането на обезщетенията.

(3) Лицата по ал. 1 възстановяват получената еднократна помощ в размер 325 лв. в Агенцията за социално подпомагане в едномесечен срок от изплащането на обезщетението, получено по решение на Междуведомствената комисия за възстановяване и подпомагане към Министерския съвет.

(4) Невъзстановените средства от лицата по ал. 1 в указания в ал. 3 срок се считат за недобросъвестно получени социални помощи.“

Министър-председател: Бойко Борисов

За главен секретар на Министерския съвет: Галина Маринска