Постановление № 153 от 30 май 2011 г. за изменение и допълнение на Наредбата за Националния геофонд, приета с Постановление № 264 на Министерския съвет от 1999 г.

ПОСТАНОВЛЕНИЕ № 153 ОТ 30 МАЙ 2011 Г. за изменение и допълнение на Наредбата за Националния геофонд, приета с Постановление № 264 на Министерския съвет от 1999 г. (обн., ДВ, бр. 6 от 2000 г.; изм., бр. 54 от 2006 г.)

МИНИСТЕРСКИЯТ СЪВЕТ ПОСТАНОВИ: § 1. В наименованието думата „геофонд“ се заменя с „геоложки фонд“. § 2. Член 1 се изменя така: „Чл. 1. С наредбата се уреждат: 1. функциите, задачите и устройството на Националния геоложки фонд към Министерството на икономиката, енергетиката и туризма; 2. начинът, условията и редът за събиране, съхраняване и ползване на информацията и документацията в Националния геоложки фонд.“ § 3. В чл. 2 се правят следните изменения: 1. Алинеи 1 и 2 се изменят така: „(1) Националният геоложки фонд е общодържавен център за събиране, обработване, съхраняване и предоставяне за ползване на информацията и документацията по смисъла на глава четвърта от Закона за подземните богатства.

(2) В Националния геоложки фонд се предава за съхранение информацията и документацията по ал. 1 за територията на Република България, континенталния шелф и изключителната икономическа зона в Черно море.“

2. В ал. 3 думата „геофонд“ се заменя с „геоложки фонд“. § 4. Член 3 се изменя така: „Чл. 3. В 45-дневен срок от прекратяването на предоставено разрешение за търсене и проучване или за проучване на подземни богатства или на концесия за добив на подземни богатства по Закона за подземните богатства титулярите или концесионерите предават в Националния геоложки фонд събраната от тях информация и документация по чл. 13, ал. 1 и 2 от Закона за подземните богатства.“ § 5. В чл. 4 се правят следните изменения: 1. В основния текст думата „геофонд“ се заменя с „геоложки фонд“.

2. В т. 1 думите „геоложка информация“ се заменят с „информацията и документацията по чл. 2“.

3. В т. 2 думата „геоинформационни“ се заменя с „геоложките информационни“. § 6. Член 5 се изменя така: „Чл. 5. Функциите на Националния геоложки фонд се отнасят до: 1. информацията и документацията във връзка със: а) регистрацията и съхраняването на първична и окончателна документация; б) контрола върху целостта на информацията и документацията; в) инвентаризацията на наличността на информацията и документацията; г) информационните справки и предоставянето за ползване на поверителна и неповерителна информация в специализираните читални; д) регистрацията на потребителите; е) бракуването на информация и документация; 2. националното скално-фондово хранилище във връзка със: а) регистрацията и съхраняването на натурална информация; б) информационните справки за съхранявания в скално-фондовото хранилище веществен материал; в) подготовката и предоставянето на веществен материал на ползватели; г) бракуването на веществен материал; 3. геоложки бази от данни и географски информационни системи във връзка със: а) създаването, поддържането и регламентирането на достъпа до специализираните бази от данни в областта на геоложките, геофизичните, геохимичните, инженерно-геоложките, геоморфоложките и други изследвания; б) интегрирането на базите от данни в географски информационни системи, изработването и поддържането на различни видове карти, планове, схеми, диаграми и други; в) функционирането на национален геоложки сървър; 4. оценка и остойностяване на предоставяната информация и документация.“ § 7. В чл. 6 се правят следните изменения: 1. В ал. 1 думата „геоложка“ се заличава, а думата „геофонд“ се заменя с „геоложки фонд“.

2. В ал. 2 в основния текст и в т. 1 думата „геоложка“ се заличава.

3. В ал. 3 думата „геоложка“ се заличава, а думите „околната среда и водите“ се заменят с „икономиката, енергетиката и туризма“. § 8. Член 7 се отменя. § 9. Член 8 се изменя така: „Чл. 8. В Националния геоложки фонд се приема и регистрира информация и документация, която е представена и е придружена от документ за приемането й от министъра на икономиката, енергетиката и туризма или от упълномощено от него лице, удостоверяващ изпълнението на изискванията на чл. 7. “ § 10. В чл. 9 се правят следните изменения: 1. В ал. 1 думите „геоложка документация“ се заменят с „информация“.

2. В ал. 2 думата „книжен“ се заменя с „хартиен“.

3. В ал. 3: а) думата „документацията“ се заменя с „информацията“; б) точки 1 и 2 се изменят така: „1. раздел I Изследвания за метални полезни изкопаеми; 2. раздел II Изследвания за индустриални минерали, въглища, скалнооблицовъчни и строителни материали;“ в) точка 14 се изменя така: „14. раздел „З“ Годишни геоложки отчети на концесионерите и национални баланси на запасите и ресурсите на подземните богатства.“

4. В ал. 4 думата „книжните“ се заменя с „хартиените“. § 11. В чл. 10 се правят следните изменения: 1. В ал. 1 думите „геоложка документация“ се заменят с „информация“.

2. В ал. 2 думата „документацията“ се заменя с „информацията“ и думата „книжни“ – с „хартиени“. § 12. В чл. 11 се правят следните изменения: 1. В ал. 1 думите „геоложка документация“ се заменят с „информация“ и думите „окончателната документация“ – с „окончателната информация“.

2. Алинея 2 се изменя така: „(2) В случаите, когато изследването е прекратено и не постъпи окончателна информация, междинната информация придобива характер на окончателна и се завежда в Националния геоложки фонд в съответния раздел.“ § 13. В чл. 12, ал. 2 думата „книжни“ се заменя с „хартиени“. § 14. В чл. 13 думата „геофонд“ се заменя с „геоложки фонд“. § 15. В чл. 14 накрая се добавя „и/или Министерството на отбраната“. § 16. Член 15 се изменя така: „Чл. 15. (1) Информацията, постъпила в Националния геоложки фонд в резултат на дейности по предоставени разрешения за търсене и проучване или за проучване на подземни богатства или концесии за добив на подземни богатства, не може да бъде предоставяна за ползване от други лица освен с писмено съгласие на министъра на икономиката, енергетиката и туризма и на титуляря на разрешението или на концесионера, предал информацията.

(2) Ограниченията, произтичащи от ал. 1, са валидни до прекратяването на съответния договор за търсене и проучване или за проучване, или за концесия за добив, във връзка с който е информацията.“ § 17. В чл. 16 се правят следните изменения и допълнения: 1. Алинея 1 се изменя така: „(1) Националният геоложки фонд предоставя за ползване информацията и документацията срещу заплащане на такси, определени в тарифа, приета от Министерския съвет.“

2. В ал. 2: а) думата „геоложка“ се заличава, а след думата „информация“ се добавя „и документация“; б) точка 3 се отменя; в) точка 4 се изменя така: „4. изпълнението на задачи по изготвяне на конкурсна и тръжна документация по Закона за подземните богатства, предоставянето на информация за извършването на подготвителни действия по Закона за концесиите, за провеждането на процедури за предоставяне на концесия, за извършването на контрол по изпълнението на концесионните договори, както и за създаването и поддържането на специализираните карта и регистър на концесиите за добив по чл. 18 от Закона за подземните богатства.“ § 18. В чл. 18 се правят следните изменения и допълнения: 1. В ал. 1 думата „геофонд“ се заменя с „геоложки фонд“.

2. Алинеи 2 и 3 се изменят така: „(2) Копия от геоложка документация или на части от носители на натурална информация се предоставят след представяне от страна на ползвателя на изрично писмено заявление за ползване, включващо декларация за конфиденциалност.

(3) В заявлението по ал. 2 се посочват: 1. видът и количеството на исканата за ползване информация и документация; 2. начинът на ползване на информацията и документацията и списък на лицата, които ще я ползват; 3. начинът на публикуване на резултати от ползването на геоложката информация.“

3. Създава се ал. 4: „(4) След изпълнение на заявката по заявлението по ал. 3 ползвателят и представител на министъра на икономиката, енергетиката и туризма подписват протокол, удостоверяващ вида и количеството на ползваната информация, на базата на която се изчислява окончателната дължима от ползвателя такса.“ § 19. В параграф единствен от заключителната разпоредба думите „околната среда и водите“ се заменят с „икономиката, енергетиката и туризма“.

Заключителна разпоредба § 20. Постановлението се приема на основание чл. 16, ал. 3 във връзка с § 102, ал. 2 от преходните и заключителните разпоредби на Закона за изменение и допълнение на Закона за подземните богатства (ДВ, бр. 100 от 2010 г.).

Министър-председател: Бойко Борисов

Главен секретар на Министерския съвет: Росен Желязков