Постановление № 220 от 10 септември 2009 г. за финансово подпомагане на законните наследници на починалите лица при инцидента в Охридското езеро на 5 септември 2009 г.

ПОСТАНОВЛЕНИЕ № 220 ОТ 10 СЕПТЕМВРИ 2009 г. за финансово подпомагане на законните наследници на починалите лица при инцидента в Охридското езеро на 5 септември 2009 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни бюджетни кредити по бюджета на Министерството на труда и социалната политика за 2009 г. в размер 150 000 лв. за изплащане на еднократна финансова помощ на законните наследници на починалите лица при инцидента в Охридското езеро на 5 септември 2009 г.

(2) Средствата по ал. 1 да се осигурят чрез преструктуриране на разходите по централния бюджет за 2009 г. по реда на чл. 34, ал. 1 от Закона за устройството на държавния бюджет.

(3) За средствата по ал. 1 е приложено изискването на чл. 17, ал. 1 от Закона за държавния бюджет на Република България за 2009 г.

Чл. 2. Еднократната финансова помощ е в размер 10 000 лв. за всяко починало лице съгласно приложението и се изплаща на законните му наследници чрез Агенцията за социално подпомагане.

Чл. 3. Министърът на финансите по предложение на министъра на труда и социалната политика да извърши налагащите се промени по бюджета на Министерството на труда и социалната политика за 2009 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на труда и социалната политика и на министъра на финансите. § 3. Постановлението влиза в сила от 9 септември 2009 г.

За министър-председател: Симеон Дянков

Главен секретар на Министерския съвет: Росен Желязков

Приложение към чл. 2

Списък на починалите лица

Гана Дончева Георгиева

Ганка Николова Лукова

Георги Ганчев Метанов

Динка Маринова Гущанова

Зорка Цветкова Гьорова

Кула Иванова Маджарова

Лула Николова Балабанова

Лушка Георгиева Стоянова

Мария Христова Георгиева

Мария Радева Димитрова

Невена Панчева Николова

Нонко Николов Маджаров

Павел Кузманов Павлов

Славка Михайлова Иванова

Тодор Данчев Стаменов