Постановление № 285 от 13 декември 2013 г. за внасяне на допълнителни средства в централния бюджет за 2013 г. от държавни предприятия и еднолични търговски дружества с държавно участие в капитала

ПОСТАНОВЛЕНИЕ № 285 ОТ 13 ДЕКЕМВРИ 2013 Г. за внасяне на допълнителни средства в централния бюджет за 2013 г. от държавни предприятия и еднолични търговски дружества с държавно участие в капитала

МИНИСТЕРСКИЯТ СЪВЕТ ПОСТАНОВИ: Чл. 1. Държавните предприятия и едноличните търговски дружества с държавно участие в капитала в срок до 18 декември 2013 г. да внесат по сметка на централния бюджет в Българската народна банка допълнителна вноска, както следва: 1. Държавно предприятие „Ръководство на въздушното движение“ – София – 40 000 000 лв.; 2. Държавно предприятие „Пристанищна инфраструктура“ – София – 4 350 000 лв.; 3. „Южноцентрално държавно предприятие“ – Смолян – 5 000 000 лв.; 4. „Югозападно държавно предприятие“ – Благоевград – 5 000 000 лв.; 5. „Северноцентрално държавно предприятие“ – Габрово – 5 000 000 лв.; 6. „Летище София“ – ЕАД – София – 8 650 000 лв.; 7. „Пристанище Бургас“ – ЕАД – Бургас – 3 500 000 лв.; 8. „Пристанище Варна“ – ЕАД – Варна – 3 500 000 лв.; 9. „Терем“ – ЕАД – София – 5 000 000 лв.; 10. „Агенция дипломатически имоти в страната“ – ЕООД – София – 8 000 000 лв.

Чл. 2. Вноската по чл. 1 е за сметка на формираните резерви на държавните предприятия и на търговските дружества.

Чл. 3. (1) Министрите, упражняващи правата на държавата в държавните предприятия и търговските дружества по чл. 1, да предприемат незабавно действия за изпълнение на постановлението.

(2) По предложение на министрите по ал. 1 Министерският съвет може да реши размерът на дължимите за внасяне през следващите отчетни години отчисления от печалбата/дивиденти на предприятията и дружествата по чл. 1, т. 1, 2, 6, 7 и 8 да бъде намален с вноската по чл. 1 съответно.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министрите по чл. 3.

§ 3. Постановлението влиза в сила от деня на обнародването му в „Държавен вестник“.

Министър-председател: Пламен Орешарски

За главен секретар на Министерския съвет: Нина Ставрева