Административният съд – Стара Загора, на основание чл. 181 във връзка с чл. 188 АПК съобщава, че е постъпил протест на прокурор в Окръжна прокуратура – Стара Загора, с който са оспорени разпоредбите на чл. 19 в частта „въз основа на схема за разполагане“; чл. 19, ал. 2, чл. 20 и чл. 21, т. 4 в частта „с нотариално заверени подписи“ от Наредбата за ред и условия за поставяне на преместваеми обекти на територията на община Гълъбово, приета с Решение № 586 от 18.09.2007 г. на Общинския съвет – гр. Гълъбово, по което е образувано адм. дело № 383/2016 г. по описа на Административния съд – Стара Загора, насрочено за 10.11.2016 г. от 10,30 ч.