Закон за ратифициране на протоколите към Северноатлантическия договор относно присъединяването на Република Албания и Република Хърватия

УКАЗ № 299

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за ратифициране на протоколите към Северноатлантическия договор относно присъединяването на Република Албания и Република Хърватия, приет от ХL Народно събрание на 23 октомври 2008 г.

Издаден в София на 29 октомври 2008 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за ратифициране на протоколите към Северноатлантическия договор относно присъединяването на Република Албания и Република Хърватия Чл. 1. Ратифицира Протокола към Северноатлантическия договор относно присъединяването на Република Албания, подписан на 9 юли 2008 г. в Брюксел.

Чл. 2. Ратифицира Протокола към Северноатлантическия договор относно присъединяването на Република Хърватия, подписан на 9 юли 2008 г. в Брюксел.

Законът е приет от 40-то Народно събрание на 23 октомври 2008 г. и е подпечатан с официалния печат на Народното събрание.

Председател на Народното събрание: Георги Пирински