Решение за създаване на Временна комисия за изготвяне на Правилник за устройството и дейността на администрацията на Народното събрание

НАРОДНО СЪБРАНИЕ

РЕШЕНИЕ за създаване на Временна комисия за изготвяне на Правилник за устройството и дейността на администрацията на Народното събрание

Народното събрание на основание чл. 79, ал. 1 от Конституцията на Република България и чл. 31 във връзка с § 7 от Правилника за организацията и дейността на Народното събрание РЕШИ: 1. Създава Временна комисия за изготвяне на Правилник за устройството и дейността на администрацията на Народното събрание.

2. Комисията се състои от 9 народни представители, от които: 4 — от Парламентарната група на Националното движение Симеон Втори, 2 — от Парламентарния съюз на Обединените демократични сили, 2 — от Парламентарната група на Коалиция за България, и 1 — от Парламентарната група на Движението за права и свободи.

3. Избира председател и членове на Временната комисия, както следва: Председател: Константин Любенов Пенчев

Членове: Камелия Методиева Касабова, Анели Гинчева Чобанова, Борислав Бориславов Цеков, Елиана Стоименова Масева, Марио Иванов Тагарински, Стойко Илиев Танков, Димитър Николов Димитров, Четин Хюсеи Казак.

4. Временната комисия се създава за срок от един месец.

Решението е прието от ХХХ1Х Народно събрание на 30 януари 2003 г. и е подпечатано с официалния печат на Народното събрание.

Председател на Народното събрание: Огнян Герджиков