Административният съд – София област, седми състав, на основание чл. 189, ал. 1, чл. 191, ал. 2, чл. 192 и 188 във връзка с чл. 181, ал. 1 и 2, чл. 196, чл. 157, ал. 1, пр. 2 и чл. 163 АПК съобщава, че в Административния съд – София област, е образувано адм. д. № 526/2017 г. по описа на съда по протест на Окръжна прокуратура – София, което е насрочено за разглеждане в открито съдебно заседание на 20.09.2017 г. от 10 ч. и по което предмет на оспорване са чл. 1, ал. 2, чл. 8е, ал. 2, чл. 29, 30, 31 и 33 от Наредбата за управление на общинските пътища в община Костинброд, приета с Решение № 226 от 7.11.2008 г. на Общинския съвет – гр. Костинброд. Конституирани страни в производството са: оспорващ – Окръжна прокуратура – София, и административен орган – Общински съвет – гр. Костинброд.