Спогодба за изменение и допълнение на Спогодбата между правителството на Република България и правителството на Република Албания за установяване на облекчен визов режим за гражданите на двете страни, подписана в София на 31 май 2002 г., сключена чрез размяна на ноти

МИНИСТЕРСТВО НА ВЪНШНИТЕ РАБОТИ

СПОГОДБА за изменение и допълнение на Спогодбата между правителството на Република България и правителството на Република Албания за установяване на облекчен визов режим за гражданите на двете страни, подписана в София на 31 май 2002 г., сключена чрез размяна на ноти

(Утвърдена с Решение № 639 от 20 юли 2009 г. на Министерския съвет. В сила от 6 септември 2009 г.)

МИНИСТЕРСТВО НА ВЪНШНИТЕ РАБОТИ

Изх. № КО-54-04-2/07

Министерството на външните работи на Република България поднася своите почитания на Посолството на Република Албания в София и във връзка с влязлото в сила на 1 януари 2008 г. Споразумение между Европейската общност и Република Албания за улесняване на издаването на визи, което ще се прилага с предимство пред Спогодбата между правителството на Република България и правителството на Република Албания за установяване на облекчен визов режим за гражданите на двете страни, подписана в София на 31 май 2002 г., има честта да предложи от името на правителството на Република България изменение в Спогодбата между правителството на Република България и правителството на Република Албания за установяване на облекчен визов режим за гражданите на двете страни, както следва: 1. Член 1 се изменя така: „1. Гражданите на Република България, притежаващи валиден документ за пътуване, могат да влизат, да преминават транзит, временно да пребивават и да напускат територията на Република Албания без визи за срок до 90 дни в рамките на 6 месеца считано от датата на първото влизане.

2. Гражданите на Република Албания, притежаващи валиден документ за пътуване и виза, издадена от дипломатическо или консулско представителство на Република България, могат да влизат, да преминават транзит, да пребивават и да напускат територията на Република България за срока, определен във визата.

3. Гражданите на държавата на всяка от договарящите страни са длъжни да спазват законодателството на държавата на договарящата страна, на чиято територия влизат и пребивават.“

2. В член 3 се създава нова алинея 3: „3. Визите и разрешенията за пребиваване на лицата по член 2, алинея 2 и алинея 3 и по алинея 1 на настоящия член се издават безплатно (без събиране на такси).“

3. Разпоредбите на член 5, член 6, член 7, член 8, член 10 и член 11 прекратяват своето действие.

4. Визите на лицата, граждани на Република Албания, посочени в разпоредбите, които прекратяват своето действие, ще продължат да се издават при условията и по реда, определени в Споразумението между Европейската общност и Република Албания за улесняване на издаването на визи.

5. В списъка на документите, валидни за пътуванията на гражданите на двете страни, явяващ се приложение към спогодбата, по отношение на валидните документи за пътуване на гражданите на Република България изразът „паспорт, приравнен към служебния (с придружително писмо на английски език от Министерството на външните работи на Република България)“ се заменя с думите „служебен паспорт“.

В случай че така направеното предложение е приемливо за албанската страна, Министерството на външните работи на Република България предлага тази нота заедно с нотата отговор на Посолството на Република Албания да съставляват Спогодба за изменение на Спогодбата между правителството на Република България и правителството на Република Албания за установяване на облекчен визов режим за гражданите на двете страни, подписана в София на 31 май 2002 г., която спогодба да влезе в сила в 30-дневен срок от датата на получаване на последното писмено уведомление за изпълнението от договарящите страни на вътрешнодържавните процедури, необходими за нейното влизане в сила.

Министерството на външните работи на Република България се ползва от възможността да поднови пред уважаемото Посолство на Република Албания в София уверенията в отличната си към него почит.

София, 16 май 2008 г.

ДО ПОСОЛСТВОТО НА

РЕПУБЛИКААЛБАНИЯ

СОФИЯ

AMBASADA

E REPUBLIKËS SË SHQIPËRISË

Sofje

Посолство на Република Албания

София № 295/2

Посолството на Република Албания в София поднася своите почитания на Министерството на външните работи на Република България в София и има честта да информира за получаването на Вербалната нота № КО 54-04-2/07, дата 16.06.2008 г., във връзка с влязлото в сила на 1 януари 2008 г. Споразумение между Европейската общност и Република Албания за улесняване на издаването на визи, което ще се прилага с предимство пред Спогодбата между правителството на Република България и правителството на Република Албания за установяване на облекчен визов режим за гражданите на двете страни, подписано в София на 31 май 2002 г., и има честта да предложи от името на правителството на Република Албания изменението в Спогодбата между правителството на Република България и правителството на Република Албания за установяване на облекчен визов режим за гражданите на двете страни, както следва: Направеното предложение е приемливо: „1. Член 1 се изменя така: „1. Гражданите на Република България, притежаващи валиден документ за пътуване, могат да влизат, да преминават транзит, временно да пребивават и да напускат територията на Република Албания без визи за срок до 90 дни в рамките на 6 месеца считано от датата на първото влизане.

2. Гражданите на Република Албания, притежаващи валиден документ за пътуване и виза, издадена от дипломатическо или консулско представителство на Република България, могат да влизат, да преминават транзит, да пребивават и да напускат територията на Република България за срока, определен във визата.

3. Гражданите на държавата на всяка от договарящите страни са длъжни да спазват законодателството на държавата на договарящата страна, на чиято територия влизат и пребивават.“

2. В член 3 се създава нова алинея 3: „3. Визите и разрешенията за пребиваване на лицата по член 2, алинея 2 и алинея 3 и по алинея 1 на настоящия член се издават безплатно (без събиране на такси).“

3. Разпоредбите на член 5, член 6, член 7, член 8, член 10 и член 11 прекратяват своето действие.

4. Визите на лицата, граждани на Република Албания, посочени в разпоредбите, които прекратяват своето действие, ще продължат да се издават при условията и по реда, определени в Споразумението между Европейската общност и Република Албания за улесняване на издаването на визи.

5. В списъка на документите, валидни за пътуванията на гражданите на двете страни, явяващ се приложение към спогодбата, по отношение на валидните документи за пътуване на гражданите на Република България изразът „паспорт, приравнен към служебния (с придружително писмо на английски език от Министерството на външните работи на Република България)“ се заменя с думите „служебен паспорт“.“

Посолството на Република Албания има честта да приеме направеното предложение за изменението в Спогодбата между правителството на Република България и правителството на Република Албания за установяване на облекчен визов режим за гражданите на двете страни, тази нота заедно с нотата отговор на Посолството на Република Албания да съставляват Спогодба за изменение на Спогодбата между правителството на Република България и правителството на Република Албания за установяване на облекчен визов режим за гражданите на двете страни, подписано в София на 31 май 2002 г., която спогодба да влезе в сила в 30-дневен срок от датата на получаване на последното писмено уведомление за изпълнението от договарящите страни на вътрешнодържавните процедури, необходими за нейното влизане в сила.

Посолството на Република Албания в София се ползва от възможността да поднови пред уважаемото Министерство на външните работи на Република България в София уверенията в отличната си към него почит.

София, 25 юни 2008 г.