Постановление № 263 от 9 ноември 2010 г. за изменение и допълнение на Постановление № 18 на Министерския съвет от 2003 г. за създаване на Съвет за координация в борбата с правонарушенията, засягащи финансовите интереси на Европейските общности

ПОСТАНОВЛЕНИЕ № 263 ОТ 9 НОЕМВРИ 2010 Г. за изменение и допълнение на Постановление № 18 на Министерския съвет от 2003 г. за създаване на Съвет за координация в борбата с правонарушенията, засягащи финансовите интереси на Европейските общности (обн., ДВ, бр. 13 от 2003 г.; изм. и доп., бр. 49 от 2003 г., бр. 95 от 2004 г., бр. 60 и 93 от 2006 г., бр. 37, 47, 57 и 79 от 2008 г., бр. 39, 71, 97 и 101 от 2009 г. и бр. 5 и 31 от 2010 г.)

МИНИСТЕРСКИЯТ СЪВЕТ ПОСТАНОВИ: § 1. В заглавието на постановлението думите „Европейските общности“ се заменят с „Европейския съюз (АФКОС)“. § 2. В чл. 1 думите „Европейските общности“ се заменят с „Европейския съюз (АФКОС)“. § 3. В чл. 3 се правят следните изменения и допълнения: 1. В ал. 1 думите „трима заместник-председатели“ се заменят със „заместник-председател“.

2. Алинеи 3 и 4 се изменят така: „(3) Заместник-председател на съвета е определен от председателя член на съвета.

(4) Членове на съвета са: министърът по управление на средствата от Европейския съюз, определен от министъра на вътрешните работи заместник-министър на вътрешните работи, ресорните за управлението на евросредства заместник-министър на финансите, заместник-министър на земеделието и храните, заместник-министър на околната среда и водите, заместник-министър на труда и социалната политика, заместник-министър на транспорта, информационните технологии и съобщенията, заместник-министър на икономиката, енергетиката и туризма, заместник-министър на регионалното развитие и благоустройството, както и изпълнителният директор на Държавен фонд „Земеделие“, изпълнителният директор на Изпълнителна агенция „Одит на средствата от Европейския съюз“, директорът на Агенцията за държавна финансова инспекция, изпълнителният директор на Агенцията по обществените поръчки, изпълнителният директор на Националната агенция за приходите, директорът на Агенция „Митници“, изпълнителният директор на Агенция „Пътна инфраструктура“, изпълнителният директор на Изпълнителната агенция по рибарство и аквакултури и директорът на дирекция „Финансово разузнаване“ на Държавна агенция „Национална сигурност“.“ § 4. В чл. 4 се правят следните изменения и допълнения: 1. В ал. 1: а) в т. 1 думите „Европейските общности“ се заменят с „Европейския съюз“; б) в т. 3 след думата „членовете“ се добавя „или председателя“, а думите „Европейските общности“ се заменят с „Европейския съюз“.

2. Алинея 2 се изменя така: „(2) Съветът провежда редовни заседания веднъж на 6 месеца. При необходимост по инициатива на председателя или на член на съвета могат да се насрочват извънредни заседания.“ § 5. В чл. 5 ал. 2 се изменя така: „(2) Заседанията на съвета са редовни, ако на тях присъстват най-малко половината от членовете му. Решенията на съвета се приемат при съгласие на повече от половината от присъстващите членове на съвета.“ § 6. Член 8 се изменя така: „Чл. 8. (1) Членовете на съвета, управляващи евросредства и/или докладващи нередности и измами: 1. определят служител и негов заместник от съответната администрация, отговорни за борбата с измамите и нередностите, които да осъществяват оперативното взаимодействие с дирекцията по чл. 9, като уведомяват дирекцията по чл. 9 за имената, длъжността, структурното звено, електронната поща, факса и телефоните за връзка с определените служители; при промяна в данните в срок 3 дни изпращат актуалната информация на дирекцията по чл. 9; 2. определят един или няколко служители от съответната администрация, отговорни за администрирането на сигналите за нередности и измами и докладването на нередности и измами, които да изпълняват функциите на служители по нередностите; функциите на служител/служители по нередностите могат да се изпълняват и от лицата по т. 1; уведомяват дирекцията по чл. 9 за имената, длъжността, структурното звено, електронната поща, факса и телефоните за връзка със служителите по нередностите; при промяна в данните в срок 3 дни изпращат актуалната информация на дирекцията по чл. 9; 3. организират в ръководените от тях администрации водене в електронен формат на регистър на сигналите за нередности и измами и регистър на нередностите и измамите по всеки управляван/изпълняван от тях финансов инструмент (фонд, програма) на Европейския съюз (ЕС); 4. осигуряват своевременното, законосъобразното и правилното докладване на нередности и измами по фондовете и програмите на ЕС, които управляват/изпълняват; 5. периодично анализират изискванията на acquis относно борбата с нередностите и измамите, засягащи финансовите интереси на Европейския съюз, и ги сравняват с националното законодателство, като резултатите от анализа и предложенията за изпълнение на изискванията се изпращат на дирекцията по чл. 9; 6. осигуряват разясняване на всички служители, имащи отношение към управлението на евросредствата по всеки финансов инструмент на ЕС, който управляват/изпълняват, както и на бенефициентите си дефинициите за нередност и измама; 7. осигуряват на всички служители, имащи отношение към управлението на евросредствата по всеки финансов инструмент на ЕС, който управляват/изпълняват, разясняване на прилагането на процедурите за разкриване, установяване, докладване, последващо проследяване и приключване на всички регистрирани случаи на нередности и измами, свързани с финансовите интереси на ЕС; 8. при поискване изпращат регистрите по т. 3 на дирекцията по чл. 9; 9. отчитат се пред председателя на съвета за изпълнението на приетите от съвета решения.

(2) Членовете на съвета, които не управляват евросредства: 1. определят служител и негов заместник от съответната администрация, отговорни за борбата с измамите и нередностите, които да осъществяват оперативното взаимодействие с дирекцията по чл. 9 и да отговарят за администрирането на сигналите за нередности и измами, като уведомяват дирекцията по чл. 9 за имената, длъжността, структурното звено, електронната поща, факса и телефоните за връзка с определените служители; при промяна в данните в срок 3 дни изпращат актуалната информация на дирекцията по чл. 9; 2. организират в ръководените от тях администрации водене в електронен формат на регистър на сигналите за нередности и измами и го изпращат при поискване на дирекцията по чл. 9; 3. периодично анализират изискванията на acquis относно борбата с нередностите и измамите, засягащи финансовите интереси на Европейския съюз, и ги сравняват с националното законодателство; резултатите от анализа и предложенията за изпълнение на изискванията се изпращат на дирекцията по чл. 9; 4. отчитат се пред председателя на съвета за изпълнението на приетите от съвета решения.“ § 7. В чл. 8а, ал. 1 думите „регистрирани нередности или измами, засягащи бюджета на Европейската общност и националния бюджет“ се заменят с „докладвани нередности и измами, засягащи националния бюджет и бюджета на ЕС“. § 8. В чл. 8б думите „Европейските общности“ се заменят с „Европейския съюз“. § 9. В чл. 9 думите „Европейските общности“ се заменят с „Европейския съюз“. § 10. В чл. 10а думите „чл. 150м, т. 9“ се заменят с „чл. 150м, т. 20“. § 11. Член 11 се изменя така: „Чл. 11. (1) Директорът на дирекцията по чл. 9 при осъществяване на функциите на дирекцията изисква информация, документи и съдействие от членовете на съвета и от други държавни органи, за което уведомява председателя на съвета.

(2) Всички органи, получили сигнали за нередности и измами на основание чл. 150м, т. 9 ППЗМВР, докладват за резултатите от проверката на председателя на съвета в определения от директора на дирекцията по чл. 9 срок.

(3) За всеки случай на отказ за предоставяне на информация, документи или съдействие или забава по ал. 2 от член на съвета или друга държавна структура директорът на дирекцията по чл. 9 съобщава на председателя на съвета. Председателят по своя преценка запознава Министерския съвет, съответния министър или ръководител на институцията, направила забавянето или отказа.“ § 12. В чл. 12 ал. 6 се отменя. § 13. В чл. 15, ал. 1 думите „реда за докладване на сигнали за нередности и измами или на съмнения за нередности и измами по конкретна програма на Европейския съюз“ се заменят с „Наредбата за определяне на процедурите за администриране на нередности по фондове и програми, съфинансирани от ЕС, приета с Постановление № 285 на Министерския съвет от 2009 г. (обн., ДВ, бр. 97 от 2009 г.; изм., бр. 5 от 2010 г.)“. § 14. В чл. 18, ал. 1 думите „системата за сигнализиране и“ се заменят с „процедурите за“. § 15. Създава се чл. 19: „Чл. 19. (1) Изпълнителните органи и структури по смисъла на чл. 2, т. 2 от Регламент (ЕО, Евратом) № 1302/2008 на Комисията относно централната база данни за отстраняванията (ОВ, L 344/12 от 12.12.2008 г.) предоставят на дирекцията по чл. 9 цялата необходима съгласно регламента информация при условията, по реда и според изискванията, посочени в него.

(2) Дирекцията по чл. 9 изпраща получената съгласно ал. 1 информация на Европейската комисия и предоставя достъп до базата данни за отстраняванията на изпълнителните органи и структури по ал. 1 при условията, по реда и според изискванията, посочени в Регламент (ЕО, Евратом) № 1302/2008 на Комисията.

(3) При възникнала необходимост директорът на дирекцията по чл. 9 може да определя срок за предоставянето на информацията по ал. 1, който е задължителен за изпълнение.“ § 16. Параграф 1 от допълнителните разпоредби се отменя. § 17. В § 1а от допълнителните разпоредби се правят следните изменения: 1. Точки 4 и 5 се изменят така: „4. „Административни проверки“ са документални проверки, осъществявани от служителите на дирекцията по чл. 9 съгласно Наредбата за определяне на процедурите за администриране на нередности по фондове и програми, съфинансирани от ЕС, в служебните помещения, използвани от държавните структури, администриращи нередности и измами.

5. Изискванията за необходимата информация, която регистрите за сигнали за нередности и измами и регистрите за нередности и измами трябва да съдържат, се определят с Наредбата за определяне на процедурите за администриране на нередности по фондове и програми, съфинансирани от ЕС.“

2. Точка 6 се отменя.

Заключителни разпоредби § 18. В чл. 5, ал. 3 от Постановление № 131 на Министерския съвет от 2005 г. за определяне на ролята и функциите на националния ръководител и взаимодействието му с ръководителя на програма/ръководителя на управляващ орган по Кохезионния фонд по Регламент № 1164/94 при управление на помощта, предоставена на Република България от Европейския съюз по предприсъединителния инструмент ФАР и Кохезионния фонд по Регламент № 1164/94 (обн., ДВ, бр. 56 от 2005 г.; изм., бр. 106 от 2006 г., бр. 57 от 2008 г. и бр. 39 от 2009 г.) думите „дирекция „Координация на борбата с правонарушенията, засягащи финансовите интереси на Европейските общности“ в администрацията на Министерския съвет“ се заменят с „дирекция „Координация на борбата с правонарушенията, засягащи финансовите интереси на Европейския съюз (АФКОС)“ в Министерството на вътрешните работи“. § 19. В чл. 25, ал. 6 от Постановление № 121 на Министерския съвет от 2007 г. за определяне на реда за предоставяне на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз (обн., ДВ, бр. 45 от 2007 г.; изм., бр. 38, 61, 81 и 95 от 2008 г., бр. 7, 16 и 93 от 2009 г. и бр. 31 и 44 от 2010 г.) думите „Европейските общности“ се заменят с „Европейския съюз“. § 20. В чл. 3, ал. 2 от Постановление № 70 на Министерския съвет от 2010 г. за координация при управлението на средствата от Европейския съюз (обн., ДВ, бр. 31 от 2010 г.; изм., бр. 64 от 2010 г.) думите „Европейските общности“ се заменят с „Европейския съюз“. § 21. В Правилника за прилагане на Закона за Министерството на вътрешните работи, приет с Постановление № 126 на Министерския съвет от 2006 г. (обн., ДВ, бр. 47 от 2006 г.; изм. и доп., бр. 24 от 2007 г., бр. 44 и 91 от 2008 г., бр. 1 и 68 от 2009 г., бр. 5 от 2010 г.; попр., бр. 8 от 2010 г.; изм., бр. 40 от 2010 г.), се правят следните изменения и допълнения: 1. В чл. 20, ал. 1, т. 12 думите „Европейските общности“ се заменят с „Европейския съюз“.

2. В чл. 150м: а) навсякъде в текста думите „Европейските общности“ се заменят с „Европейския съюз“; б) в т. 7 след думите „национално ниво за докладване“ се добавя „до Европейската комисия“; в) точка 8 се изменя така: „8. осъществява оперативно сътрудничество и взаимодействие със служителите, определени съгласно чл. 8, ал. 1, т. 1 и 2 и ал. 2, т. 1 от Постановление № 18 на Министерския съвет от 2003 г. за създаване на Съвет за координация в борбата с правонарушенията, засягащи финансовите интереси на Европейския съюз (ДВ, бр. 13 от 2003 г.), наричано по-нататък „Постановление № 18 на Министерския съвет от 2003 г.;“ г) в т. 14 думите „или на заместник-председателите“ се заличават; д) в т. 16 думите „чл. 280 от Договора за Европейската общност“ се заменят с „чл. 325 от Договора за функционирането на Европейския съюз (ОВ, серия С, бр. 83 от 30.03.2010 г.)“. § 22. В чл. 48, т. 9 от Устройствения правилник на Държавен фонд „Земеделие“, приет с Постановление № 255 на Министерския съвет от 2009 г. (обн., ДВ, бр. 87 от 2009 г.; изм., бр. 90 от 2009 г. и бр. 47 от 2010 г.), думите „Европейските общности“ се заменят с „Европейския съюз“. § 23. В Наредбата за определяне на процедурите за администриране на нередности по фондове и програми, съфинансирани от Европейския съюз, приета с Постановление № 285 на Министерския съвет от 2009 г. (обн., ДВ, бр. 97 от 2009 г.; изм., бр. 5 от 2010 г.), се правят следните изменения и допълнения: 1. Навсякъде в текста думите „Европейските общности“ се заменят с „Европейския съюз“.

2. В чл. 9 след думата „нередности“ се добавя „и измами“.

3. В чл. 11, ал. 2 след думите „следната информация“ се добавя „дата и регистрационен номер на сигнала“ и се поставя запетая. § 24. Постановлението влиза в сила от деня на обнародването му в „Държавен вестник“.

Министър-председател: Бойко Борисов

За главен секретар на Министерския съвет: Веселин Даков