Постановление № 96 от 18 май 2010 г. за изменение и допълнение на Тарифата за таксите, които се събират от органите на държавния здравен контрол по Закона за здравето, приета с Постановление № 242 на Министерския съвет от 2007 г.

ПОСТАНОВЛЕНИЕ № 96 ОТ 18 МАЙ 2010 Г. за изменение и допълнение на Тарифата за таксите, които се събират от органите на държавния здравен контрол по Закона за здравето, приета с Постановление № 242 на Министерския съвет от 2007 г. (ДВ, бр. 83 от 2007 г.)

МИНИСТЕРСКИЯТ СЪВЕТ ПОСТАНОВИ: § 1. Създава се чл. 36: „Чл. 36. За извършване на официален контрол върху вноса на храни от неживотински произход по Регламент (ЕО) № 669/2009 на Комисията от 24 юли 2009 г. за прилагане на Регламент (ЕО) № 882/2004 на Европейския парламент и на Съвета по отношение на засиления официален контрол върху вноса на някои фуражи и храни от неживотински произход и за изменение на Решение 2006/504/ЕО (ОВ, L 194 от 25.07.2009 г.) и Регламент (ЕО) № 1152/2009 на Комисията от 27 ноември 2009 г. за налагане на специални условия за вноса на определени храни, внасяни от някои трети страни, във връзка с рисковете от замърсяване на тези продукти с афлатоксини и за отмяна на Решение 2006/504/ЕО (ОВ, L 313 от 28.11.2009 г.) се събират такси, както следва: 1. за преглед и оценка на документацията, попълване и подписване на общ документ за влизане (Приложение № 2 на Регламент (ЕО) № 669/2009) на пратка храни от неживотински произход по подадено уведомление по Регламент (ЕО) № 669/2009 и Регламент (ЕО) № 1152/2009 – 30 лв.; 2. за извършване на идентификационна и физическа проверка, попълване, подписване и подпечатване на общ документ за влизане (Приложение № 2 на Регламент (ЕО) № 669/2009) на пратка храни от неживотински произход по Регламент (ЕО) № 669/2009 и Регламент (ЕО) № 1152/2009 – 35 лв.; 3. за вземане на проби за анализ на пратка храни от неживотински произход по показатели, посочени в Регламент (ЕО) № 669/2009 и Регламент (ЕО) № 1152/2009 – 40 лв.; 4. за извършване на лабораторен анализ на пратка храни от неживотински произход по показатели, посочени в Регламент (ЕО) № 669/2009 и Регламент (ЕО) № 1152/2009: 4.1. за афлатоксини в храни – 186 лв.; 4.2. за кадмий и олово в храни – 16 лв.; 4.3. за охратоксин А в храни – 69 лв.; 4.4. за остатъчни количества от органофосфорни пестициди в храни – 32 лв.; 4.5. за остатъчни вещества от пестициди, анализирани посредством многокомпонентни методи – 321 лв.; 4.6. за пестициди „Метомил“ и „Оксамил“ в храни – 66 лв.; 4.7. за пестицид „Амитраз“ в круши – 56 лв.; 4.8. за оцветители тип „Судан I, II, III и IV“ – 64 лв.“ § 2. В параграф единствен от заключителната разпоредба след думите „Закона за здравето“ се добавя „и чл. 36в от Закона за храните“.

Заключителна разпоредба § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков