Административният съд – София-град, на основание чл. 181, ал. 1 и 2 АПК съобщава, че е постъпил протест на прокурор при Софийската градска прокуратура – М. Малинова, срещу чл. 142, чл. 1463 и чл. 150 от Наредбата за организация на движението на територията на Столичната община, приета с Решение № 332 по протокол № 48 от 19.05.2005 г.; посл. изм. и доп. с Решение № 521 по протокол № 48 от 26.09.2013 г., в частта им за санкциите поради несъответствие със законови разпоредби, по което е образувано административно дело № 8523/2017 г. по описа на Административния съд – София-град, ХХ тричленен състав, насрочено за разглеждане в открито съдебно заседание на 3.11.2017 г. от 10,30 ч. Всеки, който има правен интерес, може да се присъедини към оспорването или да встъпи като страна наред с административния орган до началото на устните състезания при всяко положение на делото, без да има право да иска повтаряне на извършени процесуални действия.