Наредба за изменение и допълнение на Наредба № Iз-1935 от 2006 г. за организацията, функциите и дейността на заведенията за отрезвяване

МИНИСТЕРСТВО НА ВЪТРЕШНИТЕ РАБОТИ

МИНИСТЕРСТВО НА ЗДРАВЕОПАЗВАНЕТО

Наредба за изменение и допълнение на Наредба № Iз-1935 от 2006 г. за организацията, функциите и дейността на заведенията за отрезвяване (ДВ, бр. 91 от 2006 г.) § 1. Член 3 се изменя така: „Чл. 3. При изпълнение на предоставените им функции служителите в заведенията за отрезвяване си сътрудничат и взаимодействат на съответното ниво с другите структури на МВР, с органите на държавна власт, местно само- управление и местна администрация, както и с неправителствени организации.“ § 2. В чл. 4, ал. 5 думите „Национална служба „Полиция“ се заменят с „Главна дирекция „Охранителна полиция“. § 3. В чл. 6, ал. 1, изречение второ думите „съответната областна дирекция „Полиция“ се заменят със „Столична дирекция на вътрешните работи (СДВР)/съответната областна дирекция на Министерството на вътрешните работи (ОДМВР)“. § 4. В чл. 13 думите „съответната областна дирекция „Полиция“ на МВР“ се заменят със „СДВР или ОДМВР“. § 5. В чл. 18 ал. 8 се отменя. § 6. Параграф 3 от преходните и заключителните разпоредби се изменя така: „§ 3. Изпълнението на наредбата се възлага на директора на Главна дирекция „Охранителна полиция“, на директорите на СДВР и ОДМВР, на министъра на здравеопазването и на директорите на регионалните здравни инспекции.“

Преходна и заключителна разпоредба § 7. (1) В двумесечен срок от влизане в сила на наредбата директорът на Главна дирекция „Охранителна полиция“ утвърждава правилник за вътрешния ред в заведенията за отрезвяване.

(2) До утвърждаване на правилника по предходната алинея се прилага правилникът, утвърден по досегашния ред, доколкото не противоречи на тази наредба.

Министър на вътрешните работи: Цв. Цветанов

Министър на здравеопазването: Ст. Константинов