Постановление № 118 от 15 юни 2012 г. за изменение и допълнение на нормативни актове на Министерския съвет

ПОСТАНОВЛЕНИЕ № 118 ОТ 15 ЮНИ 2012 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Устройствения правилник на Изпълнителната агенция по сортоизпитване, апробация и семеконтрол, приет с Постановление № 85 на Министерския съвет от 2000 г. (обн., ДВ, бр. 43 от 2000 г.; изм. и доп., бр. 88 от 2001 г., бр. 64 и 111 от 2003 г., бр. 48 от 2006 г., бр. 62 от 2007 г., бр. 71 и 76 от 2008 г. и бр. 9 от 2011 г.), се правят следните изменения и допълнения: 1. В чл. 7, ал. 1: а) създава се нова т. 23: „23. взема решения за провеждане на процедури за възлагане на обществени поръчки в съответствие с действащото законодателство;“ б) досегашните т. 23 – 25 стават съответно т. 24 – 26.

2. В чл. 10: а) създава се нова ал. 4: „(4) Главният секретар организира работата с предложенията и сигналите в съответствие с глава осма на Административнопроцесуалния кодекс.“; б) досегашните ал. 4 и 5 стават съответно ал. 5 и 6.

3. В чл. 11: а) в ал. 1 числото „251“ се заменя със „190“; б) алинея 4 се изменя така: „(4) Специализираната администрация осъществява основните функции на агенцията и е организирана във: 1. Главна дирекция „Сортоизпитване, апробация и семеконтрол“ с териториални звена; 2. дирекция „Централна лаборатория“.“

4. В чл. 13: а) думата „Сортоизпитване“ се заменя със „Сортоизпитване, апробация и семеконтрол“; б) в т. 1: аа) в буква „а“ думите „по тест“ се заличават; бб) буква „б“ се изменя така: „б) изпитване за биологични и стопански качества;“ вв) букви „в“ – „е“ се заличават; в) точка 2 се изменя така: „2. изготвя доклад за резултатите от сортоизпитването, който се разглежда от експертна комисия, назначена от изпълнителния директор на ИАСАС;“ г) в т. 4 и 5 думите „по тест“ се заличават; д) точка 8 се изменя така: „8. сключва договори с външни организации за изпитване на сортовете по функционални направления за целите на сортоизпитването за БСК;“ е) точки 9 и 10 се отменят; ж) точки 12 – 15 се изменят така: „12. изготвя планове и разпределя семената за залагане на опитите; 13. поддържа сравнителна колекция семена и база данни от общоизвестни сортове за целите на сортоизпитването; 14. организира провеждане на обучение на кандидатите за сортоизпитватели при издаване на удостоверение за сортоизпитватели и при осъществяване на контрол върху дейността им; 15. контролира физическите и юридическите лица, получили разрешение по чл. 18, ал. 3 ЗППМ;“ з) точка 17 се изменя така: „17. осъществява последващ контрол на предлагания на пазара посевен материал;“ и) точка 20 се изменя така: „20. съставя и публикува на сайта на ИАСАС бюлетини с резултатите от сортоизпитването на признатите сортове;“ к) създават се т. 22 – 34: „22. осъществява контрол при производството, заготовката, разпространяването, търговията и съхраняването на посевния и посадъчния материал, хмел и продукти от хмел; 23. извършва сертификация, одобряване, окачествяване и контрол на посевния и посадъчния материал съгласно ЗППМ и сертификация на хмел и продукти от хмел в съответствие с правото на Европейския съюз; 24. извършва системни прегледи, наблюдения и апробации на семепроизводствени посеви и маточни насаждения чрез спазване на нормативно утвърдени методики; 25. контролира заготовката на произведения посадъчен материал за търговия в страната и за износ; 26. извършва пробовземане и анализ за определяне посевните качества на произведения и търгуван в страната посевен материал, като издава съответните документи; 27. окачествява произведения в страната посадъчен материал, както и посадъчния материал, предназначен за износ, и от внос и издава документ за качество; 28. извършва контролна официална полска инспекция по искане на собствениците на семепроизводствени посеви и маточни насаждения; 29. организира курсове и провежда обучение на полски инспектори и контролира дейността им; 30. провежда изпити за полски инспектори – физически лица; 31. участва в сътрудничество с международни организации в областта на контрола на посевния и посадъчния материал; 32. извършва регистрация и води регистър на лицата по чл. 28 ЗППМ; 33. изготвя и публикува на сайта на ИАСАС Официалната сортова листа на Република България; 34. уведомява Европейската комисия за новопризнатите сортове от земеделски растителни видове и за настъпилите промени в Официалната сортова листа.“

5. Член 14 се отменя.

6. Член 15 се изменя така: „Чл. 15. (1) Работното време на администрацията е 8 часа дневно с променливи граници от 7,30 до 18,30 ч с почивка 30 минути, която може да се ползва между 12,00 и 14,00 ч, и с период на задължително присъствие от 10,00 до 16,00 ч.

(2) Продължителността и редът за отчитане на работното време по ал. 1 се определят със заповед на главния секретар.“

7. Приложението към чл. 11, ал. 1 се изменя така: „Приложение към чл. 11, ал. 1

Обща численост на служителите в организационните структури и административните звена на агенцията – 190 щатни бройки

Изпълнителен директор 1

Главен секретар 1

Обща администрация 22 в т.ч.: дирекция „Административно и финансово обслужване“ 22

Специализирана администрация 166 в т.ч.: Главна дирекция „Сортоизпитване, апробация и семеконтрол“ с териториални звена 148 дирекция „Централна лаборатория“ 18“. § 2. В Устройствения правилник на Министерството на земеделието и храните, приет с Постановление № 265 на Министерския съвет от 2009 г. (обн., ДВ, бр. 90 от 2009 г.; изм. и доп., бр. 4, 41 и 52 от 2010 г., бр. 39, 49 и 50 от 2011 г. и бр. 14 и 15 от 2012 г.), се правят следните изменения и допълнения: 1. В чл. 22: а) точка 2 се отменя; б) точка 7 се изменя така: „7. дирекция „Административно обслужване и обществени поръчки“;“ в) създава се т. 8: „8. дирекция „Електронно управление“.“

2. Член 24 се отменя.

3. В чл. 29: а) думите „Обществени поръчки“ се заменят с „Административно обслужване и обществени поръчки“:“; б) създават се т. 8 – 16: „8. организира и осъществява дейностите по регистрирането и движението на документалния фонд на министерството посредством Автоматизираната система за управление на документооборота; 9. класира в дела, систематизира и съхранява съгласно Номенклатурата на делата със срокове за съхраняването им всички документи, създадени от дейността на министерството; 10. организира и осъществява дейностите по използването на документите, съхранявани в деловодството и в учрежденския архив на министерството; 11. предоставя справки за състоянието и движението на документите, регистрирани в Автоматизираната система за управление на документооборота; 12. организира дейностите по предоставяне на информация и административни услуги на физически и юридически лица; 13. координира техническата дейност по подготовката и съгласуването на проекти на актове на министерството и организира внасянето им за разглеждане на заседания на Министерския съвет; 14. осигурява необходимата информация на членовете на политическия кабинет и на главния секретар на министерството относно провеждането на заседанията на Министерския съвет; 15. организира информирането на политическия кабинет и служителите на министерството относно актове на Министерския съвет, които засягат или са свързани с дейността на министерството; 16. организира дейността по съгласуване, одобряване и изпращане за обнародване в „Държавен вестник“ на нормативни актове, които се издават от министъра.“

4. Създава се чл. 29а: „Чл. 29а. Дирекция „Електронно управление“: 1. изготвя и провежда секторна стратегия за електронното управление в министерството и във второстепенните разпоредители с бюджетни кредити към министъра в съответствие с Общата стратегия за електронно управление в Република България 2011 – 2015 г.; 2. разработва програми за реализация на стратегията, включително ресурсното осигуряване на мерките по нея; 3. координира дейностите по прилагането на Закона за електронното управление и подзаконовите нормативни актове по прилагането му в министерството и във второстепенните разпоредители; 4. отговаря за изменението на нормативни актове, регламентиращи предоставянето на административни услуги, с цел съобразяването им със Закона за електронното управление; 5. отговаря за изпълнението на решенията на съвета по електронно управление в обхвата на структурите на министерството и второстепенните разпоредители; 6. отговаря за реинженеринга на процесите по предоставяне на административни услуги с цел преминаване към предоставянето им и по електронен път; 7. отговаря за реализирането на електронни административни услуги в съответствие със Закона за електронното управление и подзаконовите нормативни актове по прилагането му; 8. отговаря за общосистемната интеграция на електронния документооборот и електронната идентификация в структурата на министерството в съответствие със Закона за електронното управление и подзаконовите нормативни актове по прилагането му; 9. отговаря за въвеждането и внедряването на системи в структурата на министерството, свързани с електронното правителство, и за въвеждането на правила и технологии за информационна сигурност и оперативна съвместимост на документите и данните, обменяни между администрациите в съответствие с действащата нормативна уредба; 10. отговаря за интеграцията на ИКТ системите на министерството с цел унификация на данни и е-услуги; 11. отговаря за интеграцията на ИКТ системите на министерството към централните системи на електронното правителство в съответствие с изискванията на наредбите за оперативна съвместимост и информационна сигурност; 12. осигурява съвместно с органите по сигурността на информацията защитата на класифицирана информация в електронен вид; 13. участва и съгласува дейностите в министерството и във второстепенните разпоредители по доставка на хардуер, софтуер и системни решения в съответствие с изискванията за оперативна съвместимост и информационна сигурност; 14. участва в разработването на прогнозите и проектобюджета на министерството, както и в изпълнението на програмите от програмния бюджет на министерството; 15. организира и осигурява техническата поддръжка на информационно-комуникационната инфраструктура на министерството, системния софтуер и хардуера; 16. осигурява поддържането и функционирането на системата за електронен документооборот и организира издаването, използването, подновяването и прекратяването на удостоверения за електронен подпис; 17. поддържа служебните регистри на потребителите за достъп до компютърната мрежа на министерството и на компютърната техника; 18. поддържа и актуализира вътрешната информационна система – интранет; 19. проучва, съгласува и контролира закупуването на нов хардуер, както и внедряването на регистри, база данни и нови съвременни технологии с цел повишаване на сигурността и ефективността на съществуващите информационни и комуникационни системи, както и въвеждането на нови софтуерни решения в министерството и във второстепенните разпоредители с бюджетни кредити към министъра в съответствие с изискванията на Закона за електронното управление.“

5. В приложението към чл. 15, ал. 2: а) на ред „Обща численост на персонала в Министерството на земеделието и храните“ числото „584“ се заменя с „599“; б) на ред „дирекция „Вътрешен одит“ числото „11“ се заменя с „13“; в) на ред „дирекция „Наблюдение, координация и контрол на Разплащателната агенция“ числото „11“ се заменя с „13“; г) на ред „Обща администрация“ числото „152“ се заменя със „154“; д) на ред „дирекция „Човешки ресурси“ числото „9“ се заменя с „11“; е) ред „дирекция „Административно обслужване и информационно-комуникационни технологии 31“ се заличава; ж) на ред „дирекция „Финансово управление, бюджет и счетоводство“ числото „52“ се заменя с „53“; з) на ред „дирекция „Управление на собствеността и държавно участие“ числото „33“ се заменя с „26“; и) ред „дирекция „Обществени поръчки“ се изменя така: „дирекция „Административно обслужване и обществени поръчки“ 38“; к) след ред „дирекция „Обществени поръчки“ се създава ред „дирекция „Електронно управление“ 11“; л) на ред „Специализирана администрация“ числото „353“ се заменя с „362“; м) на ред „дирекция „Правно-нормативни дейности“ числото „22“ се заменя с „24“; н) на ред „дирекция „Директни плащания и пазарна подкрепа“ числото „20“ се заменя с „22“; о) на ред „дирекция „Растениевъдство“ числото „17“ се заменя с „19“; п) на ред „дирекция „Животновъдство“ числото „23“ се заменя с „24“; р) на ред „дирекция „Хидромелиорации“ числото „10“ се заменя с „12“. § 3. В Постановление № 125 на Министерския съвет от 2006 г. за приемане на Устройствен правилник на Министерството на земеделието и храните (обн., ДВ, бр. 48 от 2006 г.; изм. и доп., бр. 15, 62 и 77 от 2007 г., бр. 71, 76 и 83 от 2008 г., бр. 3, 42, 84 и 90 от 2009 г., бр. 4, 22, 41, 84 и 101 от 2010 г., бр. 9, 15, 49, 50, 52, 59 и 72 от 2011 г. и бр. 14 от 2012 г.) в приложението към чл. 2, ал. 3 се правят следните изменения: 1. В т. 11 числото „248“ се заменя със „190“.

2. В т. 16 числото „75“ се заменя с „80“. § 4. В Устройствения правилник на Изпълнителната агенция по горите, приет с Постановление № 173 на Министерския съвет от 2011 г. (ДВ, бр. 49 от 2011 г.), се правят следните изменения: 1. Член 33 се изменя така: „Чл. 33. (1) Работното време на администрацията е 8 часа дневно с променливи граници от 7,30 до 18,30 ч с почивка 30 минути, която може да се ползва между 12,00 и 14,00 ч, с период на задължително присъствие от 10,00 до 16,00 ч.

(2) Индивидуалното работно време на служителите и редът за отчитането му се определят със заповед на главния секретар на агенцията.“

2. В приложението към чл. 6, ал. 2: а) на ред „дирекция „Административно, правно и информационно обслужване“ числото „28“ се заменя с „27“; б) на ред „дирекция „Инвентаризация и промени в горските територии“ числото „24“ се заменя с „25“. § 5. В Устройствения правилник на Българската агенция по безопасност на храните, приет с Постановление № 35 на Министерския съвет от 2011 г. (обн., ДВ, бр. 15 от 2011 г.; изм., бр. 59 от 2011 г. и бр. 1 от 2012 г. ), чл. 52 се изменя така: „Чл. 52. (1) Работното време на служителите на агенцията е с продължителност 8 часа дневно с променливи граници от 8,00 до 19,00 ч с почивка 30 минути, която може да се ползва между 12,00 и 14,00 ч, и с период на задължително присъствие от 10,00 до 16,30 ч.

(2) Продължителността на работното време по ал. 1 не се отнася за служителите на агенцията, които работят при специфични условия на труд.

(3) Продължителността и редът за отчитане на работното време по ал. 1 се определят със заповед на изпълнителния директор на БАБХ.“ § 6. В Устройствения правилник на Изпълнителната агенция по лозата и виното, приет с Постановление № 223 на Министерския съвет от 2000 г. (обн., ДВ, бр. 90 от 2000 г.; изм. и доп., бр. 107 от 2000 г., бр. 44 и 88 от 2001 г., бр. 39 от 2002 г., бр. 70 и 111 от 2003 г., бр. 78 от 2005 г., бр. 48 от 2006 г., бр. 62 от 2007 г., бр. 71 и 76 от 2008 г. и бр. 84 от 2010 г.), чл. 14 се изменя така: „Чл. 14. (1) Работното време на администрацията е 8 часа дневно с променливи граници от 8,00 до 18,00 ч с почивка 30 минути, която може да се ползва между 12,00 и 14,00 ч, и с период на задължително присъствие от 10,00 до 16,00 ч.

(2) Продължителността и редът за отчитане на работното време по ал. 1 се определят със заповед на главния секретар.“ § 7. В Устройствения правилник на Изпълнителната агенция по селекция и репродукция в животновъдството към министъра на земеделието и храните, приет с Постановление № 13 на Министерския съвет от 2011 г. (ДВ, бр. 9 от 2011 г.), в чл. 15 се правят следните изменения и допълнения: 1. Алинея 1 се изменя така: „(1) Работното време на администрацията е 8 часа дневно с променливи граници от 7,30 до 18,30 ч с почивка 30 минути, която може да се ползва между 12,00 и 14,00 ч, и с период на задължително присъствие от 10,00 до 16,00 ч.“

2. Създава се нова ал. 2: „(2) Продължителността и редът за отчитане на работното време по ал. 1 се определят със заповед на главния секретар.“

3. Досегашната ал. 2 става ал. 3.

Заключителна разпоредба § 8. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков