Наредба за изменение и допълнение на Наредба № 34 от 1999 г. за таксиметров превоз на пътници

МИНИСТЕРСТВО НА ТРАНСПОРТА

Наредба за изменение и допълнение на Наредба № 34 от 1999 г. за таксиметров превоз на пътници (обн., ДВ, бр. 109 от 1999 г.; изм., ДВ, бр. 50 и 95 от 2000 г., бр. 30 от 2002 г., бр. 107 от 2003 г., бр. 29 и 111 от 2004 г., бр. 23 и 58 от2005 г., бр. 46 от 2006 г.) § 1. В чл. 9 се правят следните изменения и допълнения: 1. Думите “началника на РО ДАИ” се заменят с “директора на съответната регионална дирекция “Автомобилна администрация”.

2. Създава се т. 8: “8. документ, удостоверяващ съгласието на собственика на автомобила да бъде вписан в списъка към удостоверението за регистрация, когато автомобилът не е собственост на превозвача.” § 2. В чл. 10 се създават ал. 4 и 5: “(4) За вписване на автомобили в списъка към удостоверението за регистрация превозвачът подава заявление с данни за автомобилите по образец (приложение № 5а).

(5) При вписване за първи път в регистъра по чл. 9 от датата на първата регистрация на моторното превозно средство не трябва да са изтекли повече от 5 години.” § 3. В чл. 10б, ал. 1, т. 2 се създава буква “в”: “в) собственикът на автомобил, вписан в списъка към удостоверението за регистрация, оттегли съгласието си по чл. 9, т. 8. ” § 4. В чл. 10в думите “чл. 10а, ал. 1” се заменят с “чл. 10, ал. 4”. § 5. В чл. 14 се правят следните изменения и допълнения: 1. В ал. 1: а) създава се т. 5: “5. данни за моторните превозни средства, с които превозвачът извършва превозите: а) регистрационен номер; б) идентификационен номер; в) марка и модел; г) дата на първа регистрация.”; б) досегашната т. 5 става т. 6.

2. В ал. 2 след думата “превозвач” се добавя “както и в случаите по чл. 10б, ал. 1, т. 2”. § 6. В чл. 15, ал. 4 думите “началникът на съответния РО ДАИ” се заменят с “директора на съответната регионална дирекция “Автомобилна администрация”. § 7. В чл. 21 се създават ал. 3 и 4: “(3) Допускат се отклонения по отношение на формата, общите размери и броя на знака “Такси” по т. 1 на ал. 1, както следва: 1. за общите размери: от -25 до +50 %; 2. за броя: до 2.

(4) Отклоненията по ал. 3 се допускат, когато знакът “Такси” по т. 1 на ал. 1 е част от интегрирано специално монтирано за целта устройство (багажник) от одобрен тип.” § 8. В приложение № 2 към чл. 6, ал. 3 думата “Началник” се заменя с “Директор на РД “АА”. § 9. В приложение № 3 към чл. 8 думите “Началник РОДАИ” се заменят с “Директор на РД “АА”. § 10. В приложение № 4 към чл. 9 думите “НАЧАЛНИКА НА РОДАИ” се заменят с “ДИРЕКТОРА НА РД “АА”. § 11. В приложение № 5а към чл. 10а, ал. 1 думите “НАЧАЛНИКА НА РОДАИ” се заменят с “ДИРЕКТОРА НА РД “АА”. § 12. В приложение № 7 към чл. 18, т. 5 думите “Началник отдел” се заменят с “Директор на РД “АА”. § 13. В приложение № 12 към чл. 31, ал. 1, т. 5 думите “Началник РОДАИ” се заменят с “Директор на РД “АА”.

Министър: П. Мутафчиев