Постановление № 372 от 29 декември 2011 г. за изменение и допълнение на Устройствения правилник на Държавната комисия за енергийно и водно регулиране и на нейната администрация, приет с Постановление № 122 на Министерския съвет от 2004 г.

ПОСТАНОВЛЕНИЕ № 372 ОТ 29 ДЕКЕМВРИ 2011 Г. за изменение и допълнение на Устройствения правилник на Държавната комисия за енергийно и водно регулиране и на нейната администрация, приет с Постановление № 122 на Министерския съвет от 2004 г. (обн., ДВ, бр. 52 от 2004 г.; изм. и доп., бр. 49 и 83 от 2005 г., бр. 48 от 2006 г., бр. 52 от 2008 г., бр. 58 от 2010 г. и бр. 57 от 2011 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 17, ал. 3 изречение второ се заличава. § 2. В чл. 19 се правят следните изменения и допълнения: 1. В ал. 1 думите „Административно и финансово-счетоводно обслужване“ се заменят с „Административно обслужване и финансово-стопанска дейност“.

2. В ал. 2: а) в основния текст думите „Административно и финансово-счетоводно обслужване“ се заменят с „Административно обслужване и финансово-стопанска дейност“; б) в т. 1: аа) в буква „а“ след думата „комисията“ се поставя точка и запетая и текстът до края се заличава; бб) в буква „б“ след думата „решения;“ се добавя „следи за изпълнението на“; вв) букви „д“ и „е“ се отменят; б) в т. 2: аа) буква „д“ се отменя; бб) в буква „е“ в началото се добавя „администрира и“; вв) в буква „и“ накрая се добавя „и осъществява контрол по изпълнението на сключените договори“; в) в т. 3: аа) в основния текст думите „стопанското обслужване“ се заменят със „стопанската дейност“; бб) буква „ж“ се отменя.

3. В ал. 3, т. 3 се създава буква „ж“: „ж) води регистър и предоставя информация по Закона за достъп до обществена информация.“ § 3. Член 20 се изменя така: „Чл. 20. Специализираната администрация подпомага комисията при осъществяване на правомощията й по ЗЕ и ЗРВКУ и е организирана в една главна дирекция и пет дирекции: 1. дирекция „Правна“; 2. дирекция „Икономически анализи и регулаторен одит“; 3. дирекция „Регулиране и контрол – Електроенергетика и Топлоенергетика“; 4. дирекция „Регулиране и контрол – Природен газ“; 5. дирекция „Регулиране и контрол – Водоснабдителни и канализационни услуги“; 6. Главна дирекция „Разглеждане на жалби и решаване на спорове“.“ § 4. В чл. 23 се правят следните изменения и допълнения: 1. Основният текст се изменя така: „Дирекция „Регулиране и контрол – Електроенергетика и Топлоенергетика“ осигурява дейностите в областта на електроенергетиката, топлоснабдяването и комбинираното производство на електрическа и топлинна енергия, свързани със:“.

2. В т. 1: а) буква „и“ се изменя така: „и) участва в разработването на условията и правилата за снабдяване на потребителите с електрическа и топлинна енергия, включително нормите за качество на услугите на енергийните предприятия;“ б) буква „н“ се изменя така: „н) проверява и анализира предложения на преносното или разпределителните предприятия относно принадлежността на електропроводите и прилежащите им уредби към преносните или разпределителните мрежи, както и предложенията на преносните предприятия относно принадлежността на топлопроводите и прилежащите им уредби и съоръжения към преносните мрежи, и подготвя предложение за решение на комисията по тези предложения;“ в) букви „п“ и „р“ се изменят така: „п) разработва методики за определяне на допустимите технологични разходи на електрическа енергия при производство, пренос и разпределение на електрическа енергия, както и за определяне на допустимите технологични разходи на топлинна енергия при производство и пренос; р) анализира предложенията на енергийните предприятия, извършва проверка и предлага на комисията определяне на конкретните допустими размери на технологични разходи на електрическа енергия при производство, пренос и разпределение на електрическа енергия, както и допустимите размери на технологичните разходи на топлинна енергия при производство и пренос съгласно съответните методики;“ г) създават се букви „т“ и „у“: „т) анализира предложените от енергийните предприятия правила за работа на оператора на мрежата и за изпълнение на услугите, при необходимост прави предложения за изменението им, подготвя документи за одобряването им; у) изчислява конкретния размер на дължимите такси по ЗЕ.“

3. В т. 3 буква „а“ се изменя така: „а) извършва периодични и извънредни проверки по спазване на условията по издадените лицензии, ЗЕ и подзаконовите актове по прилагането му, правилата за търговия с електрическа енергия, задълженията за предоставяне на достъп до мрежите за пренос и разпределение на електрическа енергия, задълженията за предоставяне на достъп до мрежите за пренос на топлинна енергия, техническите правила на мрежите, прилагането на утвърдените и определените от комисията цени, условията и правилата за снабдяване на потребителите с електрическа и топлинна енергия, включително нормите за качество на услугите;“.

4. В т. 5 буква „а“ се изменя така: „а) извършва необходимите проверки и подготвя издаването на сертификати на производителите на електрическа енергия за произхода на стоката електрическа енергия, произведена от възобновяеми енергийни източници и по комбиниран начин, и зелени сертификати на производители на електрическа енергия, използващи възобновяеми енергийни източници, и на производителите на електрическа енергия, произведена по комбиниран начин;“. § 5. В чл. 24, т. 1 се създава буква „т“: „т) изчислява конкретния размер на дължимите такси по ЗЕ;“. § 6. Член 25 се отменя. § 7. В чл. 25а, т. 1 се създава буква „з“: „з) изчислява конкретния размер на дължимите такси по ЗРВКУ;“. § 8. Приложението към чл. 12, ал. 2 се изменя така: „Приложение към чл. 12, ал. 2

Численост на персонала в организационните структури и административните звена на Държавната комисия за енергийно и водно регулиране – 128 щатни бройки

Председател 1

Членове на комисията 6

Главен секретар 1

Вътрешен одитор 1

Служител по сигурността на информацията 1

Финансов контрольор 1

Обща администрация 21 в т.ч.: дирекция „Административно обслуж- ване и финансово-стопанска дейност“ 11 дирекция „Информационно обслуж- ване и човешки ресурси“ 10

Специализирана администрация 96 в т.ч.: Главна дирекция „Разглеждане на жалби и решаване на спорове“ 21 дирекция „Правна“ 12 дирекция „Икономически анализи и регулаторен одит“ 12 дирекция „Регулиране и контрол – Елек- троенергетика и Топлоенергетика“ 22 дирекция „Регулиране и контрол –

Природен газ“ 13 дирекция „Регулиране и контрол – Водо- снабдителни и канализационни услуги“ 16“.

Заключителна разпоредба § 9. Постановлението влиза в сила от 1януари 2012 г.

Министър-председател: Бойко Борисов

За главен секретар на Министерския съвет: Веселин Даков