Административният съд – Бургас, на основание чл. 188 във връзка с чл. 181, ал. 1 и 2 АПК обявява, че е постъпил протест от прокурор при Окръжната прокуратура – Бургас, против разпоредбата на чл. 71, ал. 1, т. 5 от Наредба № 5 за реда за придобиване, управление и разпореждане с общинско имущество на община Несебър, приета с Решение № 397 от 20.05.2005 г. на Общинския съвет – гр. Несебър. По протеста е образувано адм.д. № 3244/2017 г. по описа на Административния съд – Бургас, което е насрочено за 18.01.2018 г. от 11,10 ч.