Постановление № 170 от 7 юли 2009 г. за изменение на Постановление № 72 на Министерския съвет от 2009 г. за одобряване на бюджетни кредити по инвестиционната програма за 2009 г.

ПОСТАНОВЛЕНИЕ № 170 от 7 юли 2009 г. за изменение на Постановление № 72 на Министерския съвет от 2009 г. за одобряване на бюджетни кредити по инвестиционнатапрограма за 2009 г. (ДВ, бр. 26 от 2009 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 2, т. 1 думата “проекти” се заменя с “Проект”. § 2. В приложение № 1 към чл. 1 се правят следните изменения: 1. В раздел “Област Благоевград” ред “Мост на р. Кална 200 000” се изменя така: “Благоустрояване на улици с. Гърмен 200 000”.

2. В раздел “Област Бургас” се правят следните изменения: а) редове “Община “Айтос” и “Благоустрояване 300 000” се изменят така: “Община Айтос

Благоустрояване на ул. Цар Освободител, Айтос 220 000

Благоустрояване на Кооперативния пазар, Айтос (асфалтобетонови и тротоарни настилки) 80 000”; б) в ред “Ремонт и реконструкция на детска градина, с. Зидарово 1 000 000” думите “Ремонт и реконструкция” се заменят с “Изграждане”.

3. В раздел “Област Велико Търново” ред “Ремонтни дейности, консервация и укрепване на православен храм “Възкресение Христово” и параклис “Свети Георги Победоносец”, Велико Търново 300 000” се изменя така: “Изграждане на православен храм “Възкресение Христово”, Велико Търново 300 000”.

4. В раздел “Област Видин” ред “Дневен център за туристи 60 000” се изменя така: “Дневен център за възрастни хора, Кула, ул. Възраждане 40, втори етап 60 000”.

5. В раздел “Област Добрич”, в ред “Изграждане на блок за рехабилитация, трудова терапия и усамотяване и благоустрояване на част от имота на Дома за възрастни с умствена изостаналост, с. Българене, община Каварна 350 000” думите “с. Българене” се заменят със “с. Българево”.

6. В раздел “Област Монтана”, в ред “Основен ремонт на бул. Ал. Стамболийски и ул. Веренишка, Монтана 1 000 000” думите “Основен ремонт” се заменят с “Реконструкция”.

7. В раздел “Област Пазарджик” ред “Ремонт на водопроводната мрежа 200 000” се изменя така: “ВиК и благоустрояване 200 000”.

8. В раздел “Област Силистра” ред “Благоустрояване на междублокови пространства и асфалтиране на улици, Силистра 7 000 000” се изменя така: “Благоустрояване на междублокови пространства, асфалтиране на улици в Силистра; Ремонт и оборудване на сгради - общинска собственост 7 000 000”.

9. В раздел “Област Софийска” редове “Община Годеч” и “Благоустрояване 300 000” се изменят така: “Община Годеч

Ремонт на Начално училище “Христо Ботев”, Годеч 110 000

Изграждане на общински пазар в УПИ I - за обществено обслужване в квартал № 138 по плана на гр. Годеч, Подобект 1 “Навес и площадка” 190 000”.

10. В раздел “Област Стара Загора” редове “Община Николаево”, “Канализация, Николаево 1 080 000” и “Ремонт на градския стадион и на административна сграда 200 000” се изменят така: “Община Николаево

Канализация, Николаево 919 300

Преустройство на сграда (детска градина) в Център за рехабилитация и дом за възрастни хора - II етап, Николаево 160 700

Ремонт на градския стадион и на административна сграда 200 000”.

11. В раздел “Област Шумен” редове “Община Смядово” и “Изграждане на спортно игрище и на детска площадка 350 000” се изменят така: “Община Смядово

Физкултурен салон в СОУ “Св. св. Кирил и Методий”, Смядово 235 000

Ремонт на общински сгради 115 000”.

12. В раздел “Област Ямбол” редове “Община Тунджа” и “Благоустрояване 300 000” се изменят така: “Община Тунджа

Преустройство на първия етаж от съществуваща сграда (бивша “Здравна служба”) във филиал към Центъра за спешна медицинска помощ, с. Тенево, към Центъра за спешна медицинска помощ Ямбол 230 000

Преустройство на магазин на партерния етаж на жилищен блок в Дневен център за възрастни хора, с. Скалица 60 000

Преустройство на аптека в клуб на пенсионера, с. Бояджик 10 000”.

Заключителна разпоредба § 3. Постановлението влиза в сила от 7 април 2009 г.

Министър-председател: Сергей Станишев

За главен секретар на Министерския съвет: Веселин Даков