Наредба за изменение и допълнение на Наредба № РД-16-130 от 2006 г. за реда за предоставяне на информация на потребителите и за означаване на цените при ремонт на битови уреди

МИНИСТЕРСТВО НА ИКОНОМИКАТА И ЕНЕРГЕТИКАТА

Наредба за изменение и допълнение на Наредба № РД-16-130 от 2006 г. за реда за предоставяне на информация на потребителите и за означаване на цените при ремонт на битови уреди (ДВ, бр. 20 от 2006 г.) § 1. В чл. 4 се създава ал. 3: “(3) Когато ценоразписът се предоставя във вид на брошура, размерът на печатните букви трябва да е не по-малък от 2 mm.” § 2. В чл. 5, ал. 1 се правят следните изменения и допълнения: 1. Основният текст се изменя така: “(1) Ценоразписът съдържа информация за стойността на следните разходи:”.

2. В т. 1 накрая се добавя “за диагностика и ремонт”.

3. Точка 3 се отменя. § 3. Създава се член 5а: “Чл. 5а. (1) При приемане на битов уред за ремонт лицето, предоставящо услугата “ремонт на битови уреди”, издава документ по собствен образец, с който удостоверява приемането. Документът се издава в писмена форма и съдържа: 1. пореден номер и дата на приемането за ремонт; 2. данни, идентифициращи лицето, предоставящо услугата; 3. данни, идентифициращи потребителя; 4. данни, идентифициращи приетия за ремонт уред; 5. допълнителни условия, регламентиращи отговорността на страните; 6. подписи на потребителя и на лицето, приело уреда за ремонт.

(2) Документът по ал. 1 се съставя в два екземпляра, като единият задължително се предоставя на потребителя.

(3) След приемане на битов уред за ремонт лицето, предоставящо услугата, извършва технически преглед с локализация на дефекта и предоставя информация на потребителя за крайната цена на услугата, в т.ч. труд, резервни части и др.” § 4. В чл. 6 се правят следните изменения и допълнения: 1. В ал. 1 накрая се добавя “след извършването на диагностика по ал. 4, т. 4”.

2. В ал. 2 числото “30” се заменя с числото “15”.

3. В ал. 4, т. 4 думата “аварията” се заменя с “повредата”. § 5. В чл. 8 след думата “вид” се добавя “и функционално състояние”. § 6. В чл. 12 думите “документацията, която доказва” се заменят с “информация за”.

Министър: Р. Овчаров