Решение № 128 от 8 март 2006 г. за приключване на процедурата по предоставяне на концесия за “Пристанищен терминал Видин-център” от Пристанище за обществен транспорт с национално значение Видин - обект - публична държавна собственост, без определяне на спечелил конкурса участник

РЕШЕНИЕ № 128 ОТ 8 МАРТ 2006 Г. за приключване на процедурата по предоставяне на концесия за “Пристанищен терминал Видин-център” от Пристанище за обществен транспорт с национално значение Видин - обект - публична държавна собственост, без определяне на спечелил конкурса участник

На основание чл. 18, ал. 1 от Закона за концесиите във връзка с чл. 31, ал. 1 и ал. 2, т. 3 и чл. 32, ал. 1 от Правилиника за прилагане на Закона за концесиите, приет с Постановление № 240 на Министерския съвет от 1995 г. (обн., ДВ, бр. 111 от 1995 г.; изм. и доп., бр. 15 от 1997 г., бр. 39 от 1998 г., бр. 48 от 2000 г., бр. 27 от 2002 г., бр. 13 и 101 от 2004 г. и бр. 10, 78, 83 и 96 от 2005 г.), Решение № 657 на Министерския съвет от 2005 г. за предоставяне на концесия за “Пристанищен терминал Видин-център” от Пристанище за обществен транспорт с национално значение Видин - обект - публична държавна собственост (ДВ, бр. 61 от 2005 г.), чл. 15, ал. 1 от Закона за концесиите и доклад на комисията по чл. 117д, ал. 1 от Закона за морските пространства, вътрешните водни пътища и пристанищата на Република България, назначена със заповед № РД-14-75 на министъра на транспорта и съобщенията от 29 юли 2005 г., изменена със заповед № РД-08-412 на министъра на транспорта от 20 септември 2005 г., МИНИСТЕРСКИЯТ СЪВЕТ

РЕШИ: 1. Не определя участник, спечелил конкурса за предоставяне на концесия за “Пристанищен терминал Видин-център” от Пристанище за обществен транспорт с национално значение Видин - обект - публична държавна собственост, поради несъответствие на представеното конкурсно предложение от допуснатия до участие кандидат с изисквания на конкурсните книжа.

2. Приключва процедурата по предоставяне на концесия за “Пристанищен терминал Видин-център” от Пристанище за обществен транспорт с национално значение Видин - обект - публична държавна собственост.

3. Освобождава внесения депозит за участие в конкурса на кандидата “Дунавско речно плаване” - АД, София.

Министър-председател: Сергей Станишев

Главен секретар на Министерския съвет:Севдалин Мавров