Наредба за изменение и допълнение на Наредба № I-157 от 2002 г. за условията и реда за издаване на свидетелство за управление на моторни превозни средства, отчета на водачите и тяхната дисциплина

Наредба за изменение и допълнение на Наредба № I-157 от 2002 г. за условията и реда за издаване на свидетелство за управление на моторни превозни средства, отчета на водачите и тяхната дисциплина (обн., ДВ, бр. 97 от 2002 г.; изм., бр. 66 от 2003 г.) § 1. Навсякъде в текста на наредбата думите “сектор”, “секторът”, “сектори” и “секторите” се заменят съответно със “структурно звено”, “структурното звено”, “структурни звена” и “структурните звена”. В чл. 19 и в чл. 28, ал. 2 и 4 изразите “съответния сектор” и “съответният сектор” се заменят със “съответното структурно звено”. В чл. 28, ал. 3 изразът “изпращащия го сектор” се заменя с “изпращащото го структурно звено”. § 2. В чл. 4, ал. 1 изразът “Столична дирекция на вътрешните работи (СДВР) и регионалните дирекции на вътрешните работи (РДВР)” се заменя с “Областните дирекции “Полиция” (ОДП)”. Навсякъде в текста на наредбата изразът “СДВР и РДВР” и изразът “СДВР или РДВР” се заменят с “ОДП”. § 3. В чл. 5, ал. 2 изразът “Направление “Пътна полиция” при Дирекция на Национална служба “Полиция” (ДНСП)” се заменя с “Главна дирекция “Противодействие на престъпността, опазване на обществения ред и превенция” (ГДППООРП)”. В чл. 10 изразът “Направление “Пътна полиция” при ДНСП” и в чл. 31, ал. 3 изразът “Направление “Пътна полиция” - ДНСП” се заменят с “ГДППООРП”. § 4. В чл. 17, ал. 4 изразът “съхранява в сектор “КАТ - Пътна полиция” според постоянния адрес на водача в продължение на 5 години от датата на подмяната” се заменя с “връща на страната, която го е издала”.

Министър: Р. Петков