Постановление № 127 от 25 юни 2012 г. за изменение и допълнение на Правилника за прилагане на Закона за собствеността и ползването на земеделските земи, приет с Постановление № 74 на Министерския съвет от 1991 г.

ПОСТАНОВЛЕНИЕ № 127 ОТ 25 ЮНИ 2012 Г. за изменение и допълнение на Правилника за прилагане на Закона за собствеността и ползването на земеделските земи, приет с Постановление № 74 на Министерския съвет от 1991 г. (обн., ДВ, бр. 34 от 1991 г.; изм. и доп., бр. 60 и 80 от 1991 г., бр. 34 и 92 от 1992 г., бр. 8, 30 и 72 от 1993 г., бр. 2 и 100 от 1994 г.; попр., бр. 103 от 1994 г.; изм. и доп., бр. 5, 48 и 95 от 1995 г., бр. 28, 57, 61, 112 и 122 от 1997 г., бр. 18 от 1998 г., бр. 18 и 113 от 1999 г., бр. 41 и 44 от 2001 г., бр. 31 от 2003 г., бр. 69 и 86 от 2004 г., бр. 75 от 2006 г.; попр., бр. 17 от 2007 г.; изм. и доп., бр. 45 от 2008 г., бр. 62 от 2009 г., бр. 41 от 2010 г., бр. 39 и 50 от 2011 г. и бр. 35 от 2012 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 19, ал. 21, т. 1 думите „по чл. 12, т. 7 ЗКИР“ се заменят с „по чл. 12, т. 8 ЗКИР“. § 2. В чл. 45, ал. 5, изречение първо думите „се приемат от комисия“ се заменят със „се приемат с протокол от постояннодействаща комисия“, а след думата „представители“ се добавя „на областната дирекция „Земеделие“ и се поставя запетая. § 3. В чл. 47, ал. 16 т. 5 се изменя така: „5. копие от документа за регистрация или единен идентификационен код съгласно чл. 23 от Закона за търговския регистър на юридическото лице или едноличния търговец;“. § 4. В чл. 47в се правят следните изменения и допълнения: 1. В ал. 1: а) в т. 5 след думите „по чл. 34, ал. 6“ се добавя „и 8“; б) създава се т. 8: „8. сами или чрез свързани лица по смисъла на Търговския закон и свързани предприятия по смисъла на Закона за малките и средните предприятия, извършващи стопанска дейност, обработват не повече от 10 000 дка земеделска земя, независимо от формата на стопанисване или вида собственост.“

2. В ал. 3 след думите „компетентен орган“ се добавя „като в случаите по чл. 34, ал. 6 и 8 ЗСПЗЗ информацията се събира служебно от областната дирекция „Земеделие“ и се поставя запетая, а думите „ал. 1, т. 2 и 7“ се заменят с „ал. 1, т. 1, 7 и 8“. § 5. В чл. 47з, ал. 1 се правят следните изменения и допълнения: 1. Точка 4 се изменя така: „4. копие от документа за регистрация или единен идентификационен код съгласно чл. 23 от Закона за търговския регистър на юридическото лице или едноличния търговец;“.

2. В т. 6 думите „ал. 1, т. 2 и 7“ се заменят с „ал. 1, т. 2, 7 и 8“. § 6. В чл. 47ш се правят следните изменения и допълнения: 1. Създават се нови ал. 1 – 3: „(1) Заетите с трайни насаждения земеделски земи от държавния поземлен фонд по чл. 24а, ал. 2, т. 1 ЗСПЗЗ може да се отдават на физически или юридически лица без търг или конкурс в случаите, когато: 1. насажденията са създадени при условията на сключен договор за наем или аренда на земеделски земи от ДПФ, срокът на който е изтекъл преди изтичане амортизационния срок на насажденията или ако след изтичането му те продължават да са в състояние на плододаване; 2. насажденията, разположени върху земи от ДПФ, са частна собственост, амортизационният срок на които е изтекъл, но те продължават да са в състояние на плододаване.

(2) Право да подадат заявление за предоставяне под наем или аренда на заетите с трайни насаждения земеделски земи от ДПФ по ал. 1 имат само лицата, които отговарят на условията по т. 1 или 2, което се удостоверява със съответните документи. Заявлението се подава до директора на областната дирекция „Земеделие“, в което се посочват землището, номерът на имота и видът на насаждението, като се прилагат и документите по чл. 47з, ал. 1, т. 4 – 7.

(3) Директорът на областната дирекция „Земеделие“ назначава комисия, която извършва теренна проверка за състоянието на трайните насаждения в имотите – обект на заявлението, и изготвя констативен протокол.“

2. Създават се ал. 4 – 9: „(4) Областната дирекция „Земеделие“ по местонахождението на имотите комплектува преписката с необходимите документи, придружена със становище относно наличието на условията и срока за предоставяне, която се изпраща в Министерството на земеделието и храните.

(5) Министърът на земеделието и храните назначава комисия с участието на представители от компетентните дирекции, която на базата на извършена преценка изготвя предложение до министъра за одобряване или отказ да бъдат предоставени съответните имоти на заявителя. В 14-дневен срок от датата на одобряване на предложението от министъра на земеделието и храните за одобрените кандидати се изготвят заповеди, въз основа на които директорите на областните дирекции „Земеделие“ сключват договори за наем или аренда на земите от ДПФ – обект на заявлението.

(6) Земеделските земи от ДПФ по чл. 24а, ал. 2, т. 1, върху които са изградени трайно прикрепени функциониращи хидромелиоративни съоръжения, може да се отдават без търг или конкурс само на собственици на съоръжението.

(7) При постъпило в областната дирекция „Земеделие“ заявление за предоставяне на земите по ал. 6 директорът назначава комисия, в състава на която участват представители на областната дирекция, общинската служба по земеделие, регионалните структури на „Напоителни системи“ – ЕАД, и при необходимост – на общината. Комисията изготвя протокол, в който се посочват собственикът на съоръжението, видът и фактическото му състояние съобразно съществуващата техническа документация и площта на имотите от ДПФ, върху които е изградено съоръжението.

(8) Областната дирекция „Земеделие“ комплектува преписка, която се изпраща в Министерството на земеделието и храните за разглеждане и произнасяне по реда на ал. 5.

(9) Земите по чл. 24а, ал. 2, т. 1 ЗСПЗЗ се отдават под наем или аренда по пазарни цени, определени от независим оценител, притежаващ сертификат за оценителска правоспособност на земеделски земи и трайни насаждения, издаден от Камарата на независимите оценители. Оценката се възлага от директора на областната дирекция „Земеделие“ по местонахождение на земите от държавния поземлен фонд по реда на Закона за обществените поръчки, като заявителят се уведомява писмено за определената цена и за възможния срок за предоставяне, а оценката се прилага към преписката по ал. 4 или 8.“

3. Досегашните ал. 1 и 2 стават съответно ал. 10 и 11.

4. Досегашната ал. 3 става ал. 12 и в нея думите „по ал. 2“ се заменят с „по ал. 11“. § 7. В чл. 47щ, ал. 4 се правят следните изменения: 1. Точки 1 и 2 се отменят.

2. Точка 3 се изменя така: „3. копие от документа за регистрация или единен идентификационен код съгласно чл. 23 от Закона за търговския регистър на юридическото лице или едноличния търговец;“. § 8. В чл. 49а, ал. 1, т. 2, буква „г“ думата „пазарни“ се заличава. § 9. В чл. 56а се правят следните изменения и допълнения: 1. В ал. 2: а) в основния текст след думите „се посочва“ се добавя „номер на имота и“; б) в т. 3 след думата „скица“ се добавя „и оценка, изготвена по реда на Наредбата за реда за определяне на цени на земеделските земи, приета с Постановление № 118 на Министерския съвет от 1998 г. (обн., ДВ, бр. 64 от 1998 г.; изм. и доп., бр. 98 от 2000 г., бр. 41 и 44 от 2001 г., бр. 96 от 2002 г., бр. 31 от 2003 г., бр. 59 от 2005 г., бр. 75 и 78 от 2006 г., бр. 62 от 2007 г., бр. 45 от 2008 г., бр. 62 от 2009 г. и бр. 39 и 50 от 2011 г.)“; в) точка 4 се отменя.

2. В ал. 3: а) точка 1 се отменя; б) точка 2 се изменя така: „2. копие от документа за регистрация или единен идентификационен код съгласно чл. 23 от Закона за търговския регистър на юридическото лице или едноличния търговец;“ в) в т. 3 след думата „самоличност“ се добавя „и/или пълномощно“.

3. Създава се нова ал. 4: „(4) Областната дирекция „Земеделие“ комплектува преписка, която съдържа следните документи: 1. акт за частна държавна собственост, удостоверяващ правото на собственост върху застроените и прилежащи площи по ал. 1, и скица; 2. пазарна оценка по чл. 90 ППЗДС; 3. данъчна оценка на имота, изготвена в съответствие с чл. 56в, ал. 1; 4. протокол за определяне на прилежащи площи към сградите и съоръженията, изготвен в изпълнение на чл. 45, ал. 3, или влязлата в сила заповед на кмета за одобряване на план за регулация и влязла в сила заповед по чл. 45, ал. 6; 5. други документи за изпълнението на специалните изисквания на закона.“

4. Досегашната ал. 4 става ал. 5.

5. Досегашната ал. 5 става ал. 6 и в нея думите „ал. 2 и 3“ се заменят с „ал. 2 – 4“. § 10. В чл. 56д се правят следните изменения и допълнения: 1. В ал. 3 думата „едномесечен“ се заменя с „тримесечен“.

2. В ал. 4 думата „тримесечен“ се заменя с „шестмесечен“.

3. Създава се нова ал. 5: „(5) Размерът на дължимите суми по § 17, ал. 2 от ПЗР на ЗИД на ЗСПЗЗ (обн., ДВ, бр. 10 от 2009 г.; изм., бр. 25 от 2012 г.) се определя като произведение от цената на имота, определена по чл. 90 ППЗДС, и броя на месеците за времето от настъпването на дължимостта на сумите до придобиването на собствеността върху застроените и прилежащи земи, разделено на 120. Сумите за ползване на имота се заплащат в левове.“

4. Досегашната ал. 5 става ал. 6.

5. Досегашната ал. 6 става ал. 7 и в нея: а) в т. 2 думите „по ал. 5“ се заменят с „по ал. 6“ и думата „3-месечен“ се заменя с „6-месечен“; б) в т. 3 думите „по ал. 5“ се заменят с „по ал. 6“.

6. Досегашната ал. 7 става ал. 8 и в нея думите „по ал. 6“ се заменят с „по ал. 7“.

7. Досегашните ал. 8 и 9 стават съответно ал. 9 и 10. § 11. В чл. 56ж, ал. 2 думите „чл. 90 ППЗДС“ се заменят с „чл. 88 ППЗДС“. § 12. В чл. 56з, ал. 3 думите „национален ежедневник и“ се заличават. § 13. В чл. 56к, ал. 3 се правят следните изменения: 1. Точка 2 се отменя.

2. Точка 3 се изменя така: „3. копие от документа за регистрация или единен идентификационен код съгласно чл. 23 от Закона за търговския регистър на юридическото лице или едноличния търговец;“. § 14. В чл. 69, ал. 3 думата „май“ се заменя с „юли“. § 15. В чл. 70, ал. 2 думата „май“ се заменя с „юли“. § 16. В чл. 71, ал. 1 думите „по чл. 72, ал. 4“ се заменят с „по чл. 72, ал. 5“. § 17. В чл. 72 се правят следните изменения и допълнения: 1. Създава се нова ал. 1: „(1) Задълженията по чл. 37в, ал. 7 и чл. 34 ЗСПЗЗ за земите по чл. 37в, ал. 3, т. 2 се заплащат от участниците в споразумението в срок до 10 септември, а от участниците в разпределението – в срок до 1 октомври.“

2. Досегашната ал. 1 става ал. 2 и в нея в основния текст думите „и карта на масивите за ползване“ се заличават.

3. Досегашната ал. 2 става ал. 3 и в нея: а) в основния текст думите „и картата“ се заличават, а думите „10 юни“ се заменят с „1 август“; б) в т. 1 думите „за включване в масив за ползване“ се заличават; в) точка 2 се изменя така: „2. документи, удостоверяващи плащането на имотите по чл. 37в, ал. 3, т. 2 ЗСПЗЗ, изискани служебно от съответната община;“.

4. Досегашната ал. 3 става ал. 4 и в нея думите „и карти на масивите за ползване“ се заличават.

5. Досегашната ал. 4 става ал. 5 и в нея думите „и карти“ се заличават, а думите „20 юни“ се заменят с „15 август“.

6. Досегашната ал. 5 става ал. 6 и се изменя така: „(6) В срок до 20 август комисията по чл. 37в, ал. 1 ЗСПЗЗ определя границите на масивите за ползване върху копие от картата на възстановената собственост (кадастралната карта) и изготвя карта на масивите за ползване и регистър на имотите, които съдържат данни за имотите, заявени за участие в споразумението, и за имотите по чл. 37в, ал. 3, т. 2 ЗСПЗЗ.“

7. Досегашната ал. 6 става ал. 7.

8. Досегашната ал. 7 става ал. 8 и в нея думите „по ал. 6“ се заменят с „по ал. 7“.

9. Досегашната ал. 8 става ал. 9 и в нея думите „по ал. 5“ се заменят с „по ал. 6“. § 18. В чл. 72в, ал. 4 думите „15 август“ се заменят с „15 септември“, а думите „на съответната година“ се заличават. § 19. В чл. 73, ал. 2 накрая се добавя „и се представя на комисията на хартиен и/или магнитен носител“. § 20. В чл. 74 се правят следните изменения: 1. В ал. 2 думите „чл. 37в, ал. 2, т. 3 ЗСПЗЗ“ се заменят с „чл. 37в, ал. 3, т. 2 ЗСПЗЗ“.

2. В ал. 3 думите „20 август“ се заменят с „25 август за споразумението и в срок до 10 септември – за разпределението“.

3. В ал. 4 думите „25 август“ се заменят с „30 август за споразумението и в срок до 15 септември – за разпределението“. § 21. В чл. 75а, ал. 1 думите „1 септември“ се заменят с „1 октомври“, а думите „на съответната година“ се заличават. § 22. Член 77а се отменя. § 23. Създава се чл. 77б: „Чл. 77б. Размерът на средното годишно рентно плащане по § 2е от ДР на ЗСПЗЗ се определя по начин на трайно ползване на земеделските земи.“

Преходни и заключителни разпоредби § 24. (1) Недовършените производства по чл. 27, ал. 8 ЗСПЗЗ до влизането в сила на постановлението се довършват по досегашния ред.

(2) Недовършени производства са тези, за които има издадена заповед или изразено съгласие на министъра на земеделието и храните за включване на имотите в предмета на търга по реда на чл. 56з, ал. 1 от правилника. § 25. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков